**Türkmenistanyň Gurluşyk we binagärlik**

**ministriniň 2019-njy ýylyň \_\_\_ -nji\_\_\_\_\_**

**çykaran MB - \_\_\_ belgili buýrugy bilen**

**tassyklanyldy**

**“Jemgyýetçilik binalary we desgalary” atly TGK 2.08.02-19 belgili Türkmenistanyň gurluşyk kadalary**

**Giriş**

Şu “Jemgyýetçilik binalary we desgalary” atly TGK 2.08.02-19 belgili Türkmenistanyň gurluşyk kadalary (mundan beýläk – Kadalar) Türkmenistanyň Prezidentiniň 2019-njy ýylyň 29-njy ýanwarynda çykaran 1083-nji karary bilen tassyklanan, Türkmenistanyň Gurluşyk we binagärlik ministrligi hakynda Düzgünnama laýyklykda, binagärlik, gurluşyk, taslamalary düzmek, gurluşyk işleriniň bahasyny emele getirmek we çykdajy ölçegleri babatda döwlet kadalaryny, gollanmalaryny, gözükdirmelerini we usulyýet resminamalaryny işläp taýýarlamak we tassyklamak boýunça Türkmenistanyň Gurluşyk we binagärlik ministrliginiň üstüne ýüklenen wezipelerini amala aşyrmak maksady bilen işlenilip taýýarlanyldy.

Şu Kadalaryň düzgünleri pudaklaýyn tabynlygyna,guramaçylyk-hukuk we eýeçiliginiň görnüşlerine garamazdan ähli edaralar, kärhanalar we guramalar üçin hökman bolup durýar.

Şu Kadalar Türkmenistanda ýerleşýän jemgyýetçilik binalaryň we desgalaryň taslamalaryny işläp düzýän hem-de ýerine ýetirýän ähli edaralara we guramalara degişli bolup durýar.

**I bap. UMUMY DÜZGÜNLER**

**1.** Şu Kadalar (Türkmenistanyň Adalat ministrliginde 2015-nji ýylyň 26-njy oktýabrynda 927 bellige alyş belgisi bilen döwlet belligine alnan, Türkmenistanyň Gurluşyk we binagärlik ministriniň 2015-nji ýylyň 21-nji awgustynda çykaran MB-66 belgili buýrugy bilen tassyklanylan, “Ýaşaýyş jaýlary” atly TGK 2.08.01-15 belgili Türkmenistanyň gurluşyk kadalaryny hem goşmaça goldanýar) jemgyýetçilik binalaryny we desgalaryny, dini desgalary, şeýle hem ýaşaýyş binalarynyň içinde gurlan jemgyýetçilik maksatly otaglary taslamaga degişlidir.

Düzüminde önümçilige, ýaşamaga we jemgyýetçilige niýetlenen otagly dini desgalaryň binalary taslananda degişli tertipde tassyklanan gurluşyk kadalaryň talaplary göz öňünde tutulmalydyr.

Taryhy we medeni ýadygärlikleri bolan jemgyýetçilik binalarynyň we dini desgalaryň durky täzelenende, timarlananda hem-de düýpli abatlananda Türkmenistanyň taryhy we medeni ýadygärlikleri goramak hem-de ulanmak baradaky kanunçylygynyň, şeýle-de ýangyn howpsuzlygynyň talaplary göz öňünde tutulmalydyr.

**2.** Jemgyýetçilik binalarynyň, toplumlarynyň we desgalarynyň toparlarynyň sanawy şu Kadalara 1-nji goşundysynda getirilen.

#### 3. Adalgalar we kesgitlemeler şu Kadalara 2-nji goşundysynda getirilen.

**4.** Umumy peýdaly we hasaplama meýdanlaryň, gurluşygyň göwrümini, gurluşyk meýdanlaryny we binalaryň gatlygyny hasaplamagyň düzgünleri şu Kadalara 3-nji goşundyda bellenen.

**5.** Jemgyýetçilik binalarynyň ýerzemin we sokol gatlarynda ýerleşdirmeklige ýol berilýän otaglaryň sanawy şu Kadalara 4-nji goşundyda kesgitlenen.

**6.** Ykjam binalar we desgalar (inwentar) şu Kadalara 5-nji goşundyda sanaw görnüşinde görkezilen.

**II bap. ÝER MEÝDANÇALARYNA TALAPLAR**

**7.** Jemgyýetçilik binalarynyň we desgalarynyň ýer meýdançalarynyň ölçegleri we ýerleşdirmeklik şeýle-de, olaryň goňşy binalara we desgalara çenli aralyklary olaryň oda çydamlylyk derejelerine baglylykda Türkmenistanyň Adalat ministrliginde 2008-nji ýylyň 30-njy dekabrynda 476 bellige alyş belgisi bilen döwlet belligine alnan, Türkmenistanyň Gurluşyk we binagärlik ministriniň 2008-nji ýylyň 24-nji noýabrynda çykaran MB-234 belgili buýrugy bilen tassyklanan, “Şäher gurluşygy. Şäherleri we ilatly ýerleri meýilleşdirmek hem-de gurmak” atly TGK 2.07.01-08 belgili Türkmenistanyň gurluşyk kadalarynyň (mundan beýläk - “Şäher gurluşygy. Şäherleri we ilatly ýerleri meýilleşdirmek hem-de gurmak” atly TGK 2.07.01-08 belgili Türkmenistanyň gurluşyk kadalarynyň) talaplaryna laýyklykda kabul edilmelidir.

**8.** Jemgyýetçilik we dini binalaryndan we desgalaryndan önümçilik binalaryna we desgalaryna, ýeňil otlanýan suwuklyklaryň, ýangyç suwuklyklarynyň we ýangyç gazlarynyň ammarlaryna, gaz-nebit geçirijilerine çenli aralygy “Şäher gurluşygy. Şäherleri we ilatly ýerleri meýilleşdirmek hem-de gurmak” atly TGK 2.07.01-08 belgili Türkmenistanyň gurluşyk kadalarynyň talaplaryna laýyklykda kabul edilmelidir.

**9.** Jemgyýetçilik binalaryna we desgalaryna ýangyn awtoulaglaryň geçelgeleri “Şäher gurluşygy. Şäherleri we ilatly ýerleri meýilleşdirmek hem-de gurmak” atly TGK 2.07.01-08 belgili Türkmenistanyň gurluşyk kadalarynyň talaplaryna laýyklykda taslanmalydyr.

**10.** Jemgyýetçilik we dini binalara we desgalara bir tarapyndan - desganyň ini boýunça 18 metr bolanda we iki tarapyndan- ini 18 metrden köp bolanda olara ýangyn awtoulaglaryň barmagy üpjün edilmelidir.

**11.** Ini 100 metrden köp bolan desgalara ýangyn awtoulaglaryň barmagy üçin hemme tarapdan ýol bilen üpjün edilmelidir.

**12.** Stilobatly jemgyýetçilik we dini binalaryň we desgalaryň ýokardaky gatlaryndaky islendik otaglara we binanyň başga ýerlerine ýangyn söndürijileriň awtomehaniki merdiwanlarynyň hem-de göterijileriniň barmagy üpjün edilmelidir.

**13.** Aşgabat şäherinde we welaýatlarda gurulýan beýik gatly jemgyýetçilik binalarda ýangyn söndüriji we adamlary halas ediji maksatlara niýetlenen umumy agramy 70 tonna bolan ýöriteleşdirilen tehnikalar üçin binalaryň ýa-da binalaryň daş töwereginde 18 х 10 metrden kiçi bolmadyk meýdançalary hem-de aýlaw radiusy 13 metrden pes bolmadyk ölçeglerde ýollary bolmalydyr.

**14.** Awariýa-halas ediş tehnikany gurnamak we 30-50 metr beýiklikdäki ýaşaýyş jemgyýetçilik binalarynyň perimetri boýunça olaryň diwaryndan 8-10 metr uzaklykda ýörite tehnikanyň yza öwrümi üçin 15 х 25 metr, binanyň beýikligi 50 metrden ýokary bolanda 15 х 25 metr ölçegli meýdança göz öňünde tutulmalydyr (şeýle-de ýangyn söndürijilere dürli otaglara barmaklygy üpjün etmeli, meýdançalary başga maksatlar üçin ulanmak düýbünden rugsat edilmeýär) .

**15.** Beýikligi 30 metre çenli jemgyýetçilik binalarynyň ýanynda geçýän ýollaryň, geçelgeleriň we eltiji ýollaryň ini 6 metrden az däl hem-de aýlaw radiusyny 15 metr, beýikligi 30 metrden köp bolan binalaryň ýanynda geçýän ýollaryň, geçelgeleriň we eltiji ýollaryň ini 8 metr hem-de aýlaw radiusyny 25 metr bolmalydyr.

**16.** Ýoluň gyrasyndan binalara we desgalara çenli aralygy azyndan 5 metr, ýöne 20 metrden köp bolmadyk ýagdaýda kabul edilýär.

**III bap. GÖWRÜM-MEÝILLEŞDIRIŞ ÇÖZGÜTLERINE UMUMY TALAPLAR**

**17.** Jemgyýetçilik binalary we desgalary taslanylanda tebigy-howa, geologiýa, gidrogeologiýa, seýsmiki, milli-durmuş, demografik we beýleki şertler nazara alynmalydyr.

Jemgyýetçilik binalarynyň we desgalarynyň binagärlik-sazlaşyklyk çözgütleri ilatly ýeri gurmaklyk ulgamynda şäher gurluşygynyň aňlatmalaryna laýyk gelmelidir.

**18.** Gös-göni ilata hyzmat etmek üçin niýetlenen jemgyýetçilik binalary we desgalary taslanylanda fiziki mümkinçiligi çäklendirilen şahslaryň peýdalanylmagy üçin aşakdaky çäreler göz öňünde tutulmalydyr:

1) bina girilýän ýerde eňňitler (panduslar);

2) amatly gapylar we tamburlar;

3) myhmanhanalaryň ýörite otaglarynda kürsi-kolýaskadan peýdalanýan maýyplar üçin gurluşlar;

4) tomaşa zallarynda ýörite orunlar;

5) geýim çykarylýan ýerlerde, duşlarda, hajathanalarda ýörite düwünler;

6) basgançaklaryň goşmaça germew gurnawlary we beýlekiler.

Fiziki mümkinçiligi çäklendirilen we hemaýata mätäç adamlaryň (maýyplaryň) topary üçin jemgyýetçilik binalary taslanyp düzülende Türkmenistanyň Adalat ministrliginde 2016**-**njy ýylyň 30**-**njy maýynda 995 bellige alyş belgisi bilen döwlet belligine alnan, Türkmenistanyň Gurluşyk we binagärlik ministriniň 2016-njy ýylyň 12-nji maýynda çykaran МВ-37 belgili buýrugy bilen tassyklanylan “Hemaýata mätäç we saglyk mümkinçilikleri çäklendirilen adamlaryň ýaşaýşa ukyplylyk şertlerini taslamak” atly TGK 3.04.03-16 belgili Türkmenistanyň gurluşyk kadalarynda göz öňünde tutulan talaplar berjaý edilmelidir.

**19.** Jemgyýetçilik binalarynyň, şypahanalaryň, myhmanhanalaryň we beýleki jemgyýetçilik binalarynyň ýaşaýyş otaglarynyň poldan indiki gatyň polyna çenli beýikligi taslama tabşyrygy bilen kesgitlenilýär ýöne 3,6 metrden az bolmazdan, Türkmenistanyň Adalat ministrliginde 2015-nji ýylyň 26-njy oktýabrynda 927 bellige alyş belgisi bilen döwlet belligine alnan, Türkmenistanyň Gurluşyk we binagärlik ministriniň 2015-nji ýylyň 21-nji awgustynda çykaran MB-66 belgili buýrugy bilen tassyklanylan, “Ýaşaýyş jaýlary” atly TGK 2.08.01-15 belgili Türkmenistanyň gurluşyk kadalaryna laýyklykda kabul edilmelidir.

Türkmenistanyň çäginde ýerleşýän, aýratyn ýa-da jemgyýetçilik jaýlarynyň düzüminde gurulýan söwda dükanynyň beýikligi poldan potologa çenli umumy meýdany 200 m2 çenli 3,6 metrden, 200 m2-den 1000 m2 çenli 4,2 metrden, 1000 m2 uly bolan ýagdaýynda 6,0 metrdan az bolmaly däldir.

Bellik: 1. Aýry-aýry kömekçi otaglarda we dälizlerde (koridorlarda) binalaryň göwrüm-meýilleşdiriş çözgütlerine we tehnologik talaplara baglylykda beýikligiň degişli peseldilmegine ýol berilýär. Şunda poldan tä potologa çenli beýiklik 2,8 metrden pes bolmaly däldir.

2. Iň pes beýikligi talap edýän eňňitli potology bolan binalar ýa-da olaryň bölekleri beýikligi boýunça dürli-dürli bolan binalar (getirilen) binalaryň ortaça beýikligine laýyk gelmelidir. Şunda olaryň dürli bölegindäki otaglaryň beýikligi 2,8 metrden pes bolmaly däldir.

**20.** Tehniki gatlaryň beýikligi her bir aýry-aýry ýagdaýlarda olarda ýerleşdirilýän inžener enjamlaryna we inžener ulgamlaryna, olary ulanmagyň şertlerine baglylykda kesgitlenilýär. Hyzmat edýän işgärleriň geçýän ýerlerindäki beýiklik çykyp durýan gurnawlaryň aşagyna çenli 2,0 metrden pes bolmaly däldir.

Ýanmaýan materiallardan taýýarlanan geçiriji turbaly we turbalary üzňeleýjili diňe inžener ulgamlary ýerleşdirmek üçin niýetlenen tehniki gatlar (pol asty gatlar) taslananda poldan tä potologa çenli beýikligi azyndan 1,8 metrde kabul edilýär.

**21.** Ýaşaýyş we jemgyýetçilik binalarynyň arasyndaky arkalaryň ini azyndan 5,5 metr, beýikligi azyndan 5,5 metr kabul edilmelidir.

Bu talap ýeriň ýa-da birinji gatyň derejesindäki binalardaky we desgalardaky zowwam geçýän boş aralyklara (pyýadalaryň geçelgelerine we ýangyn awtoulaglaryň geçmegine niýetlenilmedik beýleki geçelgelere) degişli däldir.

**22.** Bina girilýän ýerdäki otagyň polunyň belligi girelgäniň öňündäki pyýada ýodanyň belliginden 0,45 metrden pes bolmaly däldir.

**23.** Taslamaga tabşyryk boýunça dürli önümçilik, ýangyç materiallaryny saklamak we gaýtadan işlemek üçin niýetlenen ussahanalary, ammarlary we beýleki otaglary tomaşaçylar we mejlisler zallarynyň aşagynda, şeýle hem mekdebe çenli çagalar edaralaryň, umumybilim edaralaryň, ýörite bilim edaralaryň ýatylýan binalarynyň, saglygy goraýyş we şypahana edaralarynyň ýatylýan binalarynyň ýerzemin we sokol gatlarynda, şeýle hem çokunylýan zally binalarda ýerleşdirmeklige ýol berilmeýär.

**24.** Suw sorujy, ýylylyk beriji enjamly nokatlary we güwwüldiniň hem-de wibrasiýanyň çeşmeleri bolan beýleki enjamly otaglar tomaşaçylar we türgenleşik zallarynyň, sahnalaryň, ses gataldyjy enjamly we okalga zallarynyň, hassalar otaglarynyň we lukmanlaryň iş otaglarynyň, operasiýa otaglarynyň, mekdebe çenli çagalar edaralaryndaky çagalaryň bolýan otaglarynyň, okuw otaglarynyň, iş otaglarynyň we adamlaryň hemişelik bolýan binalarynyň, jemgyýetçilik binalarynda ýerleşdirilen ýaşaýyş otaglarynyň aşaklarynda ýa-da ýokarlarynda utgaşykly ýerleşdirilmeli däldir.

**25.** Ýerzemin we sokol gatlarynyň her bir bölüminde (0,5 metrden köp çuňlukda ýerleşdirilen) Türkmenistanyň Adalat ministrliginde 2015-nji ýylyň 2-nji sentýabrynda 903 bellige alyş belgisi bilen döwlet belligine alnan, Türkmenistanyň Gurluşyk we binagärlik ministriniň 2015-nji ýylyň 19-njy awgustynda çykaran MB 65 belgili buýrugy bilen tassyklanan, “Binalary we desgalary taslamagyň ýangyna garşy kadalary” atly 2.01.02-15 belgili Türkmenistanyň gurluşyk kadalarynda (mundan beýläk - “Binalary we desgalary taslamagyň ýangyna garşy kadalary” atly TGK 2.01.02-15 belgili Türkmenistanyň gurluşyk kadalary) bellenilenden beýleki halatlarda daşyna çykmak üçin dikleýin merdiwany bolan azyndan iki lýugi ýa-da ini 0,9 metr beýikligi 1,5 metr penjiresi bolmalydyr. Şeýle bölümleriň meýdany 700 inedördül metrden köp bolmaly däldir.

**26.** Jemgyýetçilik we desgalaryň ýerzemin we sokol gatlary halas edip çykaryş ýollary üçin çykalgalar bilen üpjün edilmelidir.

Hereket edýän kadalaryň talaplaryna laýyklykda ýerzemin we sokol gatlaryndaky otaglar halas edip çykaryş çykalgalary bilen üpjün edilende “Binalary we desgalary taslamagyň ýangyna garşy kadalary” atly TGK 2.01.02-15 belgili Türkmenistanyň gurluşyk kadalaryna laýyklykda tamburyň üstünden çokunylýan zal bilen maksatlaýyn birikdirilmegine ýol berip bolar.

**27.** Inžener ulgamlaryny geçirmek üçin niýetlenen tehniki pol astynyň 0,75 х 1,5 metr ölçegli gapynyň üsti bilen gös-göni daşyna çykylýan aýratyn çykalgasy ýa-da dikleýin merdiwan bilen enjamlaşdyrylan azyndan 0,6 х 0,8 metr ölçegli lýugi bolmalydyr.

**28.** 10 metr we ondan-da ýokary beýiklikdäki jemgyýetçilik binalarynyň üçekleriniň üstünde, şeýle hem islendik beýiklikdäki binalaryň ulanylýan üçekleriniň ýasy örtüklerinde, balkonlarynda we lojiýalarynda germewler bolmalydyr. Üçekleriň ulanylýan örtükleriniň germewleriniň beýikligi azyndan 1,2 metr bolmalydyr.

**§1 Jemgyýetçilik binalarynyň gatlylygy, binalaryň we olaryň elementleriniň**

**oda çydamlylygynyň derejesi**

**29.** Binalaryň gatlary kesgitlenende gatlaryň sanyna ýeriň ýokarsyndaky gatlaryň hemmesi, şol sanda tehniki, mansarda, şeýle hem sokol gatlary goşulýar. Binalaryň gatlaryny kesgitlemekligiň düzgüni şu Kadalaryň “Umumy peýdaly we hasaplama meýdanlaryň, gurluşygyň göwrümi gurluşyk meýdanlaryny we binalaryň gatlylygyny hasaplamagyň düzgünleri” atly 3-nji goşundysynda getirilen.

**30.** Beýikligi 50 metr we ýokary bolan jemgyýetçilik binalary üçin myhman otaglary ýerleşdirilende ýangyna garşy diwarlaryň aralygyndaky gatyň meýdany 3.000 inedördül metrden ýokary bolmaly däl we beýikligi 50 metr we ýokary bolan jemgyýetçilik binalary üçin ýangyna garşy diwarlary bilen ýerasty gatlaryň meýdany 4.000 inedördül metrden ýokary bolmaly däldir.

Binalaryň oda çydamlylygynyň derejesine we gatlaryna baglylykda 1-nji görnüşli ýangyna garşy diwarlaryň aralyklaryndaky gatlaryň meýdany 1-nji tablisada, durmuş hyzmaty edaralarynyň binalary – 2-nji tablisada, dükanlary – 3-nji tablisada görkezilenlerden köp bolmaly däldir.

1-nji tablisa

|  |  |  |  |  |  |  |
| --- | --- | --- | --- | --- | --- | --- |
| Binanyň oda çydamlylygy | Gatlaryň iň köp sany | Binalardaky ýangyna garşy diwarlaryň aralaryndaky gatlaryň inedördül metrde meýdany | | | | |
| 1 gatly | 2 gatly | 3-5 gatly | 6-9 gatly | 10-16 gatly |
| I II  III  IIIa we IIIb  IV  IVa  V | 16  16  3  1\*  2  1  1 | 6000  6000  1800  2500  2000  800  1000 | 5000  4000  2000  -  1400  -  800 | 5000  4000  2000  -  -  -  - | 5000  4000  -  -  -  -  - | 2500  2200  -  -  -  -  - |
| \* Kinoteatrlar we medeniýet öýleri üçin – 7-nji tablisa seret; üsti ýapyk sport desgalary üçin – 57-nji bölege seret; umumybilim edaralary üçin – 6-njy tablisa seret.  Bellik: 1. Oda çydamlylygy I we II derejeli binalarda awtomat ýangyn söndürijiler bolanda ýangyna garşy diwarlaryň aralyklaryndaky gatlaryň beýikligini iki esseden köp galdyryp bolmaz.  2. Mekdebe çenli çagalar edaralarynyň, umumybilim we ýörite bilim edaralary, we beýleki bilim edaralarynyň, bejeriş-öňüni alyş edaralary we hassahana-saglyk öýlerinde, çagalar sagaldyş merkezleriniň we klublaryň oda çydamlylygy V derejeli binalarynyň diwarlarynyň germewleriniň we potoloklarynyň içki taraplary suwalan ýa-da otdan goraýan reňk ýa-da lak bilen örtülen bolmalydyr.  3. Binanyň gurluşygynyň umumy meýdanynyň azyndan 15 göterimini tutýan, iki gatly binanyň bölümleri bilen gurlan bir gatly binanyň ýangyna garşy diwarlarynyň aralyklaryndaky gatyň meýdany bir gatly bina üçin kabul edilmelidir.  4. Demir ýol menzilleriniň binalarynda ýangyna garşy diwarlaryň deregine 0,5 metr aralykdan ýerleşdirilen we perdäniň uzynlygynyň her 1 metrini 1 l/sek. tizlikde suw bilen üpjün edýän iki şahaly suw örtük perdesini oturtmaklyga ýol berilýär. Perdäniň işlemeli wagty azyndan 1 sagat.  5. Eger-de ýerzemin (sokol) gatlarda ammarlar, ýangyç bar bolan gaýry otaglar (goş saklanýan otaglaryndan we işgärleriň daşky geýim çykarýan otaglaryndan başgasy) ýerleşmeýän bolsa, oda çydamlylygy I derejeli aeromenzilleriň binalarynda ýangyna garşy diwarlaryň aralaryndaky gatyň meýdany 10000 inedördül metre çenli giňeldilip bilner. Şunda ýerzemin we sokol gatlarda ýerleşdirilýän hajathanalaryň birinji gat bilen baglanyşygy açyk basgançaklar boýunça, goş saklanýan we daşky geýim çykarylýan otaglar bolsa gözenekli ýapyk basgançaklar boýunça amala aşyrylyp bilner. Goş saklanýan otaglar (awtomat öýjükler bilen enjamlaşdyrylandan başgalary) we daşky geýim çykarylýan otaglar beýleki otaglar bilen 1-nji görnüşli ýangyna garşy germewler bilen örtülmelidir we awtomat ýangyn söndüriji enjam bilen enjamlaşdyrylmalydyr, ýolbaşçy-nobatçylar otaglary bolsa ýangyna garşy durnukly germew bilen germelmelidir.  6. Aeromenzilleriň binalaryndaky ýangyna garşy diwarlaryň aralaryndaky gatyň meýdany awtomat ýangyn söndüriji enjam bilen enjamlaşdyrylan şertde çäklendirilmeýär.  7. Binanyň gapdalynda gurlan bassyrmalaryň, dalanlaryň, galereýalaryň, şeýle hem aýry-aýry gulluk we beýleki binalaryň we desgalaryň oda çydamlylyk derejesiniň binalaryň oda çydamlylyk derejesinden bir dereje aşak kabul edilmegine ýol berilýär.  8. Sport zallarynda we howuzlaryň (wanna) zallarynda (tomaşaçylar üçin niýetlenen orunly we orunsyz), şeýle hem howuzlaryň taýýarlyk sapaklary geçirilýän zallarynda we ýapyk atyşhanalaryň atyşyk geçirilýän zolaklarynda (şol sanda münberleriň ýa-da beýleki gurlan jemgyýetçilik binalarynyň aşagynda ýerleşdirilenler) 1-nji tablisada kesgitlenenler babatynda olaryň meýdany giňeldilende zallar (atyşhanalar – atyşyk geçirilýän zolakly atyşyk galereýa) we beýleki otaglar bilen aralyklarda ýangyna garşy diwarlar göz öňünde tutulmalydyr. Westibýul we foýe otaglarynda olaryň meýdany 1-nji tablisada kesgitlenenlerden giňeldilende ýangyna garşy diwarlaryň deregine ýagtylyk geçiriji 2-nji görnüşli ýangyna garşy germewleri (“Binalary we desgalary taslamagyň ýangyna garşy kadalary” atly TGK 2.01.02-15 belgili Türkmenistanyň gurluşyk kadalaryna laýyklykda) göz öňünde tutmak bolar. | | | | | | |

**31.** Binalaryň (korpuslaryň) aralyklaryndaky geçelgeleri germewleýji gurnawlaryň esasy bina (korpusa) laýyk gelýän oda çydamlylyk derejesi bolmalydyr. Pyýadalaryň we kommunikasiýalaryň ýerasty ötükleri azyndan oda çydamlylyk çägi 1,25 sagat bolan ýanmaýan materiallardan taslanmalydyr. Binalaryň diwarlary we geçelgelere we ýerasty ötüklere birigýän ýerlerdäki timarlama gatlaklary oda çydamlylyk çägi 2 sagat bolan ýanmaýan materiallardan göz öňünde tutulmalydyr. Geçelgelere we ýerasty ötüklere eltýän bu diwarlaryň boş aralyklarynyň 2-nji görnüşli ýangyna garşy gapylary bolmalydyr.

2-nji tablisa

|  |  |  |
| --- | --- | --- |
| Binalaryň oda çydamlylyk derejesi | Gatlaryň iň köp sany | Binalardaky ýangyna garşy durnukly gatlaryň aralaryndaky gatlaryň inedördül metrde meýdany |
| I, IIIIIIIIa, IIIbIV, IVa we V | 6  2  1  1 | 2500  1000  800  500 |
| Bellik: Oda çydamlylygy I we II derejeli binalarda awtomat ýangyn söndüriji bolanda ýangyna garşy diwarlaryň aralaryndaky gatyň meýdany iki essä çenli giňeldilip bilner. | | |

3-nji tablisa

|  |  |  |  |  |
| --- | --- | --- | --- | --- |
| Binanyň oda çydamlylyk derejesi | Gatlaryň iň köp sany | Binalardaky ýangyna garşy diwarlaryň aralaryndaky gatlaryň inedördül metrde meýdany | | |
| 1 gatly | 2 gatly | 3-5 gatly |
| I, II  III  IIIa, IIIb  IV, IVa we V | 5  2  1  1 | 3500  2000  1000  500 | 3000  1000  -  - | 2500  -  -  - |
| Bellik: 1. Oda çydamlylygy IIIa we IIIb derejeli azyk dükanlarynyň we “Söwda merkezi” görnüşli dükanlaryň bir gatly binalarynda 1-nji görnüşli ýangyna garşy diwarlaryň aralaryndaky gatyň meýdany söwda zaly dükanyň, beýleki binalaryndan 2-nji görnüşli ýangyna garşy diwarlar bilen bölünen şertde iki esse ulaldylyp bilner.  2. Oda çydamlylygy I we II derejeli binalarda awtomat ýangyn söndüriji bolanda ýangyna garşy diwarlaryň aralaryndaky gatyň meýdany iki essä çenli giňeldilip bilner.  3. Oda çydamlylygy I we II derejeli dükanlaryň binalarynyň ýokarky gatlarynda ammarlar, gulluk, durmuş hyzmatlary we tehniki otaglar ýerleşdirilende binanyň beýikligi bir gat beýgeldilip bilner. | | | | |

**32.** Auditoriýalar, mejlisler we konferensiýa zallary, ýygnak we sport zallary 4-nji tablisa laýyklykda gatlar boýunça ýerleşdirilmelidir.

4-nji tablisa

|  |  |  |
| --- | --- | --- |
| Binanyň oda çydamlylyk derejesi | Auditoriýada ýa-da zalda ornuň sany | Ýerleşdirilen aňryçäk gat |
| I, II  III  IIIa, IV, V  IIIb  IVa | 300-e çenli  300-den 600-e çenli  600-den köp  300-e çenli  300-den 600-e çenli  300-e çenli  500-e çenli  100-e çenli | 16  5  3  3  2  1  1  1 |
| Bellik: 1. Pollary ýapgytly bolan auditoriýalary ýa-da zallary ýerleşdirmegiň iň aňryçäk gaty kesgitlenende poluň belligi orunlaryň birinji hataryndan kabul edilmelidir.  2. Oda çydamlylygy III derejeli umumybilim we ýörite bilim edaralaryň binalaryndaky mejlisler zallary – leksiýa zallary 2-nji gatdan aşakda ýerleşdirilmeli däldir. Mejlisler zalynyň – leksiýa auditoriýasynyň aşagyndaky örtügiň 2-nji görnüşli ýangyna garşylygy bolmalydyr. | | |

**33.** Umumy görnüşli mekdebe çenli çagalar edaralarynyň binalarynyň oda çydamlylyk derejesinden baglylykda orunlaryň iň köp sany we iň köp gatlary 5-nji tablisa boýunça kabul edilmelidir.

5-nji tablisa

|  |  |  |
| --- | --- | --- |
| Binadaky orunlaryň sany | Binanyň oda çydamlylyk derejesi | Gatlary |
| 50-ä çenli  100-e çenli  150-ä çenli  350-ä çenli | IV, V, IIIa  IIIb  III  I, II | 1  1  2  2 |

**34.** Ýöriteleşdirilen mekdebe çenli çagalar edaralarynyň binalary orunlaryň sanyna bagly bolmazdan oda çydamlylygy II derejeden pes we bir gatdan köp meýilleşdirilmeli däldir.

**35.** Bir binada mekdebe çenli çagalar edarasy we başlangyç ýa-da az toplumly mekdepler (ýa-da işgärler üçin ýaşaýyş otaglary) ýerleşdirilende mekdebe çenli çagalar edaralaryny otagynyň daşaryk çykalgasy aýratyn bolmalydyr, başga maksada niýetlenen binanyň halas edip çykaryş ýollarynyň çykalgasy mekdebe çenli çagalar edarasynyň otagynyň içinden geçmeli däldir.

Sygymy 50 adamdan köp bolan binalarda (şeýle hem 50 adama çenli, ýöne 25 orunlyk mekdebe çenli çagalar edaralary) mekdebe çenli çagalar edarasynyň jaýlary mekdep we ýaşaýyş jaýlaryndan

1-nji görnüşli ýangyna garşy germew bilen we 3-nji görnüşli ýangyna garşy örtük bilen bölünmelidir.

Işgärleriň ýaşaýyş otaglaryny mekdebe çenli çagalar edarasyndan ýa-da mekdepden bölýän germewleriň ýa-da örtükleriň oda çydamlylyk çägi azyndan 1 sagat bolmalydyr, oda çydamlylygy V derejeli binalar üçin oduň ýaýramak çägi 40 sm. çenli bolmalydyr.

Binanyň oda çydamlylyk derejesi binadaky orunlaryň umumy sany boýunça, mekdebe çenli çagalar edaralary we umumybilim edaralary bilen mekdebiň arasynda ýangyna garşy diwar goýulanda bolsa binanyň her bölegindäki orunlaryň sany boýunça kabul edilmelidir.

**36.** Mekdebe çenli çagalar edaralarynyň gezelenç etmek üçin ýanaşyk (goşmaça) salnan 50 orunlyk eýwanlary, edil esasy binalaryň oda çydamlylyk derejesi ýaly taslanmalydyr.

**37.** Mekdebe çenli çagalar edaralarynyň binalarynyň diwarlaryny ýyladyjy hökmünde organiki däl materiallar ulanylmalydyr. Polimer (organiki) ýyladyjyly demir-beton diwar panelleri ulanylanda betonyň hemme tarapynyň gorag gaty azyndan 50 mm. galyňlykda paneliň gurnawy dolulygyna beton bilen doldyrylmalydyr.

**38.** Umumybilim we ýörite bilim edaralaryň binalary, iki, üç gata çenli beýiklikde taslanylmalydyr. Eger-de şäher gurluşygynyň talaplary zerur bolanda, okuw binalarynyň gatlary 4 gata çenli beýgeldilende, taslama tabşyrygyna laýyklykda ýerine ýetirmeli.

**39.** Umumybilim we ýörite bilim edaralaryň binalarynyň oda çydamlylyk derejesine baglylykda orunlaryň iň köp sany we iň ýokary gatlary 6-njy tablisa boýunça kabul edilmelidir.

6-njy tablisa

|  |  |  |
| --- | --- | --- |
| Binadaky okuwçylaryň ýa-da orunlaryň sany | Binanyň oda çydamlylyk derejesi | Gatlary |
| Umumybilim we ýörite bilim edaralaryň binalary | | |
| 320-ä çenli  1600-e çenli  Çäklendirilmeýär | V  III  I, II | 1-2  1-4  1-4 |
| Ýörite bilim edaralaryň ýatylýan binalary | | |
| 80-e çenli  200-e cenli  280-e cenli  Çäklendirilmeýär | IV, V  III  III  I, II | 1  2-3  1  4 |

**40.** Umumybilim we ýörite bilim edaralaryň binalary akyl taýdan kemli çagalar üçin iki gatdan beýik bolmaly däl, beden taýdan kemli çagalar üçin bir gatdan beýik bolmaly däldir.

**41.** Ýörite bilim edaralaryna degişli ýatylýan otaglar ýangyna garşy diwarlar ýa-da germewler bilen beýleki otaglardan bölünen aýratyn binanyň bloklarynda ýa-da bölümlerinde ýerleşdirilmelidir.

**42.** Ýatylýan binalary oda çydamlylygy III, IIIa, IIIb, IV we V derejeli umumybilim we ýörite bilim edaralaryň okuw binalaryna ýakyn ýerleşdirmeklige ýol berilmeýär.

**43.** Oda çydamlylygy IIIb, IV we V derejeli umumybilim we ýörite bilim edaralaryň binalarynyň ýerzemin otaglarynyň üstki örtükleriniň ýangyna garşy durnuklylygy 3-nji görnüşli bolmalydyr.

**44.** Başlangyç hünär we orta hünär mekdepleriň binalary, oda çydamlylyk derejesi II-den pes bolmazdan, dört gatdan beýik taslanmaly däldir.

**45.** Orta hünär bilimi edaralarynyň binalary, düzgün bolşy ýaly, oda çydamlylyk derejesi II-den pes bolmazdan, dokuz gatdan beýik taslanmaly däldir. Şäher gurluşygy tarapyndan esaslandyrylanda ýokary okuw mekdepleriniň okuw binalarynyň gatlylygy oda çydamlylygy I derejeli dokuz gatdan köp bolup biler.

**46**. Bejeriş-öňüni alyş edaralarynyň we hassahana-saglyk öýleriniň binalary oda çydamlylygy III derejeden pes bolmazdan, dokuz gatdan beýik taslanmaly däldir. Çagalar hassahanalarynyň hassalar otaglary we bölümleri (şol sanda eneleri bilen üç ýaşa çenli çagalar üçin) binanyň bäşinji gatyndan ýokary, ýedi ýaşa çenli hassa çagalar üçin otaglar we ruhy keselli çagalar bölümleri (hassalar otaglary) ikinji gatdan ýokary ýerleşdirilmeli däldir.

Tüssä garşy gorag, halas edip çykaryş ýollary (dälizler), ýangyna garşy gorag we binada (bölümde) awtomat ýangyn söndürijiler oturdylan şertlerde ýedi ýaşa çenli çagalar üçin hassalar otaglaryny bäşinji gata çenli ýerleşdirmeklige ýol berilýär.

Ruhy keselleri hassahanalarynyň we dispanserleriniň oda çydamlylygy III derejeden pes bolmaly däldir.

Türkmenistanyň seýsmiki sebitlerinde gurulýan, agzalan binalarynyň gatlary Türkmenistanyň Adalat ministrliginde 2008-nji ýylyň 25-nji awgustynda 462 bellige alyş belgisi bilen döwlet belligine alnan, Türkmenistanyň Gurluşyk ministriniň 2008-nji ýylyň 11-nji iýunynda çykaran MB-118 belgili buýrugy bilen tassyklanylan, “Seýsmiki sebitlerde gurluşyk. Bölüm I. Ýaşaýyş, jemgyýetçilik, önümçilik binalar we desgalar” atly TGK 2.01.08-99\* belgili Türkmenistanyň gurluşyk kadalarynyň (mundan beýläk - “Seýsmiki sebitlerde gurluşyk. Bölüm I. Ýaşaýyş, jemgyýetçilik, önümçilik binalar we desgalar” atly TGK 2.01.08-99\* belgili Türkmenistanyň gurluşyk kadalary ) talaplary hasaba alnyp kesgitlenilýär.

**47.** Bejeriş-öňüni alyş edaralarynyň we hassahanalaryň, saglyk öýleriniň, dermanhanalaryň binalary (jemgyýetçilik binalarynyň, desgalarynyň we dermanhanalarynyň lukman işgärleriniň otaglaryndan başgalary) başga maksatly binalarda ýerleşdirilende beýleki binalardan 1-nji görnüşli ýangyna garşy diwarlar bilen bölünmelidir we özbaşdak çykalgalary bolmalydyr.

**48.** Şypahanalaryň binalary dokuz gatdan beýik taslanmaly däldir.

Şäher gurluşygy tarapyndan esaslandyrylanda “Seýsmiki sebitlerde gurluşyk. Bölüm I. Ýaşaýyş, jemgyýetçilik, önümçilik binalar we desgalar” atly TGK 2.01.08-99\* belgili Türkmenistanyň gurluşyk kadalarynyň talaplary hasaba alnyp we ýerli Döwlet ýangyn gözegçiliginiň ylalaşmagy bilen binanyň gatlary dokuz gatdan beýik bolup biler.

**49.** Çagalaryň tomusky dynç alyş we sagaldyş hem-de ýetginjekleriň merkezleriniň binalary iki gatdan beýik, çagalaryň ýylyň dowamynda işledilýän oda çydamlylygy I we II derejeli sagaldyş merkezleri bolsa üç gatdan beýik taslanmaly däldir.

**50.** Oda çydamlylygy V derejeli tomusda işledilýän dynç alyş edaralarynyň, şeýle hem oda çydamlylygy IV we V derejeli çagalary sagaldyş merkezleriniň we şypahanalaryň binalary diňe bir gatly taslanmalydyr.

**51.** Oda çydamlylygy I we II derejeli şypahanalaryň we dynç alyş hem-de syýahat edaralarynyň ýaşaýyş bölümleriniň orunlarynyň sany 1000-den, oda çydamlylygy III derejeliler – 150-den: oda çydamlylygy IIIa, IIIb, IVa, IV we V derejeleriňki – 50-den geçmeli däldir.

**52.** Şypahanalaryň, dynç alyş we syýahat edaralarynyň binalarynyň ýatylýan otaglary ýangyna garşy diwarlar bilen naharhanadan, azyk saklanýan otagdan we medeni-köpçülik çärelerine niýetlenen (sazçylyk, kinoenjamly) binalardan bölünmelidir.

**53.** Çagaly maşgalalaryň dynç almaklary üçin niýetlenen ýatylýan otaglar aýratyn basgançagy bolan (ikinji basgançak –bölüm üçin umumy) alty gatdan beýik bolmadyk aýratyn binalarda ýa-da binalaryň aýratyn böleginde ýerleşdirilmelidir. Şunda ýatylýan otaglaryň lojiýalary ýa-da balkonlary bolmalydyr.

**54.** Çagalary sagaldyş merkezlerinde ýatylýan otaglar özbaşdak halas edip çykaryş gapyly, 40 orundan ybarat aýratyn toparlara bölünmelidir. Çykalgalaryň birini basgançak bilen birikdirip bolar. Çagalary sagaldyş merkezleriniň aýratyn binalardaky ýa-da binalaryň aýratyn bölümlerindäki ýatylýan otaglary 160 orunlykdan köp bolmaly däldir.

**55.** Oda çydamlylygyň hemme derejesindäki üsti ýapyk sport desgalarynyň binalaryndaky kömekçi otag, 1-nji görnüşli ýangyna garşy diwarlar bilen otag zalyndan aýry edilmelidir.

Üsti ýapyk sport desgalarynyň binalarynyň oda çydamlylyk derejesi we beýikligi aşakdaky ýaly kabul edilmelidir:

1) tomaşaçylar zalynda orunlaryň sany 600-den köp bolanda – II pes bolmaly däl, beýikligi 5 gat

we şoňa çenli;

2) orunlarynyň sany 301-den 600-e çenli bolanda – III pes bolmaly däl, beýikligi 2 gatdan köp däl;

3) orunlarynyň sany 300-den az bolanda – derejesi çäklendirilmeýär, bina diňe bir gatly bolmaly.

**56.** Iki we ondan-da köp gatlarynda kömekçi otaglar ýerleşdirilen münberden aşakdaky giňişligi ulanylýan islendik sygymly üsti açyk sport desgalarynyň münberiniň oda çydamlylyk derejesi II pes kabul edilmeli däl, münberden aşakdaky giňişligi ulanylyp, kömekçi otaglar ýerleşdirilen bir gatlysynda bolsa oda çydamlylyk derejesi çäklendirilmeýär.

Hatarynyň sany 20-den köp bolan münberden aşakdaky giňişligi ulanylmaýan üsti açyk sport desgalarynyň münberleriniň göteriji gurnawlary oda çydamlylyk çägi 0,75 sagatdan pes bolmadyk ýanmaýan materiallardan bolmalydyr, 20-den az hatary bolanlar bolsa oda çydamlylyk çägi çäklendirilmeýär.

**57.** Ýokarky gatynda diňe kömekçi otaglar ýerleşdirilende oda çydamlylygy IIIb derejeli üsti ýapyk sport desgalarynyň binalary iki gatly bolup biler, oda çydamlylygy II derejeli binalar üçin talap edilýän oda çydamlylyk we ot ýaýrama çäkleri bolan diwarlarda, sütünlerde, basgançaklarda we gatlaryň aralaryndaky örtüklerde beýiklik bäş gata çenli bolup biler. Hemme ýagdaýlarda kömekçi otaglar 1-nji görnüşli ýangyna garşy diwarlar bilen otag zalyndan aýry edilmelidir.

**58.** Üsti ýapyk sport desgalaryndaky 600 tomaşaçydan köp sygýan stasionar münberiň göteriji gurnawlary ýanmaýan materiallardan, 300-den 600-e çenli tomaşaçy sygýan münber bolsa ýanmaýan we kyn ýanýan materiallardan taýýarlanylmalydyr.

Ýanýan we kyn ýanýan materiallardan bolan göteriji gurnawlaryň oda çydamlylyk çägi 0,75 sagatdan az bolmaly däldir. Sygymy 300 tomaşaçydan az bolan stasionar münberiň göteriji gurnawlary üçin ýanýan materiallaryň ulanylmagyna ýol berilýär.

Sygymyna bagly bolmazdan göçme münberleriň (süýşürilýän we ş.m.) göteriji gurnawlarynyň oda çydamlylyk çägi 0,25 sagatdan az bolmaly däldir.

Getirilen talaplar münber göçürilende arenanyň öňünde goýulýan tomaşaçylaryň orunlaryna degişli däldir.

Üsti ýapyk sport desgalarynda tomaşaçylaryň oturmaklary üçin goýulýan wagtlaýyn orunlar, olaryň serpikme ýa-da süýşme mümkinçiliklerini aradan aýyrmaly däldir.

**59.** Islendik sygymly üsti açyk we ýapyk sport desgalarynyň münberlerindäki oturgyçlar üçin materiallar ýanýan bolup biler. Sintetiki materiallar ýananda zäherli (toksiki) maddalary bölüp çykarmaly däldir.

Tomaşa we sport-tomaşa zallaryndaky estradalaryň pollarynyň agaç örtgülerine antipirenler berk siňdirilmelidir.

**60.** Üsti açyk we ýapyk sport desgalarynyň münberleriniň aşagynda ýerleşýän otaglar ýangyna garşy germewler (3-nji görnüşli, 1-nji görnüşli germew) bilen bölünmelidir. 1-nji görnüşli germewlerdäki gapylar öz-özinden jebis sepleşip ýapylýan bolmalydyr we ýanýan materiallardan bolup biler.

Oda çydamlylygy ähli derejelerdäki üsti açyk sport desgalarynyň münberleriniň aşagynda ýanýan materiallary saklamak üçin niýetlenen otaglaryň ýerleşdirilmegine ýol berilmeýär.

Üsti açyk we ýapyk sport desgalarynyň münberleriniň astyndaky giňişlikde ok atyşmak üçin atyşhanalar ýerleşdirilende ok-däri ätiýaçlygynyň ammarlary münberiň astky giňişliginiň çäginden çykarylmalydyr.

Ýarag, ok-däri ammarlary we ýarag ussahanalary beýleki otaglardan 2-nji görnüşli ýangyna garşy diwarlar we 3-nji görnüşli ýangyna garşy örtükler bilen bölünmelidir.

**61.** Binalaryň ýa-da desgalaryň gatynyň iň ýokary sany we medeni-tomaşa edaralarynyň tomaşaçylar zallarynyň iň köp sygymlylygy binalaryň we desgalaryň oda çydamlylyk derejesinden baglylykda 7-nji tablisa boýunça kabul edilmelidir.

7-nji tablisa

|  |  |  |  |
| --- | --- | --- | --- |
| Binalar ýa-da desgalar | Oda çydamlylyk derejesi | Gatyň iň ýokary sany | Zalyň iň köp sygymlylygy, orun |
| Kinoteatrlar:  ýylyň dowamynda işledilýäni  möwsümleýin işledilýäni  (tomusky):  üsti ýapyklary  üsti açyklary  Medeniýet öýleri:  Teatrlar: | III  II, I  IIIa, IV, V  III, IIIb  Islendik  III, IIIb  III  II, I  II, I | 2\*  çäklendirilmeýär  1  1  1  1  3\*  çäklendirilmeýär  çäklendirilmeýär | 600-e çenli  600-den köp  600-e cenli  600-den köp  600-e çenli  600-den köp  600-e çenli  600-den köp |
| \*Oda çydamlylygy III derejeli binalardaky tomaşaçylar zallary birinji gatda ýerleşdirilmelidir, oda çydamlylygy III derejeli medeniýet köşkleriniň binalaryndakylar bolsa ikinji gatdan ýokary ýerleşdirilmeli däldir.  Bellik: Ýylyň dowamynda işledilýän kinoteatr oda çydamlylygy dürli derejeli bolan möwsümleýin işleýän kinoteatr bilen gabalanda olaryň arasynda 2-nji görnüşli ýangyna garşy diwar göz öňünde tutulmalydyr. | | | |

**62.** Oda çydamlylygy III derejeli binalarda tomaşaçylar zaly we foýe ikinji gatda ýerleşdirilende olaryň aşagyndaky örtükleriň 2-nji görnüşli ýangyna garşylygy bolmalydyr. Oda çydamlylygy III derejeli binalarda ýerzemin we sokol gatlarynyň üstündäki örtükleriň ýangyna garşy durnuklylygy 3-nji görnüşli bolmalydyr.

**63.** Oda çydamlylygy III derejeli binalardaky tomaşaçylar zallarynyň ýokarsyndaky üçek giňişligi utgaşykly giňişliklerden 2-nji görnüşli ýangyna garşy diwarlar ýa-da 1-nji görnüşli ýangyna garşy germewler bilen germewlemelidir.

**64.** Teatrlaryň binalarynyň sahnasynyň we tomaşaçylar zalynyň, şeýle hem (15 x 7,5 m; 18 x 9 m; 21 x 12 m. we ondan-da uly ölçeglerde) sahnalary bolan klublaryň örtükleriniň göteriji gurnawlaryny (çatylary, pürsleri, düşekleri we beýlekileri) ýanmaýan materiallardan ýerine ýetirilmelidir.

**65.** Görkezilýän toplumyň tehniki hyzmat ediş otagy 1-nji görnüşli ýangyna garşy germew we 3-nji görnüşli ýangyna garşy örtük bilen bölünmelidir (sahnanyň örtüginiň göwrüminiň çäklerindäki ýerleşen sahnany ýagtyltmak üçin otaglardan başgalary).

Oda çydamlylygy III derejeli binalarda gyzýan çyraly kinoproýektor enjamlary üçin niýetlenen proýeksiýa otaglaryny oda çydamlylygy 0,75 sagat çäklerindäki ýanmaýan we kyn ýanýan materiallardan bolan diwarly, germewli, örtükli we örtgüli goşmaça gurlan binalarda ýerleşdirmeklige ýol berilýär.

**66.** Tomaşaçylar zaly bilen çuňlukly kolosnik sahnanyň aralygynda 1-nji görnüşli ýangyna garşy diwar göz öňünde tutulmalydyr.

**67.** Sygymy 800 we ondan-da köp orunly zaly bolan klublaryň we teatrlaryň sahnalarynyň gurluşyk portalynyň boş aralygy ýangyna garşy durnukly perde bilen goralmalydyr.

Ýangyna garşy durnukly perdäniň oda çydamlylyk çägi 1 sagatdan az bolmaly däldir. Perdäniň ýylylyk üzňeleşdirijisi ýanmaýan materiallardan bolmalydyr we material erände zäherli maddalary bölüp çykarmaly däldir.

Sahnanyň üstündäki örtükde ýangyna garşy perde we tüsse çykar lýuklary gurmaklyga talaplarda (şu Kadalaryň 6-njy goşundy) ýangyna garşy durnukly perdäniň gurluşy barada giňişleýin bellenen.

**68.** Sahnanyň trýumynyň we planşetiniň derejesinde ýerleşen ýangyna garşy diwardaky gapy boşluklary, şeýle hem aýlawly basgançak bilen trýuma we sahna çykylýan çykalgalar (ýangyna garşy perde bar bolanda) gümmezi saklaýan sütün-gatla bilen goralmalydyr.

**69.** Bezeg ammarlarynyň sahna we sahnanyň gapdal öýjügi taraplaryndan boş aralyklarynda 1-nji görnüşli, kolosnik basgançak tarapyndan bolsa – 2-nji görnüşli ýangyna garşy gapylar göz öňünde tutulmalydyr.

**70.** Ammar jaýlarynyň, ammarçalaryň, ussahanalaryň, stanoklarda taýýarlanýan we göwrümli bezegleri gurnamak üçin otaglaryň, tozan çykaryjy kameralaryň, howa çalşyryjy kameralaryň, ýangyna garşy perdeleriň we tüsse çykaryjylaryň, akkumulýator otaglarynyň, transformator beketleriniň 1-nji görnüşli ýangyna garşy germewleri, 3-nji görnüşli ýangyna garşy örtükleri we 2-nji görnüşli ýangyna garşy gapylary bolmalydyr.

Süýşürilýän bezegleriň seýfiniň, ýangyna garşy perdäniň we tüsse çykaryjylaryň, ýag guýulýan enjamy bolmadyk göteriji-düşüriji enjamyň otaglaryndan beýleki ýokarda görkezilen otaglary tomaşaçylar zalynyň we sahnanyň planşetiniň aşagynda ýerleşdirmeklige ýol berilmeýär.

Seýfiň boş aralygy oda çydamlylyk çägi azyndan 0,6 sagat şit bilen goralmalydyr.

**71.** Eňňit ýa-da basgançak poly emele getirmek üçin zerur bolan tomaşaçylar zalynyň balkonlarynyň, amfiteatryň we parteriniň ýanmaýan göteriji gurnawlarynyň ýokarsynda gurlan gurluşyklaryň karkaslary ýanmaýan bolmalydyr.

Gurluşyklaryň aşagyndaky boşluk 100 inedördül metrden uly bolmadyk diafragmaly meýdançalara bölünmelidir. Boşluk 1,2 metr beýiklikde bolanda boşluklara gözegçilik etmek üçin girelgeler göz öňünde tutulmalydyr.

**72.** Sahnanyň planşetiniň göteriji elementleri ýanmaýan bolmalydyr.

Şu elementler boýunça, şeýle hem kolosnik düşegi we işçi galareýalaryny düşemek üçin agaç ulanylanda olara antipiren gowy siňdirilmelidir.

**73.** Sahnasy bolan medeniýet öýleriniň, şeýle hem sygymy 800 orundan köp bolan teatrlaryň we üsti ýapyk sport desgalarynyň tomaşaçylar zallarynyň ýokarsyndaky asma potoloklaryň karkaslarynyň we onuň içi doldurylýan materiallaryň hem-de tomaşaçylar zallarynyň potoloklarynyň gözenekleri ýanmaýan materiallardan ýerine ýetirilmelidir.

Güýçli sesleýjileri, yşyklandyryjylaryň çyralaryny we beýleki enjamlary oturtmak üçin bitewi asma potoloklardaky deşikler oda çydamlylyk çägi 0,5 sagat ýanmaýan gapaklar bilen ýokary tarapyndan goralan bolmalydyr.

**74.** Tomaşaçylar zallarynyň ýokarsynda otaglar ýerleşdirilende örtükleriň göteriji gurnawlarynyň aşagy we ýokarsy (çatylaryň, sütünleriň we ş.m.) oda çydamlylygynyň çägi azyndan 0,75 sagat bolan ýanmaýan materiallar bilen örtülmelidir.

Tomaşaçylar zalynyň örtüginiň göwrüminiň çäklerinde ýerleşýän sahnany ýagtyltmak üçin otaglaryň 1-nji görnüşli ýangyna garşy germewleri bolmalydyr.

**75.** Jemgyýetçilik binalarynda ýeňil ot alýan we ýokary tüsse dörediji ukyby bolan, zäher (toksika) çykaryjylygy boýunça adatdan daşary we örän howply haly örtgülerini ulanylmagyna ýol berilmeýär. Jemgyýetçilik we dini binalaryň, desgalaryň dälizlerinde we hollarynda beýleki tomaşaçylar üçin orunlary bolan tomaşaçylar klublaryndan we üsti ýapyk sport desgalaryndan, mekdebe çenli çagalar edaralaryndan, umumybilim we ýörite bilim edaralaryň ýatylýan otaglaryndan, çagalary sagaldyş merkezlerinden, bejeriş edaralarynyň hassahanalaryndan üst ýüz boýunça ýalyn ýaýratmaýan hem-de ýanýan ýagdaýynda zäherli maddalary bölüp çykarmaýan kyn ýanýan haly örtgüleriniň ulanylmagyna ýol berilýär, poluň ortaça meýilleşdiriş belliginden tä ýokarky gata çenli beýikligi 30 metrden beýik bolan binalarda bolsa, ýanmaýan we zäherli maddalary bölüp çykarmaýan örtgüler ulanylmalydyr. Şeýle örtgüler ýanmaýan esasa ýelimlenilmelidir.

Binadan adamlaryň halas edip çykaryş ýollarynda haly örtgüleriniň ulanylmagyna ýol berilmeýär.

**76.** Orkestriň çukurynyň germewleýji gurnawlary ýangyna garşy (germewler – 2-nji görnüşli, örtükler 3-nji görnüşli) bolmalydyr.

Orkestriň çukuryny bezemek we polyny düşemek üçin ulanylýan agaçlara antipiren gowy siňdirilen bolmalydyr.

**77.** Sahnanyň ýokarsyndaky örtükde “Sahnanyň üstündäki örtükde ýangyna garşy perde we tüsse çykar lýuklary gurmaklyga talaplar” atly 6-njy goşundyda beýan edilen talaplar nazarda tutulyp tüsse çykarlar goýulmalydyr.

**78.** Ýangyna garşy göreş-nobatçylyk otagy tebigy ýagtylyk bilen taslanmalydyr we ýa-da sahnanyň (estradanyň) derejesinde ýa-da bir gat aşakda, daşary çykylýan çykalganyň ýa-da basgançagyň golaýynda ýerleşdirilmelidir.

Ýangyna garşy göreş we hojalyk suw geçirijisiniň sorujylarynyň binalary aralarynyň gatnaşygy amatly bolar ýaly edip ýangyna garşy göreşijilik-nobatçylyk binasy bilen utgaşykly ýa-da onuň aşagynda ýerleşdirilmelidir.

**79.** Önümçilik binalaryny, şeýle hem esasy binada ätiýaçlyk ammarlaryny ýerleşdirmek bilen teatrlar we klublar taslanylanda olar esasy binalardan 1-nji görnüşli ýangyna garşy germewler bilen bölünmelidir.

**80.** Eger- de, yzky proýeksiýany ekrana geçiriji (rirproýeksion), proýeksiýany ekrana geçiriji (kinoproýeksion) binalarda sahna ýa-da yzky sahna, abzallar we yşyk-proýeksion binalarda tomaşaçylar zallarynyň penjirelerine we deşiklerine kinoproýektorlar oturdylan bolsa, olar oda çydamlylygy azyndan 0,25 sagat çäkli tutular we demkeşler bilen goralmalydyr.

Dinamiki proýeksiýa üçin enjamlaşdyrylan yşyk-proýeksion penjireler we deşikler taplanan aýnalar bilen goralyp bilner.

**81.** Tomaşaçylar zallaryndaky kreslolary, kürsileri we oturgyçlary ýa-da olardan düzülen bölekleri (sygymy 12 oruna çenli balkonlardan we lojiýelerden beýlekileri) pola berkitmek üçin gurluş göz öňünde tutulmalydyr. Tomaşaçylar üçin orunlaryň durşunyň ýagdaýy üýtgedilýän zallar taslananda kreslolaryň, kürsileriň, oturgyçlaryň (olardan düzülen bölekleriň) agdarylmazlygyny ýa-da süýşmezligini üpjün edýän gurluş göz öňünde tutulmalydyr.

**82.** Kitaphanalaryň we arhiwleriň binalary on gata çenli beýiklikde, muzeýleriň we sergi merkezleriniň binalary bolsa bäş gata çenli beýiklikde taslanmalydyr.

Muzeýleriň, kitaphanalaryň, arhiwleriň we sergi toplumlarynyň binalarynyň oda çydamlylyk derejesi aşakdaky ýaly taslanmalydyr:

1) binalaryň beýikligi üç gata çenli bolanda oda çydamlylygy azyndan III derejeli;

2) üç gatdan köp beýiklikde bolanda oda çydamlylygy azyndan II derejeli.

**83.** Ammarlar we kitap ammarlary ýangyna garşy germewler bilen meýdany 600 inedördül metrden giň bolmadyk bölümlere bölünmelidir.

Ammaryň her bir bölüminde halas ediş çykalgalarynyň azyndan ikisi bolmalydyr.

Ammarlaryň her bir bölüminiň 2-nji görnüşli ýangyna garşy gapylary bolmalydyr.

Ammarlar we hem-de seýrek çap edilýän kitaplaryň ammarlary beýleki binalardan 1-nji görnüşli ýangyna garşy diwarlar (germewler) we 1-nji görnüşli ýangyna garşy örtükler bilen bölünmelidir.

**84.** Kitaphanalaryň we arhiwleriň meýdany 36 inedördül metrden köp bolan, kitap ammarlarynda we ammarçalarynda penjireler bolmasa, binanyň meýdanynyň azyndan 0,2 göterimine kesişme meýdany bolan howa çekiji ganawlar we her gatda awtomat hem-de merkezden işledilýän klapanlar göz öňünde tutulmalydyr. Tüsse çykaryjy klapandan tä binanyň iň uzak nokadyna çenli aralyk 20 metrden geçmeli däldir.

**85.** Otaglaryň partlama ýangyn we ýangyn howpy boýunça “A” derejeli topar önümçiligine degişli edilýän işleriň bolup geçýän ýerli ussahanalarynyň binalarynyň oda çydamlylyk çägi azyndan 1 sagat bolan ýanmaýan materiallardan taýýarlanan germeýji gurnawlary bolmalydyr.

Reňkleme işleri geçirilýän binalaryň her 1 m3-na azyndan 0,03 inedördül metr meýdany bolan penjireler bolmalydyr.

**86.** Başga maksatlara niýetlenen binalarda ýerleşýän 100 inedördül metrden köp söwda meýdany bolan bölek satuw kärhanasy beýleki kärhanalardan hem-de binalardan 2-nji görnüşli ýangyna garşy diwarlar we 2-nji görnüşli ýangyna garşy örtükler bilen bölünip aýrylmalydyr.

Bölek söwda kärhanalary başga maksatlara niýetlenen binalarda (bileleşikli binalar, söwda merkezleri we beýleki köp ugurly binalar) ýerleşdirilende umumy westibýuldan çykalgalary hasaba almazdan söwda zalyndan özbaşdak halas ediş çykalgalar oturdylan şertlerde umumy westibýuldan söwda zalyna barylýan özi ýapylýan gapylary göz öňünde tutulmagyna ýol berilýär.

**87.** Tebigy ýagtylygy bolmadyk söwda zallary tüsse çykarýan gurluş bilen üpjün edilmelidir.

**88.** Ýeňil ýanýan materiallary, şeýle hem ýanýan suwuklyklary (ýaglary, reňkleri, eredijileri we ş.m.) satmak boýunça dükanlar aýratyn duran binalarda ýerleşdirilmelidir, şeýle binalar bir gatdan ybarat bolmalydyr. Birinji görnüşli ýangyna garşy diwarlar bilen bölünip aýrylan şertlerde şu binalarda beýleki dükanlaryň we durmuş hyzmaty edaralarynyň ýerleşdirilmegine ýol berilýär.

**89.** Ýanýan harytlaryň we ýanýan gaplara gaplanan harytlaryň ammarçalary, düzgün bolşy ýaly, 250 inedördül metr we ondan-da köp meýdany bolan söwda zallaryndan 1-nji görnüşli ýangyna garşy germewler bilen bölüp aýryp, daşky diwarlaryň ýanynda ýerleşdirilmelidir.

Her bir bölümde demir gözenekleri ýa-da beýleki potologa ýetmeýän germewleri oturdyp, ammarlar meýdany 700 inedördül metrden köp bolmadyk bölümlere bölünmelidir. Şu ýagdaýda tüsse çykaryjylar umumy bölümde göz öňünde tutulýar.

Meýdany 50 inedördül metrden köp bolan ammarlaryň içinden tüsse çykaryjylar penjireleri boş aralyklaryndan ýa-da ýörite şahtalar arkaly, şeýle ammarlar ýerzeminlerde ýerleşdirilende bolsa 25-nji bölege laýyklykda göz öňünde tutulmalydyr.

Meýdany 50 inedördül metrden çenli dälize çykalgalary bolan ammarlarda tüsse çykaryjylaryň däliziň ahyrynda ýerleşýän penjireler arkaly göz öňünde tutulmagyna ýol berilýär. Gapy we penjire boş aralyklary bilen baglanyşykly ýük düşürilýän binalar we platformalar bilen sepleşýän ammarlarda tüsse çykaryjylar talap edilmeýär.

**90.** Ýeňil ot alýan maddalaryň ulanylýan durmuş hyzmaty edaralarynyň (300 inedördül metrde çenli meýdany bolan dellekhanalardan, sagatlary abatlamak boýunça ussahanalardan beýlekileriň) gaýry maksatlara niýetlenen jemgyýetçilik binalarynda ýerleşdirilmegine ýol berilmeýär.

**91.** Söwda we jemgyýetçilik merkezleriniň ýa-da başga maksatlara niýetlenen jemgyýetçilik binalarynyň düzüminde ýerleşdirilýän, 200 inedördül metrden köp meýdany bolan ilata durmuş hyzmaty edaralar beýleki edaralardan we otaglardan 2-nji görnüşli ýangyna garşy diwarlar we 2-nji görnüşli ýangyna garşy germewler bilen bölünmelidir.

Durmuş hyzmaty edaralary beýleki edaralar bilenbileleşdirilende dürli edaralaryň müşderileri üçin otaglaryň birleşdirilmegine ýol berilýär, şunda esasy otaglardan çykylýan özi ýapylýan gapylar göz öňünde tutulmalydyr.

**92.** Partlama howply materiallary, zäherli, ionizirleýişli materiallary we önümleri we beýleki ýeňil ot alýan materiallary (suwuklyklary) saklamak üçin oda çydamlylygy II derejeden pes bolmadyk aýratyn bir gatly binalar göz öňünde tutulmalydyr.

Ýeňil ot alýan materiallaryň (harytlaryň) we ýanýan suwuklyklaryň ammarçalary jemgyýetçilik binalarynda we desgalarynda penjire boş aralykly daşky diwarlaryň ýanynda ýerleşdirilmelidir we

1-nji görnüşli ýangyna garşy germewler hem-de 3-nji görnüşli ýangyna garşy örtük bilen bölünmelidir, girelge tambur-şlýuzyň üstünden göz öňünde tutulmalydyr.

**93.** 20 orundan köp sygymy bolan hammamlaryň we hammam-sagaldyş toplumlarynyň binalarynyň oda çydamlylyk derejesi III pes bolmaly däldir.

Şunda binalaryň beýikligi aşakdaky ýaly kabul edilmelidir:

1) iki gata çenli - oda çydamlylyk derejesi III ýokary;

2) bäş gata çenli - oda çydamlylyk derejesi II ýokary.

**94.** Gury gyzgynly hammamyň (saunanyň) binasyny oda çydamlylygy I we II derejeli sport we bedenterbiýe-sagaldyş desgalarynyň, myhmanhanalaryň we durmuş hyzmaty edaralaryň binalarynda daşky diwarlaryň ýanynda birinji we sokol gatlarynda ýerleşdirilip bilner.

Gury gyzgynlykly hammamlaryň (saunalaryň) binalaryny münberleriň we adamlaryň köpçülikleýin bolýan binalarynyň aşagynda ýerleşdirmeklige ýol berilmeýär.

Gury gyzgynlykly hammamlaryň (saunalaryň) binalary şu aşakdaky talaplar berjaý edilende taslanmalydyr:

1) buglandyryjy saunanyň göwrümi 8 m3-den az we 24 m3-den köp, sygymy 10 orundan köp bolmaly däl;

2) hammamyň (saunanyň) binasyny beýleki binalardan 1-nji görnüşli ýangyna garşy germewler we 3-nji görnüşli ýangyna garşy örtükler bilen bölünmelidir;

3) gury gyzgynly hammamlaryň (saunalaryň) buglandyryjy otaglary daşky diwarlaryň ýanynda

ýerleşdirilmelidir;

4) gury gyzgynly hammamlaryň (saunalaryň) binalaryndan gös-göni daşaryk halas edip çykaryjy çykalgalaryň biri guralmaly, westibýullarda, hollarda we basgançak öýjüklerinde halas edip çykaryjy çykalgalary gurmaklyga ýol berilmeýär;

5) 8 sagat işden soň doly sowaýança awtomatik goraýjyly we öçürijili zawodda ýörite taýýarlanýan peçli hammamlaryň (saunalaryň) binalaryny enjamlaşdyrmaly;

6) bug bölüminde drenirlenen gurluşy ýa-da bugardyja girýän ýeriniň öňünde dolandyryjyly içki suw geçirijä birikdirilen perforirlenen suhotrublary oturtmaklyk, şunda suhotrubyň diametri diwaryň gapdal üst ýüzüniň inedördül metrini azyndan 0,06 l/sek. suw beriş tizlikde hasaplama boýunça kesgitlenmelidir, şunda suhotrubyň turbasynda 150 – 200 mm. aralykly deşigiň diametri 3 – 5 mm-de we diwaryň (germewiň) üst ýüzüne suw çüwdüriminiň ýapgytlygy 20 – 30 gradusda göz öňünde tutulmalydyr;

7) bugardyjy otagyň beýikligi azyndan 1,9 metr bolmalydyr;

8) bugardyjynyň elektrokamenkasyndan örtgüsine çenli aralyk 20 sm-den az bolmaly däldir;

9) gös-göni elektrokamenkanyň ýokarsynda potologyň aşagynda ýylylyk üzňeleýji şit oturdylmalydyr, şit bilen potologyň örtgüsiniň aradaşlygy azyndan 5 santimetr bolmalydyr;

10) bugardyjynyň ýüzüni bezemek üçin ýaprakly agaçlaryň tohumy ulanylmalydyr, şeppikli agaçlaryň ulanylmagyna ýol berilmeýär;

11) bugardyjydaky temperatura 110 oС geçmeli däldir;

12) bugardyjyda gezekligi 1 bolan tebigy şemal sorujy-çykaryjy oturdylmaly, şemalladyjy ganaw ot geçirmeýän klapan bilen üpjün edilmelidir;

13) gelýän kabeliň goragy gyzgynlyga durnukly bolmalydyr we bugardyjyda ýol berilýän iň ýokary temperatura niýetlenen bolmalydyr;

14) dolandyryjy pult bugardyjynyň öňünde gury otagda ýerleşdirilmelidir;

15) bugardyjyda gapy bilen poluň aralygynda azyndan 30 mm. ölçegde boş aralyk göz öňünde tutulmalydyr;

16) saunanyň geýim çykarylýan otaglary tüsse ýangyn habar berijiler bilen enjamlaşdyrylmalydyr.

**95.** Ýanýan materiallary saklamak üçin ammarçalaryň, ýanýan materiallary gaýtadan işlemek üçin ussahanalaryň, elektroşit, şemalladyjy kameralaryň we beýleki ýangyn howply tehniki otaglaryň, şeýle hem mekdebe çenli çagalar edaralarynda geýim-gejim saklamak üçin ammarçalaryň we olaryň ýygyrdyny ýazmak üçin binalaryň gapylarynyň oda çydamlylyk çägi azyndan 0,6 sagat bolmalydyr.

**96.** Beýikligi 4 we ondan-da köp gatly binalarda gapylaryň, framugalaryň ýagtylyk geçiriji goşmaçalary hökmünde (germewleriň we içki diwarlaryň basgançaklaryny goşmak bilen) diwarlaryň we germewleriň gapylarynda taplanan ýa-da armirlenen aýna we aýna bloklary ulanylmalydyr. Beýikligi 4 gatdan az bolan binalarda şöhle geçiriji goşundylaryň görnüşleri çäklendirilmeýär.

**97.** Süýşürme germewler oda çydamlylyk çägini azyndan 0,6 sagat üpjün edýän ýanmaýan materiallar bilen iki tarapyndan goralmalydyr.

Süýşürme germewleri halas edip çykaryş ýollarynda oturdylmagyna ýol berilmeýär.

**98.** 1500-e çenli orun sany bolan tomaşaçylar zallarynyň we üsti ýapyk sport desgalarynyň zallarynyň, (50-den köp orunly) auditoriýalaryň, konferens zallarynyň (oda çydamlylygy V derejeli binalarda ýerleşýän zallardan beýlekileri), şeýle hem oda çydamlylygy I we II derejeli binalardaky bölek söwda kärhanalarynyň binalarynyň diwarlaryny we potoloklaryny bezemeklik kyn ýanýan ýa-da ýanmaýan materiallardan göz öňünde tutulmalydyr.

1500-den köp orun sany bolan görkezilen zallarda, ammarçalaryň, kitaphanalaryň we arhiwleriň binalarynda, şeýle hem arhiwlerdäki gulluk kataloglarynyň we beýan ediji ýazgylaryň binalarynda diňe ýanmaýan materiallardan göz öňünde tutulmalydyr.

Opera we sazly teatrlarda diwarlaryň we potoloklaryň bezegi (timary) zalyň sygymlylygyna bagly bolmazdan kyn ýanýan materiallardan bolmalydyr.

**99.** Oda çydamlylygy I-III derejeli binalarda 1500-e çenli orun sany bolan zallaryň diwarlaryny we potoloklaryny kyn ýanýan gözenek we ýanmaýan karkas boýunça bezeg materiallarynyň görnüşini özgertmeýän, otdan goraýan reňkler ýa-da laklar bilen işlenip bejerilen agaç reýkasy, neçjarçylyk agaç-ýonuşka we agaç-süýüm plitalary bilen bezemekligi göz öňünde tutmaklyga ýol berilýär. Oda çydamlylygy I we II derejeli binalarda 1500-den köp orun sany bolan zallarda diňe diwarlary bezemeklige ýol berilýär.

**100.** Ýerzemin we sokol gatlarda, şeýle hem münberleriň aşagyndaky giňişliklerde ýerleşýän peýkam atyşhanalarynyň galereýalarynyň we tirleriň atyşyk zolaklarynyň diwarlaryny we potoloklaryny örtmek üçin materiallar 800 orundan köp sygymy bolan zallar üçin kesgitlenen şu Kadalaryň ýetmiş ikinji bölegi boýunça kabul edilmelidir.

**101.** Mekdebe çenli çagalar edaralarynyň sazçylyk we bedenterbiýe dersleriniň zallarynyň we halas edip çykaryş ýollarynyň ugurlarynyň diwarlary we potoloklary ýanmaýan materiallar, ýokarda görkezilen oda çydamlylygy I – IV derejeli binalarda galan hemme otaglaryňky bolsa ýanmaýan ýa-da kyn ýanýan materiallar bilen bezelmelidir.

**102.** Şäherlerde we şäherçelerde oda çydamlylygy, düzgün bolşy ýaly, I we II derejeli taslanmalydyr.

**103.** Dini desgalaryň gatynyň iň köp sany we çokunylýan zallaryň iň köp sygymlylygy desganyň oda çydamlylyk derejesine baglylykda 8-nji tablisa boýunça kabul edilmelidir.

8-nji tablisa

|  |  |  |  |
| --- | --- | --- | --- |
| Desga | Oda çydamlylyk derejesi | Gatlaryň iň köp sany | Zalyň iň köp sygymy; orunlaryň sany |
|  | IV, V | 1 | 200-e cenli |
| Dini | III | 2 | 400-e cenli |
|  | II-I | Çäklendirilmeýär | |

**104.** Çokunylýan zallaryň diwarlaryny bezemeklik (Oda çydamlylygy IV, V derejeli desgalarda ýerleşdirilenlerden beýleki) kyn ýanýan ýa-da ýanmaýan materiallardan ýerine ýetirlilmelidir.

**105.** Dini desgalarda ýanýan materiallardan ýerine ýetirilen eşegarka agaç germewi, agaç gözenegi, üçek örtgüsi, gümmeziň, minaralaryň we jaň asylýan binalaryň göteriji gurnawlary oda çydamly düzümler bilen işlenip bejerilmelidir. Otdan goramaklygy işläp bejermekligi gaýtalamaklyk düzümleriň otdan goraýjylyk häsiýetleriniň täsiri nazara alnyp, iki ýylda azyndan bir gezek geçirilmelidir.

**106.** Oda çydamlylygy I–III derejeli binalaryň şekilli zallaryndaky balkonlaryň we hollaryň göteriji gurnawlarynyň (sütünleriniň, pürsleriniň) oda çydamlylyk çäkleri azyndan 0,75 sagat bolmalydyr.

**107.** Jemgyýetçilik we dini binalaryň hem-de desgalaryň üçekleriniň örtgülerine galmak üçin “Binalary we desgalary taslamagyň ýangyna garşy kadalary” atly TGK 2.01.02-15 belgili Türkmenistanyň gurluşyk kadalarynyň talaplaryna laýyklykda ýangyna garşy 1-nji derejeli daşky polat merdiwanlar oturdylmalydyr.

**108.** Dini desgalaryň penjire boş aralyklarynyň gözenekleriniň bölegi açylýan bolmalydyr we ol daşyna açylmalydyr.

**109.** Saglygy goraýyş edaralarynyň, şypahana edaralarynyň ýatylýan jaýlarynda, dynç alyş öýleriniň, myhmanhanalaryň binalarynda, durmuş üpjünçilik binalarynda, ene we çaga üçin niýetlenen saglygy goraýyş edaralary, umumybilim we ýörite bilim edaralarda, mekdebe çenli çagalar edaralarynda, orta hünär we ýokary hünär okuw mekdeplerinde, işgärleriň hünär derejesini ýokarlandyrýan we olary gaýtadan taýýarlaýan edaralarynda, şeýle hem ýaşaýyş binalarynda içinden gurulýan, gapdaldan gurulýan transformator beketlerini ýerleşdirmeklige ýol berilmeýär.

Başga maksatlara niýetlenen jemgyýetçilik binalarynda gurlan (goşmaça gurlan) transformator beketlerine talaplar (şu Kadalaryň 11-nji goşundy), elektrogurluşlary gurnamaklygyň düzgünleri, sanitar we ýangyna garşy kadalarynyň talaplary berjaý edilmegi bilen içinden gurulýan we gapdaldan gurulýan transformator beketleriniň ýerleşdirilmegine ýol berilýär.

**110.** Jemgyýetçilik binalarynyň we desgalarynyň düzümlerindäki üsti açyk we üsti ýapyk (şol sanda ýerasty) awtomobil duralgalarynyň ölçegi (sygymy) oda çydamlylygy II derejeli binalarda (taslama tabşyrygynda) ulanyş zerurlygy hasaba alnyp kesgitlenilýär. Ýerasty garažlar (duralgalar) diňe ýeňil awtoulaglary saklamak (duruzmak) üçin niýetlenilýär. Binalaryň penjirelerinden tä awtoduralgalara, awtoduralgalaryň (şol sanda ýerasty awtoduralgalaryň) girelgelerine we çykalgalaryna çenli aralyk hereket edýän Türkmenistanyň gurluşyk kadalaryna laýyklykda kabul edilmelidir. Ýerasty garažlara (awtoduralgalara) talaplara (şu Kadalara 12-nji goşundy) laýyklykda taslanmalydyr.

**111.** Jemgyýetçilikbinalarynyň ýeriňorta meýilnamlaşdyryş belliginden ýokarky ulanylýan gatyň (tehniki gaty hasaba almazdan) polunyň belligine çenli 30 metrden köp açyk atriumlary beýikligi 4 gatdan ýokary bolmanda gurmak rugsat edilýär.

**112.** Binalaryň beýikligi orta meýilnamlaşdyryş belliginden ýokarky ulanylýan gatyň (tehniki gaty hasaba almazdan) polunyň belligine çenli 30 metrden köp bolanda açyk liftleri (lift şahtasyz) gurmak rugsat edilýär.

**113.** Beýikligi 50 metr we ýokary jemgyýetçilik we edara ediş binalarda awtomatlaşdyrylan ýangyn söndürijiler ähli bina boýunça gurmak göz öňünde tutmalydyr.

**IV bap. halas edip çykaryş ýollary**

**114.** Halas edip çykaryş ýollary binanyň otaglarynda bolýan adamlaryň hemmesini halas edip çykaryjy çykalga arkaly howpsuz göçürmekligi üpjün etmelidir.

Binanyň çäginden daşyndaky halas edip çykaryş ýollary goramaklyk göwrüm-meýilleşdiriş, ykdysady, düýpli inžener-tehniki we guramaçylyk çäreler nazara alnyp adamlary halas edip çykarmagyň howpsuzlygyny toplumlaýyn üpjün edýän şertlerden göz öňünde tutulmalydyr.

**115.** Eger-de çykalgalar otaglardan çykýan bolsa, halas edip çykaryjy şu aşakdakylar hasap edilýär:

1) gös-göni ýa-da däliz (koridor), westibýul, basgançak gözenekleri arkaly birinji gatdan daşaryk;

2) birinji gatdan beýleki islendik gatdan basgançak öýjüklerine alyp barýan dälize ýa-da gös-göni basgançak gözeneklerine (şol sanda holl arkaly). Şunda basgançak öýjükleriniň gapyly germewleri bolan sepleşýän dälizlerden bölünen gös-göni ýa-da westibýul arkaly daşaryk çykylýan çykalgasy bolmalydyr;

3) “Binalary we desgalary taslamagyň ýangyna garşy kadalary” atly TGK 2.01.02-15 belgili Türkmenistanyň gurluşyk kadalarynda görkezilen başga ýagdaýlardan, şu bölegiň 1-nji we 2-nji kiçi bentlerinde görkezilen çykalgalar bilen üpjün edilen şol bir gatdaky goňşy otaglar.

Halas edip çykaryş çykalgalary basgançak gözenekleriniň ikisinden umumy westibýula çykar ýaly edilip gurlanda, olaryň biri westibýula çykalgadan başga gös-göni daşaryk çykmalydyr.

Tamburlar arkaly daşaryk çykalgalaryň göz öňünde tutulmagyna ýol berilýär.

**116.** Her bir gatdan halas edip çykaryş çykalgalaryň sany ikiden az bolmaly däldir. Binadan çykylýan halas edip çykaryş çykalgalaryň sany, binanyň islendik gatyndan çykýan halas edip çykaryş çykalgalaryň sanyndan az bolmaly däldir. Otagda hasap boýunça bir wagtda 50 adam bolanda (amfiteatrda ýa-da tomaşa zalynyň balkonynda) geçelge aralygy 25 metrden köp däl, daş ýerlere (gapylar), ikinji halas edip çykaryş çykalgasy gerek däl.

**117.** Halas edip çykaryş çykalgalar aýratynlykda ýerleşdirilen bolmalydyr. Binadan çykýan biri-birinden daşlaşdyrylan halas edip çykaryş çykalgalaryň aralaryndaky iň gysga aralyk aşakdaky formula boýunça kabul edilmelidir:



bu ýerde P – otagyň perimetri.

**118.** Ýerzemin we sokol gatlaryndan çykalgalar binanyň umumy basgançak gözeneklerinden aýratyn, gös-göni daşaryk çykar ýaly göz öňünde tutulmalydyr.

**119.** Ýagtyda halas edip çykaryş ýollaryň ini azyndan 1 metr, gapylar – azyndan 0,8 metr bolmalydyr.

Halas edip çykaryş ýollaryň ugrundaky gapylar binalardan çykalgalaryň ugry boýunça açylmalydyr.

Otaglardan umumy dälize açylýan gapylarda däliz boýunça göçürme ugruň ini hökmünde aşakdakylara azaldylan däliziň ini kabul edilmelidir:

1) gapylar bir taraplaýyn ýerleşende – gapy polotnosynyň ýarysyna;

2) gapylar iki taraplaýyn ýerleşende – gapy polotnosynyň inine.

Halas edip çykaryş ýollaryň ugrundaky geçelgeleriň beýikligi azyndan 2,1 metr bolmalydyr.

Halas edip çykaryş ýolunyň ýol bererli uzynlygy şu Türkmenistanyň gurluşyk kadalary boýunça kabul edilmelidir.

**120.** Meýdançalaryň aralyklarynda bir ýörişde galmaly beýikligiň sany (egri çyzykly basgançaklardan başgalary) 3-den az we 16-dan köp bolmaly däldir. Bir ýörişli basgançaklarda, şeýle hem iki we üç ýörişli basgançaklaryň bir ýörişinde birinji gatyň çäklerinde 18-den köp bolmadyk galma beýiklige ýol berilýär.

**121.** Basgançak ýörişleri we meýdançalar eltutar germewli bolmalydyr.

Basgançak meýdançalarynyň we ýörişleriniň germewleriniň beýikligi azyndan 1,2 metr bolmalydyr.

**122.** Mekdebe çenli çagalar edaralarynyň binalarynda we umumybilim edaralarda, ýörite bilim edaralarynyň 1-nji synp okuwçylar üçin ýerleşdirilen otaglar, okuw binalarynyň gatlarynda tutawaçlar we germewler aşakdaky talaplara laýyk gelmelidir:

1) çagalar tarapyndan ulanylýan basgançak germewleriniň beýikligi 1,2 metrden pes bolmaly däl, goşmaça gurulma tutalganyň beýikligi 0,7 metr, akyl taýdan gowşak çagalar üçin mekdebe çenli edaralarda bolsa 1,8 ýa-da 1,5 metr bolmalydyr we üznüksiz demir gözenek bilen germewlenende;

2) basgançak germewlerindäki dikleýin elementleriň 0,1 metrden giň bolmadyk yşlary bolmalydyr (germewlerde keseleýin bölmelere ýol berilmeýär);

3) iki-üç basgançak galdyrlanda ganatlaryň germewleriniň beýikligi 0,8 metr bolmalydyr.

Üsti açyk we üsti ýapyk sport desgalarynyň münberlerinde basgançaklaryň, geçelgeleriň we guýularyň hasaplama inleri 2,5 metrden köp bolanda azyndan 0,9 metr beýiklikde bölüji tutalgalar göz öňünde tutulmalydyr. Guýularyň we basgançaklaryň hasaplama ini 2,5 metre çenli bolanda 2,5 metrden köp ini bolan guýular we basgançaklar üçin bölüji tutalgalar talap edilmeýär.

**123.** Bina girilýän ýerde pyýada ýodanyň derejesinden 0,45 metr beýikligi bolan daşky basgançaklaryň (ýa-da olaryň bölümleriniň) we meýdançalarynyň 0,8 metrden pes bolmadyk germewleri bolmalydyr.

**124.** Ýeriň üstündäki gatlaryň basgançaklarynyň ýörişiniň ýapgytlygy 1:2-den köp kabul edilmeli däldir (sport desgalarynyň münberleriniň basgançaklaryndan beýlekileri).

Ýerzemin, sokol gatlaryna, üçege alyp barýan basgançaklaryň, şeýle hem adamlary halas edip çykaryş üçin niýetlenmedik ýeriň üstündäki gatlaryň basgançaklarynyň ýörişiniň ýapgytlygyny 1:1,5 kabul etmeklige ýol berilýär.

Adamlaryň hereket edýän ugurlaryndaky panduslaryň ýapgytlygy aşakdakylardan köp kabul edilmeli däldir:

1) binanyň we desganyň içinde…………………..1:6

2) bejeriş edaralarynyň hassahanalarynda………..1:20

3) daşarda………………………………………..1:8

4) maýyplaryň hereket edýän ugurlarynda

5) binanyň içinde we daşynda arabalarda……......1:12

Bellik: Şu bentde görkezilen sport desgalarynyň tomaşaçylar zallarynyň we auditoriýalaryň orunlarynyň hatarlarynyň aralaryndaky basgançakly geçelgeleri taslamaklyga degişli däldir.

**125.** Üsti açyk we üsti ýapyk sport desgalarynyň münberleriniň basgançaklarynyň ýapgytlygy 1:1,6-dan, halas edip çykaryş ýollaryň uzaboýuna münberleriň basgançaklary boýunça pesinden 0,9 metr beýiklikde tutawaçlar (olary çalşyrýan gaýry gurluşlar) oturdylanda – 1:1,4-den geçmeli däldir.

Halas edip çykaryş ýollaryň ugrundaky guýularda basgançaklary we merdiwanlary oturtmaklyga ýol berilmeýär.

**126.** Jemgyýetçilik binalarynyň basgançak ýörişleriniň ini iň köp adamly gatyň basgançak gözenegine çykalgasynyň ininden we aşakdaky metrlerden az bolmaly däldir:

1) 1,35 – iň köp adamly gatynda 200-den köp adam bolan binalar üçin, şeýle hem orunlarynyň sanyna bagly bolmazdan klublaryň, kinoteatrlaryň we bejeriş-öňüni alyş edaralaryň binalary üçin;

2) 1,2 – galan binalar üçin, şeýle hem tomaşaçylaryň we müşderileriň bolmagy bilen bagly bolmadyk otaglara alyp barýan kinoteatrlaryň, klublaryň binalarynda we hassalaryň bolmaklary hem-de barmaklary üçin niýetlenilmedik otaglara alyp barýan bejeriş-öňüni alyş edaralaryň binalarynda;

3) 0,9 – bir wagtda 5-e çenli adam bolýan otaglara alyp barýan hemme binalarda.

Basgançagyň göni ýörüşindäki aralyk meýdançanyň azyndan 1 metr ini bolmalydyr.

Basgançak meýdançalarynyň ini ýörüşiň ininden az, bejeriş-öňüni alyş edaralarda bolsa 1,35 metrden az bolmaly däldir.

Basgançaklaryň ýörişleriniň arasynda azyndan 50 mm yş göz öňünde tutulmalydyr.

**127.** Ýeriň üstündäki gatlardan, ýerzemin we sokol gatlaryndan adamlary halas edip çykaryş üçin niýetlenen basgançak gözeneklerinde 1-nji görnüşli ýangyna garşy bitewi germewli bir gatyň beýikligine bölünen ýerzemin we sokol gatlaryndan aýratyn çykalgalar göz öňünde tutulmalydyr.

Dälize, holla ýa-da westibýula alyp barýan ýerzemin ýa-da sokol gatlaryň we birinji gatlaryň aralaryny birikdirýän aýratyn basgançak ýerzeminden ýa-da sokol gatdan adamlary halas edip çykaryş hasaplamalarynda hasaba alynmaýar. Bejeriş-öňüni alyş edaralarda olara girelgeler özi ýapylýan iki gapyly tambur-şlýuz arkaly amala aşyrylýar.

Bu basgançaklaryň lift hollarynyň çäklerinde ýerleşdirmekligine ýol berilmeýär.

Eger-de basgançak ýerzeminden ýa-da sokol gatdan birinji gatyň westibýulyna çykýan bolsa, onda binanyň ýeriň üstündäki böleginiň şu westibýula çykýan çykalgasyndan beýleki basgançaklarynyň gös-göni daşaryk çykýan çykalgalary bolmalydyr.

**128.** Halas edip çykaryş ýollaryň aýlawly basgançaklaryň, ylgap çykmaly basgançaklaryň, süýşme gapylaryň we derwezeleriň, pyrlanýan gapylaryň we turniketleriň oturdylmagyna ýol berilmeýär, kesme basgançak meýdançalary bolsa, düzgün bolşy ýaly, oturdylmaly däldir. Hemişe 5 adamdan köp bolmaýan gulluk binalardan (bejeriş-öňüni alyş binalardan we hassahana-saglyk öýi edaralaryndan başgalarynda) alyp barýan egri çyzykly basgançaklar, şeýle hem egri çyzykly esasy basgançaklar oturdylanda bu basgançaklaryň insiz böleginiň basgançaklarynyň ini azyndan 0,22 metr, gulluk basgançaklary bolsa azyndan 0,12 metr bolmalydyr.

**129.** Jemgyýetçilik we dini binalar hem-de desgalar gurlanda (bejeriş-öňüni alyş edaralaryň hassahanalaryndan başga) her gatyň derejesinde gurulýan aralyk meýdançaly daşky açyk halas edip çykaryş basgançaklarynyň gurulmagyna ýol berilýär. Şeýle basgançaklar ýanmaýan materiallardan ýerine ýetirilmelidir.

**130.** Daşky açyk basgançaklar 45 gradusdan we mekdebe çenli çagalar edaralarynyň binalarynda 60 gradusdan köp bolmadyk ýapgytlykda bolmalydyr. Beýleki jemgyýetçilik binalaryndaky azyndan 0,8 metr beýiklikdäki germewi bolan, ikinji gatyndan ikinji halas ediji çykalga hökmünde ulanylýan binanyň (oda çydamlylygy ähli derejeli umumybilim we ýörite bilim edaralaryň, bejeriş edaralaryň hassahanalary hem-de saglyk ýagdaýy sebäpli mümkinçilikleri çäkli okaýanlar üçin ýörite bilim edaralary şeýle hem oda çydamlylygy umumy görnüşli III-V derejeli mekdebe çenli çagalar edaralarynyň binalaryndan başga) aşakdaky adam sanyndan köp bolmadyk halas etmäge niýetlenen bolmalydyr:

1) oda çydamlylygy I we II derejeli binalar üçin – 70;

2) oda çydamlylygy III derejeli binalar üçin – 50;

3) oda çydamlylygy IV we V derejeli binalar üçin – 30.

Şeýle basgançaklaryň ini azyndan 0,8 metr, olaryň basgançaklarynyň ýasy basylýan ýeriniň ini azyndan 0,2 metr bolmalydyr.

Üçekleriň ýasy örtgüleriniň üsti arkaly (şol sanda ulanylmaýan) ýa-da daşky açyk galereýalaryň üsti bilen daşky açyk basgançaklara barýan geçelge gurlanda örtgüleriň we galereýalaryň göteriji gurnawlary oda çydamlylygy 0,5 sagat we ot ýaýramagy nol çäkli taslanmalydyr.

**131.** Basgançak gözenekleri daşky diwarlardaky boş aralyklar arkaly (ýerzeminleriň basgançaklaryndan, şeýle hem tomaşaçylar kärhanalarynyň binalaryndaky kolosnikli basgançaklardan başgalary) tebigy ýagtylykly taslanmalydyr. Basgançak gözenekleriniň ýagtylyk berýän boş aralyklarynda her bir gatda 1,2 inedördül metr meýdany bolan açylýan framugalar göz öňünde tutulmalydyr.

Oda çydamlylygy I we II derejeli 2 gatly binalaryň, şeýle hem 3 gatly binalaryň 50 göterimine çenli basgançak ýörişleriniň aralarynda 1,5 metrden az bolmadyk ýagtylyk yşy gurlanda diňe ýokardan yşyklandyryjy göz öňünde tutulyp bilner.

Şunda bejeriş edaralaryň binalarynda ýangyn dörände basgançak gözeneklerinde awtomatiki açylýan fonarlar göz öňünde tutulyp bilner.

Demir ýol menzilleriniň binalarynda halas edip çykarmak üçin niýetlenen daşky diwarlarda basgançak gözenekleriniň 50 göterimden az bolmadyk penjireden düşýän ýagtylyk bolup biler. Tebigy ýagtylyksyz basgançaklar tüsselemeýän 2-nji ýa-da 3-nji görnüşli bolmalydyr.

**132.** Beýikligi dokuz gata çenli oda çydamlylygy I we II derejeli binalaryň içki basgançaklaryndan biri, eger-de onuň ýerleşýän ýerindäki otag oňa ýanaşyk dälizler we otaglar ýangyna garşy germewler bilen bölünen şertlerde binanyň ähli beýikligine açyk bolup biler.

Binanyň hemme ýerinde awtomat ýangyn söndüriji oturdylanda açyk basgançakly otagy dälizden we beýleki otaglardan bölüp aýyrmak hökman däldir.

Saglygy goraýyş edaralarynda binanyň bütin beýikligine açyk basgançaklaryň oturdylmagyna ýol berilmeýär.

Bejeriş edaralaryň hassahanalarynda açyk basgançaklar ýangyn dörände adamlary halas edip çykarmak üçin hasaplamalara goşulmaýar.

Oda çydamlylygy I – III derejeli binalarda, eger-de westibýul dälizlerden we beýleki otaglardan adaty gapyly ýangyna garşy germewler we ýangyna garşy örtükler bilen bölünen bolsa, westibýuldan 2-nji gata çenli içerki basgançaklar açyk bolup biler.

Bölek söwda we jemgyýetçilik iýmit kärhanalarynyň oda çydamlylygy I we II derejeli binalarynda, westibýul bolmasa birinjiden ikinji gata ýa-da sokol gatdan birinji gata çenli basgançaklar açyk bolup biler. Şunda bölek söwda kärhanalary üçin bu basgançaklar ýa-da panduslar degişli diňe söwda zalynda bolýan alyjylaryň sanynyň ýarysy üçin halas edip çykaryjy ýollarynyň hasaplamasynda hasaba alnyp bilner, galan alyjylary halas edip çykarmak üçin ýapyk basgançak gözenekleriniň azyndan ikisi göz öňünde tutulmalydyr. Açyk basgançagyň (ýa-da pandusyň) uzynlygy poluň iň uzak nokadyndan tä daşaryk çykýan halas edip çykaryjy çykalgasyna çenli aradaşlyga goşulmalydyr, ýöne onuň meýdançasy esasy halas edip çykaryjy geçelgeleriniň meýdanyna goşulmaýar.

Teatryň binasynyň tomaşaçylar zalynda ikiden köp bolmadyk açyk basgançaklar bolup biler, şunda (ikiden az bolmadyk) beýleki basgançaklar ýapyk basgançak gözeneklerinde bolmalydyr. Açyk basgançaklar halas edip çykaryjy basgançaklar hökmünde westibýulyň polunyň derejesinden indiki gatyň polunyň derejesine çenli hasaba alynýar. Indiki gatlarda tomaşaçylar toplumynyň binalaryndan ýapyk basgançak gözeneklerine alyp barýan üzňeleşdirilen halas edip çykaryjy geçelgeler gurulmalydyr.

Jemgyýetçilik binalarynyň otaglaryndan haýsy maksada niýetlenendigine bagly bolmazdan (tomaşaçylar zallary, auditoriýalar, okuw we söwda binalary, okyjylar zallary we beýlekiler, ýanýan materiallaryň ammarçalaryndan we ussahanalardan başgalar,) çykalgalaryň haýsyda bolsa biri açyk basgançaklara birigýän gös-göni westibýula, geýim çykarylýan otaga, gatlar boýunça hollara we foýe bolup biler.

Sokol ýa-da ýerzemin gatlarda foýe, geýim çykarylýan otag we hajathana ýerleşdirilende sokol ýa-da ýerzemin gatdan tä birinji gata çenli aýratyn açyk basgançaklar göz öňünde tutulyp bilner.

Teatrlaryň binasyndaky sahna hyzmat edýän otaglaryň toplumynda üçege we üçegiň örtügine çykalgasy bolan tebigy ýagtylykly ýapyk basgançak gözeneklerinde basgançaklaryň azyndan ikisi göz öňünde tutulmalydyr.

**133.** Sahna gutusynyň sahnanyň üstki örtügine eltýän we işçi galereýalary we kolosnik bilen baglanyşdyrýan 2-nji görnüşli ýangyn basgançaklarynyň ikisi bolmalydyr.

Işçi galereýalaryndan we kolosnik örtgüsinden halas edip çykarmak üçin kolosnik basgançak gözenekleri bolmasa daşarky ýangyn basgançaklarynyň göz öňünde tutulmagyna ýol berilýär.

**134.** Daşarky ýangyn basgançaklary binanyň perimetri boýunça (esasy fasady hasaba almazdan) olaryň aralary 150 metre çenli uzaklykda ýerleşdirilmelidir. Daşarky ýangyn basgançaklaryny oturtmaklygyň zerurlygy “Binalary we desgalary taslamagyň ýangyna garşy kadalary” atly TGK 2.01.02-15 belgili Türkmenistanyň gurluşyk kadalary tarapyndan kesgitlenilýär.

**135.** Dälizden basgançak gözenegine çykýan halas edip çykaryjy çykalganyň ini, şeýle hem

basgançak ýörişleriniň ini (kinoteatrlaryň, klublaryň, teatrlaryň we sport desgalarynyň binalaryndan başga) binalaryň oda çydamlylyk derejesinden we çykalganyň (gapylary) 1 metr ini hasabyndan şu çykalganyň üstünden halas edip çykaryjy sanyndan baglylykda aşakdaky ýaly bellenilýär:

## 1) I, II ……………………..165 adamdan köp däl.

2) III, IV, IIIb……………...115 adamdan köp däl.

3) V, IIIa, IVa……………….80 adamdan köp däl.

**136.** Mekdebe çenli çagalar edaralarynyň, umumybilim we ýörite bilim edaralarynyň binalaryndaky gatlarda bir wagtda bolýan adamlaryň iň köp sany, halas edip çykaryş ýollaryň ini hasaplananda okuw otaglarynyň, zähmet okuwy üçin otaglaryň we ýatylýan binalaryň, şeýle hem şol gatda ýerleşýän sport we mejlisler zallarynyň – leksiýa auditoriýlarynyň sygymlylygyndan ugur alnyp kesgitlenilmelidir.

Mekdebe çenli çagalar edaralarynyň, umumybilim edaralarynyň dälizlerinde, hollarynda we basgançak öýjüklerinde halas edip çykaryş ýollarynyň ýangyna garşy gapy gurnawlarynyň oda çydamlylyk çägini azyndan 0,6 sagat (36 minut) göz öňünde tutmalydyr.

**137.** Hasaplama sany 15 okuwçydan köp adamly okuw otaglaryndan çykalgalaryň gapylarynyň ini azyndan 0,9 metr bolmalydyr.

Bejeriş-öňüni alyş edaralaryň hassalar otaglarynda, üzňeleşdiriji otaglarda, bokslaryň tamburlarynda we şlýuzalarynda, ýarym bokslarda, çaga dogulmazyndan öň saklanylýan, sargy otagynda, operasiýa edilýän we wanna otaglarynda gapylaryň ini 1,1 metr, hassalaryň halas ediş çykaryjy ýollarynda bolsa – 1,2 metr bolmalydyr.

**138.** Tomaşaçylar üçin orunsyz dürli göwrümli zallaryň islendik nokadyndan tä iň ýakyn halas ediş çykaryjy çykalgasyna çenli aralyk 9-njy tablisa boýunça kabul edilmelidir. Halas edip çykaryjy geçelgeler umumy geçelgä birikdirilende onuň ini birikdirilýän geçelgeleriň jemi ininden dar bolmaly däldir.

9-njy tablisa

|  |  |  |  |  |
| --- | --- | --- | --- | --- |
| Zallaryň maksady | Binanyň oda çydamlylyk derejesi | Müň m3 göwrümli zallarda aralyk metrde | | |
| 5-e çenli | 5-den köp 10-a çenli | 10-dan köp |
| **1.** Gelýänler üçin garaşylýan, pulhana, sergi, tans, dynç alyş zallary we ş.m. | I, II III, IIIb, IV  IIIa, IVa, V | 30  20  15 | 45  30  - | 55  -  - |
| **2.** Geçelge boýunça her bir halas edip çykaryş adama azyndan 0,2 kub m. hasabyndan her bir geçelgäniň meýdanynda nahar, okalga zallary | I, II  III, IIIb, IV  IIIa, , IVa, V | 65  45  30 | -  -  - | -  -  - |
| **3.** Esasy halas edip çykaryş geçelgeleriň meýdanynda söwda zallary, zalyň meýdanynyň göterimi:  azyndan 25  25-den az | I, II  III, IIIb, IV  IIIa, , IVa, V  I, II  III, IIIb, IV  IIIa, , IVa , V | 50  35  25  25  15  10 | 65  45  -  30  20  - | 80  -  -  35  -  - |

**139.** Halas edip çykaryjy ýollary boýunça jemgyýetçilik binalarynyň iň uzakdaky otaglarynyň (hajathanalardan, el-ýüz ýuwulýanlardan, duşlardan we beýleki hyzmat otaglaryndan başgasynyň) gapylaryndan, mekdebe çenli çagalar edaralarynyň bolsa toparlaýyn bölümlerden tä daşaryk çykalga ýa-da basgançak gözenegine çenli aralyk 10-njy tablisada görkezilenden köp bolmaly däldir. Tamamlanýan dälize ýa-da holla çykýan otaglaryň sygymy 80 adamdan köp bolmaly däldir.

4 gatdan beýik bolmadyk oda çydamlylygy I-III derejeli mekdep, orta hünär bilimi edaralarynyň we ýörite okuw mekdepleriniň binalarynyň tamamlanýan dälizlerine ýa-da hollyna çykýan otaglaryň sygymy 125 adamdan köp bolmaly däldir. Şunda iň uzakdaky otagyň gapysyndan tä iň uzakdaky basgançak gözeneginiň çykalgasyna çenli aralyk 100 metrden köp bolmaly däldir.

10-njy tablisada getirilen aralyklar: mekdebe çenli çagalar edaralarynyň binalary üçin – 6-njy topar boýunça; mekdepleriň, orta hünär bilimi we ýokary hünär bilimi edaralaryň binalary üçin – 3-nji topar boýunça; bejeriş edaralaryň hassahanalarynyň binalary üçin – 5-nji topar boýunça; myhmanhanalar üçin bolsa – 4-nji topar boýunça kabul edilmelidir. Galan jemgyýetçilik binalary üçin dälizdäki adam akymlarynyň gürüligi taslama boýunça kesgitlenýär.

10-njy tablisa

|  |  |  |  |  |  |
| --- | --- | --- | --- | --- | --- |
| Binanyň oda çydamlylyk derejesi | Halas edip çykaryşda\* adam akymlarynyň gürüliginde aralyk m-de, m2/adam | | | | |
| 2-ä çenli | 2-den köp  3-e çenli | 3-den köp  4-e çenli | 4-den köp  5-e çenli | 5-den köp |
| 1 | 2 | 3 | 4 | 5 | 6 |
| **A.**Basgançak gözeneginiň ýa-da daşky çykalganyň aralygynda ýerleşýän otaglardan | | | | | |
| I – III  IIIb, IV  IIIa, IVa, V | 60  40  30 | 50  35  25 | 40  30  20 | 35  25  15 | 20  15  10 |
| **B.** Tamamlanýan dälize ýa-da holla çykalgasy bolan otaglardan | | | | | |
| I – III  IIIb, IV  IIIa, IVa, V | 30  20  15 | 25  15  10 | 20  15  10 | 15  10  5 | 10  7  5 |
| \* Otaglardan halas edip çykaryşyň sanynyň halas edip çykaryş ýollarynyň meýdanyna gatnaşygy. | | | | | |

**140.** Tomaşaçylar üçin orunsyz zallardan halas edip çykaryjy çykalgalaryň (gapylaryň) ini 11-nji tablisa laýyklykda çykalganyň üsti bilen halas edip çykaryş adamlaryň sany boýunça kesgitlenmelidir, ýöne 50 adamdan köp sygymy bolan zallarda 1,2 metrden dar bolmaly däldir.

11-nji tablisa

|  |  |  |  |  |
| --- | --- | --- | --- | --- |
| Maksatlara niýetlenen zallar | Binanyň oda çydamlylyk derejesi | Müň m3 göwrümli zallardaky halas edip çykaryjy çykalgalaryň (gapylaryň) ininiň 1 metrine adam sany | | |
| 5-e çenli | 5-den köp 10-a çenli | 10-dan köp |
| 1. Söwda zallary – esasy halas edip çykaryjy geçelgeleriň meýdany zalyň meýdanynyň 25 göterimi we ondan köp bolanda; naharlanylýany we okalgalar – her bir esasy geçelgede akymyň gürüligi 5 adam/kw.m. çenli bolanda  2. Söwda zallary – esasy halas edip çykaryjy geçelgeleriň meýdany zalyň meýdanynyň 25 göterimden az bolanda, gaýry zallar | I, II  III, IIIb, IV  IIIa, IVa, V  I, II  III, IIIb, IV  IIIa, IVa, V | 165  115  80  75  50  40 | 220  155  -  100  70  - | 275  -  -  125  -  - |

Bellik: Halas edip çykaryjy geçelgäniň ini aralyk görkeziji tablisada interpolýasiýa usuly bilen hasaplanýar.

**141.** Söwda zalyndaky esasy halas edip çykaryjy geçelgeleriň ini aşakdakylardan az bolmaly däldir, metrde:

## 1) söwda meýdany 100 kw. metre çenli bolanda – 1,4;

2) ---“----“— 100-den köp 150-ä çenli bolanda – 1,6;

3) ---“---“---- 150-den köp 400-e çenli bolanda – 2;

4) ---“----“--- 400-den köp bolanda – 2,5.

Gözegçi-pulhanaçylaryň turniketleriniň we düwünleriniň aralaryndaky geçelgeleriň we hasaplaýyş bölüminiň uzaboýyna söwda zalynyň daşky tarapy bilen geçelgeleriň meýdanlary esasy halas edip çykaryjy geçelgeleriniň meýdanlaryna goşulmaýar.

**142.** Bir wagtda söwda zalynda ýa-da gelýänler üçin otagda bolýan alyjylaryň ýa-da durmuş hyzmaty edaralaryna gelýän adamlaryň halas edip çykaryjy ýollaryny hasaplamak üçin aşakdaky ýaly bir adama hasapdan kabul edilmelidir:

1) şäherlerdäki we şäherçelerdäki dükanlar, şeýle hem durmuş hyzmaty edaralar üçin – hyzmat edilýän meýdançany goşmak bilen, söwda zalynyň ýa-da gelýänler üçin binanyň 1,35 inedördül metr; ilatly oba ýerlerindäki dükanlar üçin – söwda zalynyň 2 inedördül metr meýdany;

2) bazarlar üçin – bazar söwdasynyň söwda zalynyň 1,6 inedördül metr.

Görkezme zalynda we maşgala çäreleri geçirilýän zalda bir wagtda bolýan adamlaryň sany zaldaky ornuň sany boýunça kabul edilmelidir.

Dükanlaryň söwda zallaryndan halas edip çykaryjy hasaplananda geljekde söwda zalynyň giňeldilmelidigi nazarda tutulmalydyr.

**143.** Bölek söwdanyň we jemgyýetçilik iýmiti kärhanalarynyň binalaryndaky halas edip çykaryjy çykalgalar hasaplananda her söwda zalynyň iň uzakdaky nokadyndan tä iň ýakyndaky gulluk basgançagyna ýa-da binadan çykalga çenli 9-njy tablisada görkezilenlerden köp bolmadyk şertlerde gulluk üçin gös-göni zal ýa-da göni geçelge bilen bagly basgançak gözeneklerini we binadan çykalgalary (dälizleri) hasaba almaklyga ýol berilýär.

Ýük düşürilýän binanyň üstünden halas edip çykarma çykalgalarynyň gurulmagyna ýol berilmeýär.

**144.** Üsti açyk sport desgalarynyň münberlerinden halas edip çykarma ýollarynyň ininiň 1 metrine adam sany 12-nji tablisa boýunça kabul edilmelidir.

12-nji tablisa

|  |  |  |  |  |
| --- | --- | --- | --- | --- |
| Desganyň oda çydamlylyk derejesi | Halas edip çykarma ýolunyň ininiň 1 metrine adam sany | | | |
| Münberiň geçelgelerinden basgançaklar boýunça alyp barýar | | Münberiň geçelgeleriniň lýuklarynyň üsti bilen alyp barýar | |
| aşak | ýokaryk | aşak | ýokaryk |
| I, II  III, IIIa, IIIb we IV  V | 600  420  300 | 825  580  415 | 620  435  310 | 1230  860  615 |

Halas edip çykaryjy lýugiň birine düşýän halas edip çykarylýanlaryň umumy sany, düzgün bolşy ýaly, oda çydamlylygy I, II derejeli münberlerde 1500 adamdan geçmeli däldir; oda çydamlylygy III derejeli münberlerde halas edip çykarylýanlaryň sany 30 göterim, oda çydamlylygy beýleki derejelerdäki münberlerde bolsa 50 göterim azaldylmalydyr.

**145.** Oda çydamlylygy I we II derejeli binalardaky tomaşaçylar üçin münberli sport zallaryndan we beýleki tomaşaçylar zallaryndan halas edip çykaryş ýollary 13-nji tablisada getirilen zerur wagtda halas edip çykarylýanlary üpjün etmelidir.

12-nji tablisada getirilen maglumatlar oda çydamlylygy III, IIIa, IIIb we IV derejeli binalar üçin 30 göterim, oda çydamlylygy V derejeli binalar üçin bolsa 50 göterim azaldylmalydyr.

Zal binalaryndan (60 müň m3 göwrümli we ondan az) halas edip çykaryş çykalgalary zalyň polunyň belliginden ýokarda binanyň beýikliginiň ýarysyna we ondan-da köpüsine ýerleşdirilende halas edip çykaryşa zerur bolan wagt (13-nji tablisada görkezilenlerden) iki esse azaldylmalydyr.

Zal binanyň göwrümi (W) 60 müň m3 bolanda ondan halas edip çykarylýanlary zerur bolan wagt (t*нбз*) aşakdaky formula boýunça kesgitlenmelidir:



ýöne 6 minutdan köp däl.

Halas edip çykarmak üçin zerur bolan wagt formula boýunça hasaplananda, halas edip çykaryjy çykalgalary binanyň beýikliginiň ýarysyna ýerleşdirilen bolsa 35 göterim, zal binanyň beýikliginiň 0,8-den ybarat beýiklige ýerleşdirilende 65 göterim azaldylmalydyr. Aralyk ýa-da az aňlatmalarda zerur wagt interpolýasiýa boýunça, uly aňlatmalarda – ekstrapolýasiýa boýunça kabul edilmelidir.

60 müň m3-den köp göwrümi bolan zally binalardan t*нбз* zerur wagtda halas edip çykarma 10 minutdan geçmeli däldir.

Sahnadan (estradadan) adamlary halas edip çykaryş üçin zerur wagt 1,5 minuda çenli kabul edilmelidir, halas edip çykaryş üçin adamlaryň sany bolsa sahnanyň (estradanyň) planşetiniň meýdanynyň 2 kw. metrine 1 adam hasabyndan kesgitlenmelidir.

Tüsselemeýän basgançak gözenekleri boýunça halas edip çykaryş wagty t*нбз* binanyň halas edip çykaryş wagtynyň hasabyna alynmaly däldir.

**146.** Üsti ýapyk sport desgalarynda 60 müň m3-den köp göwrümi bolan zal jaýlaryndan her bir çykalga (lýuk, gapy) arkaly halas edip çykaryş üçin tomaşaçylaryň sany 600 adamdan köp bolmaly däldir.

Sport meýdançasynda parter gurlanda diňe iki çykalga bar bolsa, olaryň aradaşlygy zalyň uzynlygynyň ýarysyndan az bolmaly däldir.

**147.** Halas edip çykaryjy ýollarynyň ini aşakdaky metrlerden az bolmaly däldir, ýagny:

1) üsti ýapyk we üsti açyk sport desgalarynyň münberlerindäki keseleýin geçelgelerde, panduslarda we basgançaklarda – 1,0;

2) üsti ýapyk sport desgalarynyň münberleriniň halas edip çykaryjy lýuklarynda – 1,35;

3) üsti açyk sport desgalarynyň münberleriniň halas edip çykaryjy lýuklarynda – 1,5;

**148.** Tomaşaçylar zalynyň gapysynyň boş aralygynyň ini 1,2-2,4 m., kuluarlaryň ini azyndan 2,4 metr bolmalydyr. Lojiýa girmek üçin gapynyň boş aralygynyň ininiň) 0,8 metr bolmagyna ýol berilýär.

Tomaşaçylar zalyndan çykalgalaryň we sport desgalarynyň halas edip çykaryjy ýollarynyň ugrundaky (şol sanda lýuklaryň) gapylary öz-özünden ýapylýan jebis sepişikli bolmalydyr.

**149.** Tomaşaçylar zalyndaky kreslolaryň, kürsileriň we oturgyçlaryň çuňlugy hatarlaryň aralaryndaky geçelgeleriň inini azyndan 0,45 m. üpjün etmelidir.

Hatardaky üznüksiz oturdylan orunlaryň sany hatardan bir taraplaýyn çykalga bolanda 26-dan köp, iki taraplaýyn bolanda – 50-den köp bolmaly däldir.

**150.** Ýerzemin ýa-da sokol gatdaky westibýuldan aýry ýerleşdirilen daşky geýim asylýanyň ýanyndaky geýim çykarylýandan halas edip çykaryjy çykalganyň jemi ininiň hasaplamasy daşky geýim asylýan otagyň gaňyrçaklarynyň 30 göterimine deň bolan germewiň öňündäki adamlaryň sanyndan ugur alnyp ýerine ýetirilmelidir.

13-nji tablisa

|  |  |  |  |  |  |  |  |
| --- | --- | --- | --- | --- | --- | --- | --- |
| Zallaryň görnüşleri | Halas edip çykarmaga zerur bolan wagt, tнбз, min | | | | | | |
| göwrümi\* müň m3 bolanda zal binayndan | | | | | | bütinleý binadan |
| 5-e çenli | 10-a çenli | 20-ä çenli | 25-e çenli | 40 | 60 |
| Kolosnik sahnaly zallar  Kolosnik sahnasyz zallar | 1,5  2 | 2  3 | 2,5  3,5 | 2,5  3,7 | -  4 | -  4,5 | 6  6 |
| \_\_\_\_\_\_\_\_\_\_\_\_\_\_\_\_\_  \* Zalyň göwrümi içki germeýji gurnawlar boýunça kesgitlenýär (münberli zallarda münberiň göwrümini hasaba almazdan). Göwrümiň aralyk aňlatmasy bolanda zal jaýlaryndan halas edip çykarmak üçin zerur bolan wagt interpolýasiýa boýunça kesgitlenilmelidir. | | | | | | | |

**151.** Iň uzakdaky iş ornundan halas edip çykaryjy çykalgasyna (gapa) çenli uzaboýy 25 metre çenli aralykly bir wagtda 50 adama çenli bolmaga niýetlenen binalarda (şol sanda amfiteatrlarda ýa-da tomaşaçylar zallarynyň balkonlarynda) ikinji halas edip çykaryjy çykalganyň (gapynyň) taslanmagynyň zerurlygy ýokdyr.

**152.** Umumybilim we ýörite bilim edaralarynyň binalarynda agaç işläp bejerýän ussahanalardan we metal hem-de agaç işläp bejerýän gatyşykly ussahanalardan (ýyladylan tamburyň) ýa-da ussahanalara sepleşip gidýän synplardan, okuw otaglaryndan we barlaghanalardan çykýan çykalgalary bolmadyk däliziň üsti bilen gös-göni daşaryk çykýan çykalga göz öňünde tutulmalydyr.

**153.** Sahnadan (estradadan), işçi galereýasyndan we kolosnik düşekden, trýumdan, orkestr çukuryndan we süýşürilýän bezegleriň seýfinden halas edip çykaryjy çykalgalaryň azyndan ikisi taslanmalydyr.

**154.** Ýylyň dowamynda işleýän kinoteatrlarda, şeýle hem zallarynda kino görkezmeklik göz öňünde tutulan klublarda halas edip çykaryjy ýollaryny taslama tabşyrygy boýunça bir wagtda 50-den köp adamyň bolmagyna niýetlenen binalaryň üstünden taslamaklyga ýol berilmeýär.

Foýesiz möwsümleýin işleýän kinoteatrlar taslananda zaldan ikinji halas edip çykaryjy çykalga hökmünde tomaşaçylar zalyna girelgäni hasaplamaga ýol berilýär.

**155.** Estradaly sygymy 500 adama çenli bolan tomaşaçylar zallarynda (kinoteatrlarda-sygymyna bagly bolmazdan) estradadan ikinji halas edip çykaryjy çykalgasy hökmünde zalyň üstünden geçelgäni hasaplamak bolar.

**156.** Transformirleýji böleklere bölmek bilen binalar taslananda halas edip çykaryjy çykalgalar her bölekde göz öňünde tutulmalydyr.

**157.** Balkonda ýerleşen tomaşaçylary halas edip çykarmaklyk sport, mejlisler we tomaşaçylar zallarynyň üstünden amala aşyrylmaly däldir.

**158.** Tomaşaçylar toplumynyň abzallar we ýagtylyk proýeksion otaglaryndan çykalgalar ýanmaýan materiallardan özi ýapylýan gapyly ýanmaýan tamburlaryň ýa-da dälizleriň üsti bilen amala aşyrylmagyna ýol berilýär.

**159.** Ilatly oba ýerinde ýerleşdirilýän 150 inedördül metr çenli söwda meýdany bolan bölek söwda kärhanasynyň bir gatly binalarynda söwda zalyndan ikinji çykalga hökmünde ammarçany aradan aýyrmak bilen, söwda däl otaglaryň toparynyň üstünden geçýän çykalgany ulanmaklyga ýol berilýär.

**160.** Hyzmat edýän işgärler üçin niýetlenen girelgeler we basgançaklar, alyjylar şeýle hem durmuş hyzmaty edaralaryna gelýänler üçin niýetlenen girelgelerden we basgançaklardan hasaplama meýdany 200 inedördül metrden köp bolan aralykda aýratyn bolmalydyr.

Ammarçalara we söwda edilmeýän beýleki otaglara girelgeler önümçilik topar binalar tarapyndan ýerleşdirilmelidir. 250 inedördül metre çenli söwda meýdany bolan kärhanalarda söwda zaly bilen utgaşykly ammarçalardan harytlary bermek üçin goşmaça çykalgalaryň göz öňünde tutulmagyna ýol berilýär.

**161.** Demir ýol menzilleriniň binalarynda ýerleşdirilýän myhmanhanalaryň özbaşdak halas edip çykarma ýollary bolmalydyr.

Menzilleriň binalarynyň basgançak gözenekleriniň 50 göterimden, şeýle hem dälizlerden gös-göni daşaryk, daşarky açyk sekä ýa-da platforma çykalgalary bolan birleşdirilen ýolagçylar zalyndan çykalgalar halas edip çykaryjy hasap edilýär.

**162.** Dälizler 60 metrden uzyn bolanda biri-birinden we däliziň gyrasyndan 60 metre çenli aralykda ýerleşdirilýän özi ýapylýan gapyly germewler bilen bölünmelidir.

Bejeriş-öňüni alyş edaralaryň hassalar otaglarynyň binalarynda dälizler aralary 30 metrden daş bolmadyk aralykdan 2-nji görnüşli ýangyna garşy germewler bilen bölünmeldir.

**163.** Ýokarky perimetriniň derejesi boýunça (germewler bilen bölünmedik) bir ýa-da utgaşykly binalardaky pollar 1 metrden köp üýtgände 0,8 metre çenli beýiklikdäki germew ýa-da adamlaryň ýykylmak mümkinçiligini aradan aýyrýan gaýry gurluş göz öňünde tutulmalydyr. Bu talap tomaşaçylar zalyna tarap bakdyrylan sahnanyň planşetine degişli däldir.

Balkonlarda (jemgyýetçilik binalarynyň we desgalarynyň lodžiýalarynda) tüsselemeýän 1-nji görnüşli basgançak gözeneklerde, taýýar poluň derejesinden beýikligi 1,2 metr bolan demirbetondan germewi (beton ýa-da daş) göz öňünde tutmaly, şeýle-de balkonlarda demirbeton germewiniň üstünden metaldan tutalga gurmaga ýol berilmeýär.

**164.** Sport desgalarynyň münberlerinde utgaşykly hatarlarynyň pollarynyň bellikleriniň tapawudy 0,55 metrden köp bolanda tomaşaçylar hatarlarynyň her biriniň geçelgesinde görmäge päsgel bermeýän 0,8 metrden pes bolmadyk beýiklikde germew oturdylmalydyr.

**165.** Sport we tomaşaçylar zallarynda birinji hataryň öňünde germewi beýikligi 0,8 metrden pes bolmaly däldir. Germewlerde närseleriň aşak gaçmazlygyny üpjün edýän gurluş göz öňünde tutulmalydyr.

**166.** Mekdebe çenli çagalar edaralaryndaky, umumybilim edaralaryndaky, çagaly ene-atalar üçin dynç alyş öýlerindäki we şypahanalardaky aýnalanan gapylarda 1,2 metre çenli beýiklikde gorag gözenegi göz öňünde tutulmalydyr.

**167.** Göwrümine bagly bolmazdan çokunylýan zallaryň islendik nokadyndan tä iň ýakyndaky halas edip çykaryjy çykalgasyna çenli iň daş aralyk 14-nji tablisa boýunça kabul edilmelidir. Zalyň daşyndaky halas edip çykaryjy geçelgeler birleşdirilende umumy geçelgede onuň ini birleşdirilen geçelgeleriň jemi ininden az bolmaly däldir.

14-nji tablisa

|  |  |  |  |  |
| --- | --- | --- | --- | --- |
| Zallar | Binanyň oda çydamlylyk derejesi | Müň m3göwrümli zallarda aralyk, m-de | | |
| 5-e çenli | 5-den köp  10-a çenl | 10-dan köp |
|  | I, II | 30 | 45 | 55 |
| çokunylýanlary | III | 20 | 30 | - |
|  | IV, V | 15 | – | - |

**168.** Oda çydamlylygy I we II derejeli medeniýet desgalaryndaky şekilli zallardan halas edip çykaryjy ýollar 15-nji tablisada getirilen t(нбэ) zerur wagtda halas edip çykarmagy üpjün etmelidir.

15-nji tablisa

|  |  |  |  |  |  |  |  |
| --- | --- | --- | --- | --- | --- | --- | --- |
| Zallar | Halas edip çykarmak üçin zerur wagt t(нбэ), minutda | | | | | | |
| müň m3 göwrümli zal jaýyndan | | | | | | Bütin binadan |
| 5-e çenli | 10 | 20 | 25 | 40 | 60 |
| Altarly çokunylýan | 2 | 3 | 3,5 | 3,7 | 4 | 4,5 | 6 |

**169.** Altarly binalardan adamlary halas edip çykarmaga zerur wagt 1,5 minutdan köp kabul edilmeli däldir.

**170.** Çokunylýan zallardan halas edip çykaryjy çykalganyň ini16-njy tablisa laýyklykda çykalgada halas edip çykarylýan adamlaryň sany boýynça kesgitlenmelidir, ýöne 50 adamdan köp sygymly zallarda bolsa 1,2 minutdan az kabul edilmeli däldir.

16-njy tablisa

|  |  |  |  |  |
| --- | --- | --- | --- | --- |
| Zallar we binalar | Desgalaryň oda çydamlylyk derejesi | Müň m3 göwrümli zallardaky halas edip çykaryjy çykalgalaryň ininiň 1 metrine adam sany | | |
| 5-e çenli | 5-den köp 10-a çenli | 10-dan köp |
| 1. Her bir esasy geçelgedäki akymyň gürüligi 5 adam/kw metrden köp bolan şekilli zallar | I, II  III  IV, V | 165  115  80 | 220  155  - | 275  -  - |
| 2.Kömekçi otaglar | I, II  III  IV, V | 75  50  40 | 100  70  - | 125  -  - |

**171.** Adamlaryň halas edip çykaryş ýollarynda gapy boşlugynyň işiginden beýleki ýerlerde poluň beýikliginiň 45 sm-den az üýtgäp we çykyp durmagyna ýol berilmeýär. Pollaryň üýtgäp duran ýerlerinde azyndan 1:6 eňňitli basgançaklar ýa-da panduslar göz öňünde tutulmalydyr.

Halas edip çykaryş ýollaryň pollary (dälizleri, hollary, westibýul, foýe, tamburlar, balkonlar, içki basgançak gözeneklerde, daşky basgançaklar we olaryň meýdançalary) typmaýan (büdür-südür) örtmeden ýerine ýetirmeli.

**§1 Beýik gatly binalara goşmaça talaplar**

**172.** Poluň ortaça meýilleşdiriş belliginden ýokarky gata çenli 30 metrden köp beýikligi bolan binalarda tüsselemeýän basgançak gözenekleriniň azyndan ikisine çykalga göz öňünde tutulmalydyr. Basgançak gözenekleriniň ikisinden biri (ýa-da olar köp sanly bolanda basgançak gözenekleriniň 50 göterimi) tüsselemeýän 1-nji görnüşli basgançak gözenegi, galanlary bolsa tüsselemeýän 2-nji we 3-nji görnüşli basgançak gözenegi bolmalydyr.

Tüsselemeýän 1-nji görnüşli basgançak gözenegine çykalga (girelge) binanyň içinden çykalga babatynda (iki öwrümli) 180o burç bilen binanyň öň ýüzi boýunça ýeterlik howa giňişlikli balkonlar, lojiýalar, açyk geçelgeler, galereýalar boýunça daşarky howa zolagynyň üsti bilen geçmeklik göz öňünde tutulýar. Binanyň öň ýüzi boýunça tüsselemeýän basgançak gözeneklerine eltýän balkonlaryň we lojiýalaryň uzynlygy azyndan 2,5 metr bolmalydyr. Balkonlaryň we lojiýalaryň germewleriniň beýikligi azyndan 1,2 metr, ini azyndan 1,2 metr bolmalydyr.

Birinji gatyň çägindäki tüsselemeýän basgançak gözenekleriň diňe gös-göni daşaryk çykýan çykalgalary bolmalydyr. Tüsselemeýän 1-nji görnüşli basgançak gözenekleriniň birinji gat bilen baglanyşygy howa zolagy arkaly bolmalydyr.

Balkonlarda (lodžiýalarda) tüsselemeýän 1-nji görnüşli basgançak gözeneklerinde aýnalama we gözenek oturtmak rugsat edilmeýär.

Tüsselemeýän 1-nji görnüşli basgançak gözenekleri daşky diwarlardaky penjireler arkaly düşýän tebigy ýagtylykly taslanmalydyr we her gatda azyndan 1,2 inedördül meýdany bolan açylýan framuga bolmalydyr.

Tüsselemeýän 1-nji görnüşli basgançak gözeneklerindäki gatlar boýunça çykalgalaryň we girelgeleriň gapylarynyň aralaryndaky okda aradaşlyk azyndan 2,5 metr bolmalydyr. Tüsselemeýän basgançak gözeneklerine girelgeler gatlar boýunça lift hollary arkaly taslamaklyga ýol berilmeýär.

Tüsselemeýän 2-nji we 3-nji görnüşli basgançak gözeneklerinden westibýula çykalga howa berilýän tambur-şlýuz arkaly gurulmalydyr.

Bellik: Beýikligi ýeriň ortaça meýilleşdiriş belliginden (ýokarky tehniki gaty hasap etmezden) ýokarky gatyň polunyň belligine çenli 30 metrden köp bolan 9 gatly we az sanly gatly binalarda basgançak gözenekleri 10-16 gatly binalar üçin bildirilýän talaplara laýyklykda taslanmalydyr.

**173.** Tüsselemeýän 2-nji görnüşli basgançak gözeneklerinden westibýula çykalga ýangyn wagtynda howa berilýän tambur-şlýuz arkaly gurulmalydyr.

2-nji görnüşli basgançak gözenekler oda çydamlylyk çägi 0,75 sagat bolan ýanmaýan materiallardan gatyň beýikligine bitewi diwar oturtmak ýoly bilen bölümlere bölünmelidir. Şeýle basgançak gözenekleriniň ýangyna garşy goragy bölümleriň ýokarky böleklerine daşarky howany bermek bilen üpjün edilmelidir. Aşa basyş açyk gapylaryň birinde basgançak gözeneginiň bölüminiň aşaky böleginde 20 Pa-dan az we basgançak gözeneginiň bölüminiň ýokarky böleginde 150 Pa-dan köp bolmaly däldir. Howa çalşyryjylaryň, şahtalaryň kesişmeleriniň we klapanlarynyň öndürijiligi hasaplamalar bilen kesgitlenilýär.

**174.** Aşa howaly basgançak gözenekler daşky diwarlaryň penjireleriniň we gatlar boýunça dälizlere, westibýullara ýa-da daşaryk alyp barýan gapylaryň boş aralyklaryndan, şeýle hem aşa basyş döretmek üçin howa berilýän deşikden başga boş aralyklary bolmaly däldir.

**175.** Halas edip çykaryş ýollaryny bölýän içerki diwarlar we germewler (şol sanda şöhle geçiriji materiallardan) oda çydamlylyk çägi 0,75 sagat bolan ýanmaýan materiallardan göz öňünde tutulmalydyr.

**§ 2. Liftler**

**176.** Ýolagçylar liftiniň sany hasaplama bilen bellenilýär, ýöne, düzgün bolşy ýaly azyndan iki bolmalydyr. Eger-de binadaky dikleýin ulagyň hasaplamasy boýunça ýolagçy liftleriň biriniň oturdylmagy ýeterlik bolsa, ikinji lifti adamlary gatnatmaga ygtyýar berilýän ýük lifti bilen çalşyrmaga ygtyýar berilýär.

Binadaky liftlerden biriniň (ýolagçylar ýa-da ýük liftiniň) çuňlugy adamy nosilkaly alyp gitmäge mümkinçilik bolar ýaly azyndan 2100 mm. bolmalydyr.

Ýük liftleri tehnologik talaplara laýyklykda oturdylmalydyr.

**177.** Ýolagçy liftleri aşakdaky binalarda göz öňünde tutulmalydyr, ýagny:

1) ylmy-barlag institutlarynda, ýokary okuw edaralarynda girilýän poluň belliginiň we ýokarky gatyň (ýokarky tehniki gatdan başgasy) polunyň aratapawudy 13,2 metr we ondan köp bolanda;

2) 3 gatdan köp beýiklikdäki dolandyryjy edaralarda, taslama, gurnawçylyk we karz-maliýe edaralarynda. 3-nji gatdan başlaýan, ilatyň ýygy-ýygydan barýan beýleki edaralarynyň binalarynda;

3) saglyk we çaga dogum öýlerde;

4) 2-nji we ondan ýokarky gatlarda ýerleşdirilen hassalar otaglarynyň bölümleri bejeriş-öňüni alyş edaralarynyň binalary üçin liftler (mundan beýläk hassalar lifti diýlip atlandyrylýar);

5) ýük liftleri – beýikligi 3 we ondan köp gatly binalarda;

6) hassahanalar-saglyk öýleri edaralary;

7) hassalar lifti – beýikligi 2 we ondan-da köp gatly binalarda;

8) düwüniniň çuňlugy azyndan 2100 mm. bolan ýolagçylar lifti – beýikligi 2 we 3 gatly binalarda;

9) şypahanalarda we şypahana-profilaktorilerde;

10) ýük liftleri – beýikligi 3 we ondan-da köp gatly binalarda;

11) hassalar lifti – beýikligi 2 we ondan köp gatly binalarda kesel bejeriş otaglary birinji gatdan ýokarda ýerleşdirilende;

12) edilýän hyzmatlaryň derejesine we bar bolan enjamlara görä derejeli, beýikligi 2 we ondan köp gatly myhmanhanalarda we motellerde;

13) beýikligi 3 we ondan köp gatly 1-nji derejeli myhmanhanalarda, syýahat merkezlerinde we motellerde;

14) 2-nji we ondan aşaky derejelerde, şeýle hem beýikligi 4 we ondan köp gatly beýleki dynç alyş we syýahat edaralarynda;

15) üçünji gatdan ýokarda zallar ýerleşdirilende jemgyýetçilik iýmiti kärhanalarynda;

16) beýikligi 4 we ondan köp gatly durmuş hyzmaty edaralarynda.

Bellik\*: 1. Daýanç-hereket ediş agzalaryna zeper ýeten hassalar üçin şypahanalaryň ýaşalýan binalarynda liftlerden biri hassalar üçin bolmalydyr.

2. Pes gatly we beýiklikli, şeýle hem şu bentde görkezilmedik jemgyýetçilik binalarynda liftleri we dik ulagyň beýleki serişdelerini oturtmaklygyň zerurlygy taslama tabşyrygy tarapyndan bellenilýär.

**178.** Has daşlaşdyrylan otagyň gapysyndan iň ýakyn ýolagçy liftiniň gapysyna çenli aralyk 60 metrden az bolmaly däldir.

**179.** Ýolagçy liftlerinden çykalgalar lift hollarynyň üsti bilen taslanmalydyr. Poluň ortaça meýilleşdiriş belliginden ýokarky gata 30 metre çenli beýiklikdäki binalarda ikiden köp bolmadyk liftleriň çykalgalary gös-göni basgançak meýdançasyna çykar ýaly ýerleşdirmeklige ýol berilýär.

Ýolagçy lift hollarynyň ini şu aşakdakylardan az bolmaly däldir:

1) liftler bir hatarly ýerleşdirilende – liftleriň düwünleriniň iň pes çuňlugy 1,3;

2) iki hatarly ýerleşdirilende – düwüniň iň pes çuňlugy iki esse bolmaly, ýöne 5 metrden köp

bolmaly däldir.

Düwüniniň çuňlugy 2100 mm we ondan köp bolanda liftleriň öňünde liftleriň hollarynyň ini 2,5 metrden az bolmaly däldir.

Ýanýan materiallary saklamak we gaýtadan işlemek üçin ammarçalardan we beýleki binalardan gös-göni lift hollaryna çykmaklyga ýol berilmeýär.

**180.** Liftleriň şahtalary we awtoulag otaglary gös-göni mekdebe çenli çagalar edaralarynda çagalaryň hemişe bolýan ýerlerine niýetlenen binalara, okuw binalarynyň okuw otaglaryna, jemgyýetçilik binalarynda ýerleşdirilen ýaşaýyş otaglaryna, tomaşaçylar we okalga zallaryna, klublaryň otaglaryna, adamlaryň hemişe bolýan işçi otaglaryna ýanaşyk bolmaly däldir.

Kesel bejeriş edaralarynda we hassahana-saglyk öýlerinde liftleriň geçitleri we awtoulag binalary hem-de göterijileri hassalar otaglaryndan we kesel bejeriş-öňüni alyş otaglaryndan 6 metrden golaý ýerleşdirilmeli däldir. Galmagal geçirmeýän degişli çäreler geçirilende aralygy ýakynladyp bolar.

**181.** Ýerzemin we sokol gatlarynda liftleriň geçitleriniň gapylary ýangyna garşy germewler bilen germelen hollara ýa-da tambur-şlýuzlara çykmalydyr. Lift hollarynyň we tambur-şlýuzlaryň gapylary ýangyna garşy, öz ýapylýan bolmalydyr, jebis sepişikli, liftleriň şahtalary tarapyndan bolsa olar ýanýan materiallardan (aýnalamasyz) taýýarlanylyp bilner.

**182.** Ähli binalarda we birinji gatdan ýokarda ýerleşdirilen we kürsi-kolýaskaly maýyplaryň ulanmaklary üçin niýetlenen jaýlaryň liftleri, düwünleriniň ölçegleri: azyndan, ini - 1,1; çuňlugy - 1,5; gapysynyň boş aralygynyň ini - 0,85 metrden göz öňünde tutulmalydyr.

Liftler düwünleriň içinden özbaşdak dolandyrylmaga we adamlaryň gatyň derejesinde, gös-göni daşaryk çykmaklygyna eýe bolmalydyr.

Birinji gatda liftden çykalga beýleki otaglardan 1-nji görnüşli ýangyna garşy germewler bilen bölünen holla ýa-da westibýula we ýapyjy bilen üpjün edilen gapyly göz öňünde tutulmalydyr.

Maýyplaryň barmagy ýa-da ýaşamagy üçin niýetlenen binalarda ýerleşdirilen liftleriň hollarynyň we meýdançalarynyň derejelerinde basgançaklaryň aralyk meýdançalaryna ýol berilmeýär.

Lift düwüniniň poly we lift hollarynyň meýdançalarynyň aralaryndaky derejäniň üýtgeme ululygy 0,025 metrden geçmeli däldir.

Maýyplary gatnatmak üçin niýetlenen liftleriň düwünleri nobatçy nokady bilen ikitaraplaýyn gyssagly zeper ýetme telefon aragatnaşygy bilen üpjün edilen bolmalydyr. Liftiň çagyryş düwmejigi we onuň hereketini dolandyrmaklyk poldan ýokarda 1,2 metre çenli bolmalydyr. Liftiň düwüninde ýerleşdirilen ikitaraplaýyn aragatnaşyk abzaly ses gataltmak üçin gurluş, zerur bolanda bolsa – görüş arkaly habarnama almak üçin gurluş bilen üpjün edilmelidir.

Basgançak sekisinden dikleýin, ýapgytlaýyn ýa-da uzaboýy süýşýän platformalar görnüşindäki göterijiler ulanylan ýagdaýynda, şeýle platformanyň ini azyndan 0,9 metr, çuňlugy azyndan 1,2 metr. bolmalydyr.

**183.** Liftleriň şahtalary, düzgün bolşy ýaly, ýerzemin we sokol gatlaryna birikmeli däldir. Liftlerden biriniň ýerzemin ýa-da sokol gatlaryna çenli düşmegine, haçanda şol liftiň çykalgasynyň öňünde tambur-şlýuz gurluşynyň zerurlygy göz öňünde tutulmagyna ýol berilýär.

**184.** Adamlary halas edip çykaryş ýollary taslananda, liftleri we adamlary gatnatmak üçin beýleki mehaniki serişdeleri hasap edilmeli däldir.

**V bap. ZIBIL AÝYRMAK WE TOZAN arassalamak**

**185.** Jemgyýetçilik binalarynda zibil aýyrmak we tozan arassalamak, zibili wagtlaýyn saklaýjy (arassaçylyk kadalarynyň çäklerinde) we ony alyp gitmek mümkinçilik ulgamy göz öňünde tutulmalydyr.

Iri jemgyýetçilik binalarynda we toplumlarynda basyşly howa bilen işleýän zibil aýryjy gurluşy oturtmaklyk, olary ulanmaklygyň tehniki-ykdysady maksadalaýyklygyndan ugur alnyp, taslama tabşyryklarynda kesgitlenmelidir.

**186.** Zibil geçirijiler (basyşly howa bilen işleýän zibil aýryjy gurluş bolmasa) şu aşakdakylarda göz öňünde tutulmalydyr:

1) 3 we ondan köp gatly ýokary okuw mekdepleriniň binalarynda, 100 we ondan köp orunly myhmanhanalaryň, motelleriň;

2) 2 we ondan köp gatly 250 we ondan köp orunly hassahanalaryň binalarynda 130 we ondan köp orunly çaga dogum öýlerde;

3) 5 we ondan-da köp gatly, başga maksatlara niýetlenen binalarda.

Beýleki jemgyýetçilik binalarynda zibil geçiriji gurluşlary gurnamak zerur bolanda, taslama tabşyrygy esaslandyrmalar bilen kesgitlenilýär.

Mansarda gatly bolan binanyň üstünden gurlanda, bar bolan zibil aýryjy gurluşyň üýtgedilmegine ýol berilmeýär.

Taslamada zibil geçiriji bilen enjamlaşdyrylmadyk binalar üçin, zibil toplaýjy hanalary ýa-da gaty örtükli hojalyk meýdançalary gurnamaklyk zerurdyr.

**187.** Binadan zibil aýryjy gurluşy (binanyň abadanlaşdyrylan derejesini hasaba alyp) bir gije-gündizde zibiliň toplanma kadalaryndan ugur alnyp hasaplanmalydyr.

Binadan zibili aýryjy serişdeler ilatly ýerleri arassalaýyş ulgamy bilen baglanyşdyrylmalydyr.

**188.** Zibil geçirijileri ýyladylmaýan basgançak öýjüklerinde we birikdiriji geçelgelerde oturtmaklyga ýol berilýär. Zibil geçirijiniň oky adamlaryň halas edip çykaryş ýollarynyň kadalaýjy aňlatmasyny daraltmagyna we penjireleriň, geçilýän lojiýalaryň gapylarynyň we beýlekileriň açylmagyna hem-de arassalanmagyna päsgelçilik döretmeli däldir.

**189.** Tüsselemeýän basgançak öýjüklerinde zibil geçirijileriň gurnalmagyna ýol berilmeýär.

**190.** Konteýnerler we arassaçylyk-tehniki enjamlar bilen jemlenen zibil geçiriji öz içine oky, ýükleýji klapanlary, şiberi, ýangyna garşy klapany, okda ýangyny awtomatly söndüriji serişdeli arassalaýjy gurluşy, howa çalşyryjy bölümi we zibil toplaýjy hanany alýar.

**191.** Beýik binalaryň zibil geçirijileriniň (beýikligi boýunça) aýratyn hyzmat edilýän zolaklary bolup biler, onuň aşaky gatlary bir zibil geçiriji, ýokarkylary aşaky zolakdan üstaşyr geçýän ikinji zibil geçiriji tarapyndan hyzmat edilip bilner. Durmuşyň gaty galyndylarynyň gaçyşynyň dartylyş tizligini peseltmek üçin binanyň aralykdaky tehniki gatlarynda bat peseldijiler göz öňünde tutulyp bilner, onuň oturdylmagy hem galyndylaryň ýygnalmagyna hem-de arassalaýjy gurluşyň işlemegine päsgel bermeli däldir.

**192.** Zibil geçirijiniň oky ýüzi örtgüli açyk, örtgüsiz ýa-da diwarda ýerleşdirmek bilen ýerine ýetirilýär. Okuň binalaryň ýaşaýyş we gulluk otaglarynda galmagalyň we ýangyn howpsuzlygynyň kadaly derejesini üpjün edýän sesden we ýylylykdan goraýan üzňeleýjisi bolmalydyr.

**193.** Zibil geçirijiniň oky galmagalyň derejesi ýol berilýän çäklerden geçmeýän aýratyn möhüm desgalaryň ýaşaýyş we gulluk binalaryny germewleýji diwarlara sepleşmeli ýa-da olarda ýerleşmeli däldir.

**194.** Zibil geçirijiniň oky dik ýerleşmelidir. Okuň gurnawy binanyň gurluşygynyň islendik tapgyrynda gurnalmagyny göz öňünde tutulmalydyr.

**195.** Zibil geçirijidäki ulanylýan enjamlaryň gurnawçylyk elementleri (zibil geçirijiniň ýükleýji klapanynyň gabarasyny we susagyny, direg we sepleýji birikdirmesini, arassalaýjy gurluşyň gapysyny we lýuklaryny jebisleşdirijiden beýleki) ýanmaýan, çyga durnukly hem-de çyg çekmeýän materiallardan senagat esasynda taýýarlanan bolmalydyr.

**196.** Zibil geçirijiniň enjamlarynyň elementleri taýýarlamagyň tehniki şertleriniň talaplaryna laýyklykda tagmalanmaga (markalanmaga) degişlidir. Zibil geçirijileriň metal elementleriniň (posa durnukly polatdan taýýarlanandan başgalary) posdan goramaörtükleri bolmalydyr.

**197.** Zibil geçirijiniň oky (diregleriň hemmesinmiň aşagyndaky, şeýle hem olaryň kesip geçýän örtüklerinden) ses üzňeleýji goýmalar bilen gurluşyk gurnawlaryndan bölünen bolmalydyr. Okuň gatara örtükleriň içinden geçýän ýerlerinde kesişýän gurluşyk gurnawlarynyň oda çydamlylygynyň kadalaşdyrylan çäklerini saklaýan ýanmaýan we galmagaly üzňeleşdirýän materiallardan yşlaryň jebis ýapylmagy üpjün edilmelidir.

**198.** Ýükleýji klapanyň oka berkidilmegi gös-göni amala aşyrylmalydyr.

**199.** Islendik gurnawda ýükleýji klapany berkitmek usuly gurluşyk gurnawlaryny zaýalamazdan, onuň susagyny çalşyrma mümkinçiligini üpjün etmelidir.

**200.** Okuň ýokarky böleginiň gurnawy okuň içki üst ýüzüni arassalamak, ýuwmak we dezinfesirlemek üçin gurluşy gurnamaklygy üpjün etmelidir. Gurluşy tehniki gatda ýerleşdirmek teklip edilýär.

**201.** Okuň aşaky ujy zibil toplaýjy hanada ýerleşdirilýän ugrukdyryjy maýyşgak turba we şiber bilen birikdirilen okuň ses üzňeleýji direginde gurnalmalydyr.

**202.** Zibil toplaýjy hana gös-göni zibil geçirijiniň okunyň aşagynda ýerleşdirilmelidir. Zibil toplaýjy kameralar ýaşaýyş we iş otaglarynyň aşagynda ýa-da olar bilen utgaşykly ýerleşdirmeklige ýol berilmeýar.

**203.** Zibil toplaýjy hanalaryň oda çydamlylyk çägi azyndan 1 sagat we ot ýaýramak çägi nol bolan ýangyna garşy durnukly germewler we örtükler bilen bölünmeldir.

**204.** Zibil toplaýjy hanada şiberleri ýerleşdirmeklik galyndylaryň okdan gös-göni konteýnere gaçmagyny üpjün etmelidir. Zibil toplaýjy hananyň arassa polundan, onuň aşaky bölegine çenli ýerleşýän beýikligi ugrukdyryjy maýyşgak turbanyň uzynlygy (ýa-da onuň teleskopik birikmesi) bilen sazlanýar we ol azyndan 1,25 hem-de 1,4 metre çenli bolmalydyr.

**205.** Zibil toplaýjy hana binanyň girelgesiniň gapysynyň ininden kiçi bolmadyk ölçegdäki bitewi diwar (ekran) bilen üzňeleşdirilen daşyna açylýan özbaşdak gapyly bolmalydyr.

**206.** Zibil toplaýjy hananyň şibere amatly barar ýaly we zibili alyp gitmek üçin çelekli arabajygy, şeýle hem inwentar guralyny ýerleşdirmek mümkinçiligini üpjün edýän azyndan 2,2х1,5 metr ölçegleri bolmalydyr. Ýagtyda hananyň beýikligi azyndan 2,2 metr bolmalydyr. Hana alyp barýan däliziň ini azyndan 1,3 metr bolmalydyr. Zibil toplaýjy hananyň ininiň 1,5 metrden az bolmagyna ýol berilmeýär.

**207.** Zibil toplaýjy hananyň girelgesiniň ýokarsynda, daşky diwaryň çäginden azyndan gapynyň ini ýaly çykýan telär göz öňünde tutulmalydyr.

**208.** Ýagtyda gapynyň boş aralygynyň ini azyndan 0,9 metr bolmalydyr. Gapy kiltlenen bolmalydyr. Zibil toplaýjy hananyň gapysynyň içki tarapy ýanmaýan ýyladyjynyň gaty boýunça ýüzüne örtülen list polatdan ýa-da ýyladyjyly metaldan ýerine ýetirilen, onuň gapdallary we ýokarsynyň jebis sepişigi, aşagy boýunça rezin öňlügi bolmalydyr.

**209.** Zibil toplaýjy hana binanyň suw üpjünçiligi ulgamyndan sowuk we gyzgyn suw bilen üpjün edilen we wentilli, nipelli hem-de hanany we enjamlary arassalamak üçin 2–3 metr uzynlykdaky şlangaly birikdiriji ştuserli suw saplaýjy garyjy bilen enjamlaşdyrylan bolmalydyr. Ýuwujy-dezinfisirleýji garyndynyň akyp gitmegi üçin hananyň polunda binanyň nejasat lagymyna birikdirilen trap ýerleşdirilmelidir.

**210.** Hananyň diwarlary hananyň bütin beýikligine ýa-da azyndan 2,2 metre çenli beýiklikde keramiki plitalar bilen, potolgy bolsa suw emulsiýasy bilen örtülen bolmalydyr.

**211.** Hananyň poly suw syzdyrmaýan, lagym trapyna tarap eňňitli plitalar bilen örtülen bolmalydyr. Zibil toplaýjy hananyň polunyň belligi hananyň girelgesiniň öňündäki meýdançanyň (pyýada ýodanyň, ýoluň) derejesinden 50 – 100 mm. ýokaryk geçmelidir. Hana girelgäniň öňünde 8 göterime çenli eňňitli pandus bolmalydyr.

**212.** Zibil toplaýjy hananyň öçürijili we tozandan hem-de çygdan goraýjyly ýerine ýetirilen çyraly elektrik yşyklandyryjysy bolmalydyr.

**213.** Zibil toplaýjy hananyň üsti bilen üstaşyr kommunikasiýalaryň geçirilmegine ýa-da gaýry boş aralyklaryň gurulmagyna ýol berilmeýär.

**214.** Sanitar-arassaçylyk talaplarynyň ýerine ýetirilmegi üçin zibil toplaýjy hananyň we zibil geçiriji okuň tebigy, zerur bolanda bolsa mejbury howa çalşyryjysy bolmalydyr. Howa çalşyryjy bölüm zibil geçiriji okuň ýokarsynda ýerleşýär.

**215.** Zibil toplaýjy hanalar zibil daşaýjy ulaglar üçin amatly girelgeler bilen üpjün edilmelidir.

**216.** Basyşly howa bilen tozan arassalaýjy merkezleşdirilen ýa-da gatyşykly ulgam wajyp binalarda göz öňünde tutulmalydyr. Beýleki binalarda basyşly howa bilen tozan arassalaýjy merkezleşdirilen ýa-da gatyşyk ulgamy taslamaklygyň zerurlygy tehniki-ykdysady esaslandyrmalar bolanda taslamaga tabşyryk tarapyndan bellenilýär.

**217.** Basyşly howa bilen tozan arassalamaklygyň gatyşykly ulgamy taslananda kabul ediji klapanlaryň biri bilen hyzmat etmegiň radiusy 50 metrden köp bolmaly däldir.

**218.** Merkezleşdirilen ýa-da gatyşykly tozan arassalaýjylar bolmasa tozan sorujylaryň süzgüçlerini arassalaýjy kameralary oturtmaklyk taslama tabşyrygy tarapyndan kesgitlenilýär.

**VI bap. TEBIGY ÝAGTYLANDYRYŞ WE OTAGLARA GÜN ŞÖHLESINI DÜŞÜRMEK**

**219.** Ýerzemin gatlarynda ýerleşdirmeklige ýol berilýän: mejlisler zalynyň, konferens zallarynyň, leksiýa we gapdal (kuluarlar) zallarynyň, dükanlaryň söwda zallarynyň, durmuş hyzmaty edaralaryna gelýänler üçin salonlarynyň, görkezilýän, sport-görkezilýän we sport-tomaşaçylar zallarynyň hem-de katoklaryň binalarynyň, hünärmenler we türgenleşdiriji düzüminiň, owkalama, bugardyjy otaglarynyň, şeýle hem gury gyzgynly hammamlaryň, garbanyşhanalaryň, üzňeleşdirijileriň kabul ediş binalarynyň we mekdebe çenli çagalar edaralarynyň işgärleriniň otaglarynyň, narkoz berilýän, operasiýanyň öň ýanynda hassa saklanýan, abzallar, terezili, termostat, mikrobiologik, sanitar geçiriji otaglaryň, şeýle hem taslama tabşyryga laýyklykda operasiýa geçirilýän, sargy-sanjym, rentgen anyklaýyş otaglaryny we beýleki şuňa meňzeş otaglaryny we iş otaglaryny tebigy ýagtylyksyz taslamaklyga ýol berilýär.

Ikinji yşyk bilen ýagtyltmaklyk göz öňünde tutulyp bilner: tebigy ýagtylyksyz taslamaklyga ýol berilýän (ammarlardan, dükanlaryň söwda zallaryndan we kitap saklanylýan ammarlardan beýlekilerde), mekdebe çenli çagalar edaralarynyň hajathanalarynda, aşhana gap-gaç ýuwulýanlarda, şeýle hem hammamlaryň we hammam-sagaldyş toplumlarynyň eşik çykarylýan we garaşylýan otaglarda.

**220.** Jemgyýetçilik binalarynda adamlaryň hemişe bolmaly otaglarynyň we tehnologik hem-de arassaçylyk talaplary boýunça boş aralyklar 130-315 gradusda duranlarynda gün şöhleleriniň düşmegine we gyzmagyna ýol berilmeýän otaglarda boş aralyklar günden goraýjylar bilen enjamlaşdyrylmalydyr.

Günden we gyzmadan goramaklyk binanyň göwrüm-meýilleşdiriş tabşyrygy bilen üpjün edilip bilner. 5 we ondan köp gatly beýiklikdäki oda çydamlylygy I we II derejeli binalarda daşky günden goraýjylar ýanmaýan materiallardan taýýarlanylmalydyr. Bir we iki gatly binalarda günden goraýjylaryň gök agaçlar bilen üpjün edilmegine ýol berilýär.

**221.** Poluň ortaça meýilleşdiriş belliginden ýokarky gata çenli 30 metre çenli beýikligi bolan binalarda 50 we ondan-da köp adamy halas edip çykarmak üçin niýetlenen tebigy ýagtylyksyz dälizlerde tüsse çykaryjylar göz öňünde tutulmalydyr. Okuw binalaryndaky rekreasiýa hökmünde ulanylýan dälizleriň tebigy ýagtylygy bolmalydyr.

**222.** Tehnologiki talaplar boýunça howanyň girmegine ýol berilmeýän otaglardan başga tebigy ýagtylygy bolan otaglar framugalar, fortoçkalar ýa-da beýleki gurluşlar arkaly şemalladylmalydyr ýa-da howany sowadyjylar göz öňünde tutulmalydyr.

**223.** Tehnologiki talaplar boýunça daşky howanyň girmegine ýol berilmeýän otaglardan başgasyny jemgyýetçilik binalarynda adamlaryň hemişe bolýan otaglaryny zowwam geçýän ýa-da burçlaýyn (şol sanda dälizler we ýanaşykly otaglar arkaly) şemallatmaklyk göz öňünde tutulmalydyr.

**224.** Ýagtylyga bagly bolmazdan (gapdallaýyn, ýokardan ýa-da gatyşykly) umumybilim we ýörite bilim edaralarynyň okuw otaglarynda çep tarapdan ýagtylygyň düşmegi göz öňünde tutulmalydyr. Tebigy ýagtylyk kadaly ýeterlik bolmasa goşmaça emeli ýagtylyk zerurdyr.

**225.** Kesel bejeriş edaralarda penjireleriň gönükdirilmeli ýagtylyk taraplary 18-nji tablisa laýyklykda kabul edilmelidir.

18-nji tablisa

|  |  |  |  |
| --- | --- | --- | --- |
| Otaglar | Geografiki giňişlik | | |
| Giňişlikden 45 gradus günorta |  |  |
| Operasiýa, reanimasiýa zallary, seksiýaly, çaga dogum otaglar | D, DGd  DGb |  |  |
| Bakteriologik barlaglar üçin, ýokançly materiallaryny kabul etmek we onuň sökülmegi, üçin açylýan barlaghanalar | D, DGd,  DGb,  GoGd, Gd |  |  |
| Inçekesel we ýokanç keselli hassalar üçin otaglar | Go,  GoGd, Gd,  DGd\*,  DGb\* |  |  |
| 3 ýaşa çenli çagalar bölüminiň intensiw terapiýasynyň hassalar otaglary, çagalar bölümlerindäki oýun oýnamak üçin otaglar | Günbatara, intensiw terapiýanyň otaglary üçin günbatara we günorta-günbatara ýol berilmeýär | | |
| **\_\_\_\_\_\_\_\_\_**  \* Bölümde umumy orun sanynyň 10 göterimine çenli ýol berilýär  Bellik: 3 we ondan ýokary ýaşly çagalar üçin we ulular üçin günbatara bakdyrylan hassalar otaglaryny gün şöhleleriniň gyzmagyndan (žalýuzlar we beýleki gurluşlar bilen) goragy göz öňünde tutulmalydyr.  18-nji tablisanyň talaplary çaga dogum öýlerdäki “ene we çaga” bölümine degişlidir. | | | |

**226.** Häzirki zaman interaktiw multimediýa enjamly we personal kompýuterler otaglary tebigy we emeli ýagtylandyryşly bolmalydyr.

Tebigy ýagtylyk, tebigy ýagtylyk koeffisiýentini (TÝK) 1,5 göterim üpjün edýän esasan demirgazyga we demirgazyk-günbatara gönükdirilen yşyk geçiriji boş aralyklar arkaly amala aşyrylmalydyr.

Tebigy ýagtylyk koeffisiýentiniň hasaby Gurluşyk işleri boýunça SSSR-iň döwlet komitetiniň 1979-njy ýylyň 27-nji iýunyndaky 100 belgili karary bilen tassyklanylan, GK we D-nyň II-4-79 belgili “Tebigy we emeli ýagtylandyryş” atly gurluşyk kadalaryna we düzgünlerine laýyklykda umumy kabul edilen usul boýunça geçirilýär.

**227.** Dini desgalaryň penjireleriniň ýokarky böleginde ýagtylyk yşyklandyryjylary bolmasa, gümmeziň tegeleginde uzakdan dolandyrylýan žalýuzlary ýa-da hlopuşkalary oturtmak arkaly dik şemalladyjylar, şol sanda ýangyn dörände tüsse çykaryjylar gurulmalydyr.

**VII bap. JEMGYÝETÇILIK BINALARYNYŇ ESASY OTAGLARYNA TALAPLAR**

**228.** Mekdebe çenli ýaşly çagalar edaralaryň otaglary taslananda Türkmenistanyň Adalat ministrliginde 2017-nji ýylyň 28-nji iýunynda № 1066bellige alyş belgisi bilen döwlet belligine alnan, Türkmenistanyň Gurluşyk we binagärlik ministriniň 2017-nji ýylyň 31-nji maýynda çykaran MB-41 belgili buýrugy bilen tassyklanan, “Mekdebe çenli çagalar edaralary” atly TGK 2.08.06-17 belgili Türkmenistanyň gurluşyk kadalarynyň talaplaryna esaslanmalydyr.

**229.** Ýaşaýyş jaýlarynyň ýanyndaky mekdebe çenli ýaşly çagalaryň gysga wagtlaýyn saklanýan toparlary üçin otaglarynyň meýdany bir çaga azyndan 4 inedördül metr hasabyndan kabul edilmelidir. Otagyň düzüminde geýim çykarylýan, dynç alyş zolakly oýun oýnalýan otaglar, hajathana, şeýle hem garbanyşhana we işgärler üçin hajathana bolmalydyr.

**230.** Esasy okuw otaglarynyň meýdany 19-njy tablisa boýunça kabul edilmelidir.

19-njy tablisa

|  |  |
| --- | --- |
| Otaglar | Okuwçylar (azyndan)  bir orna inedördül metr (m2) |
| Umumybilim berýän ugurly synp, okuw otaglary:  umumybilim edaralarynda we orta hünär okuw mekdeplerinde, mekdepden daşary bilim edaralarynda ;  ýokary hünär okuw mekdeplerinde we hünär ýokarlandyryş institutlarynda  umumybilim edaralarynda tebigy ylymlar boýunça barlaghanalar, çyzgy we surat otaglary  umumynazaryýet (umumybilim) ugurly barlaghanalar:  orta hünär okuw mekdeplerinde  ýokary hünär okuw mekdeplerinde  orta hünär we ýörite ugurly barlaghanalar hem-de iş otaglary:  orta hünär okuw mekdeplerinde  ýokary hünär okuw mekdeplerinde  lingafon otaglary:  ýokary okuw mekdeplerinden başga, ähli bilim edaralarynda  ýokary okuw mekdeplerinde  fonozallarda | 2,4  2,4  2,2  2,4\*  2,4  4,0  2,4  6,0  2,4  3,0  1,8 |
|  | Kompýuter otaglary | 4 (monitorda bir iş orny) |
| Orta hünär bilimi edaralaryndaky çyzgylar, ýyllyk we diplom taslamalarynyň otaglary  Ýokary okuw mekdeplerindäki çyzgylar, ýyllyk we diplom taslamalarynyň otaglary  Auditoriýalar, orunlaryň sany:  12-15  25  30  orta hünär okuw mekdeplerde – 50-150 ýokary okuw mekdeplerinde we beýleki bilim edaralarynda – 50-75 ýokary okuw mekdeplerinde we beýleki bilim edaralarynda – 75-den köp 100-e çenli  ýokary okuw mekdeplerinde we beýleki bilim edaralarynda – 100-den köp 150-ä çenli  150-den köp 350-ä çenli  350-den köp  öňki ýagdaýyna baglanyşykly – 50-100  Zähmet okuwynyň we jemgyýete-peýdaly zähmetiň ussahanalary (okuw-önümçilik ussahanalaryndan başgasy) | 2,4  3,6  2,5  2,2  1,8  1,2  1,5  1,3  1,2  1,1  1,0  1,8  6,0 |
| \*Otaglardaky okuwçylaryň 30-synyň hasabyndan. Okuwçylaryň sany köp bolanda synp we okuw otaglarynyň meýdany okuwçylaryň 30-synyň hasabyndan kesgitlenilýär. Synpynyň sygymy 30 okuwçydan az bolan mekdepleriň taslamasynda synp we beýleki okuw otaglarynyň meýdany taslamaklyga tabşyryk tarapyndan bellenilýär.  Bellik. 19-njy tablisada getirilmedik okuw otaglarynyň meýdany taslamaklyga tabşyryk tarapyndan bellenilýär. | |

**231.** Umumybilim we ýörite bilim edaralaryň otaglary taslananda Türkmenistanyň Adalat ministrliginde 2017-nji ýylyň 28-nji iýunynda № 1067bellige alyş belgisi bilen döwlet belligine alnan, Türkmenistanyň Gurluşyk we binagärlik ministriniň 2017-nji ýylyň 31-nji maýynda çykaran MB-39 belgili buýrugy bilen tassyklanan, “Umumybilim we ýörite bilim edaralary” atly TGK 2.08.07-17 belgili Türkmenistanyň gurluşyk kadalarynyň talaplaryna esaslanmalydyr.

**232.** Tebigat we tehniki ylymlarynyň ylmy-barlag institutlarynyň barlaghana we önümçilik binalary hem-de otaglary “Önümçilik jaýlary” atly TGK 3.04.08-94 belgili Türkmenistanyň gurluşyk kadalaryna laýyklykda taslanmalydyr. Barlaghanalaryň “B” derejeli topar otaglarynyň gapylary oda çydamlylyk çägi 0,75 sagat göz öňünde tutulmalydyr.

**233.** Kesel bejeriş edaralaryň iki we ondan köp orunly hassalar otaglarynyň meýdany 20-nji tablisa boýunça kabul edilmeldir.

20-nji tablisa

|  |  |
| --- | --- |
| Bölümler | Meýdany (azyndan) bir orna inedördül metr (m2) |
| Ulular üçin ýokanç we inçekesel bölümi  Çagalar üçin ýokanç we inçekesel bölümi:  ene-ata üçin ýer niýetlenmedik çaga ideg etmek üçin ýatymlaýyn şertlerde  ene-atanyň biriniň (ýa-da onuň ornuny tutýan adamyň) çaga ideg etmek üçin gündizki ýatymlaýyn şertlerde  ene-atanyň biriniň (ýa-da onuň ornuny tutýan adamyň) çaga ideg etmek üçin gije-gündiz ýatymlaýyn şertlerde  Ortopedotrawmatologiýa, neýrohirurgiýa (şol sanda saglyk dikeldiş bejergisi), ýanyk, radiologiýa:  ene-atanyň biriniň (ýa-da onuň ornuny tutýan adamyň) çaga ideg etmek üçin gündizki ýatymlaýyn şertlerde  ene-atanyň biriniň (ýa-da onuň ornuny tutýan adamyň) çaga ideg etmek üçin gije-gündiz ýatymlaýyn şertlerde  Intensiw terapiýa, operasiýadan soňky otaglar  Ýokanç keseli ýok çagalar üçin:  ene-ata üçin ýer niýetlenmedik çaga ideg etmek üçin ýatymlaýyn şertlerde  ene-atanyň biriniň (ýa-da onuň ornuny tutýan adamyň) çaga ideg etmek üçin gündizki ýatymlaýyn şertlerde  ene-atanyň biriniň (ýa-da onuň ornuny tutýan adamyň) çaga ideg etmek üçin gije-gündiz ýatymlaýyn şertlerde  Psihonewrologik we narkologik:  umumy görnüşli  insulin we gözegçilik  Çagalar üçin psihiatriki:  umumy görnüşli  gözegçilik  Täze doglanlar üçin  Başgalary | 7,5  6,5  8,0  10  10  13  13  6,0  7,5  9,5  6,0  7,0  5,0  6,0  6,0  7,0 |

**234.** Ionizirleýji şöhleleriň çeşmeleri bolan rentgen otaglarynyň, şöhleli bejeriş bölüminiň otaglarynyň sargy-sanjym otaglaryny, I we II topar işleriň geçirilýän radioizotrop seljermesiniň barlaghanalarynyň otaglaryny göwrelileriň we çagalaryň otaglary bilen keseleýin we dikleýin utgaşykly ýerleşdirmeklige ýol berilmeýär.

**235.** Şypahana edaralarynda we dynç alyş edaralarynda ýaşaýyş otaglarynyň meýdany bir orna 21-nji tablisa boýunça kabul edilmelidir.

Ýaşaýyş otagynyň meýdany azyndan 9 inedördül metr bolmalydyr.

21-nji tablisa

|  |  |
| --- | --- |
| Edaralar | 1 orna (azyndan) inedördül metr meýdan |
| Şypahana edaralary, şeýle hem ulular (ýa-da çagaly maşgalalar) üçin dynç alyş öýleri:  ýylyň dowamynda işledilýänleri  möwsümleýin (tomusda) işledilýänleri  Kämillik ýaşyna ýetmedik çagalar üçin çagalar sagaldyş merkezleri  Çagalaryň şypahana merkezleri | 6,0  5,5  4,0  4,5 |

**236.** Ýaşaýyş jaýlarynyň we medeni-köpçülik maksatlara niýetlenen jaýlaryň aşagynda we ýokarsynda ammarçalaryň, goş-golam saklanýan otaglaryň we ýangyn howply beýleki jaýlaryň ýerleşdirilmegine ýol berilmeýär.

**237.** Tomaşaçylar zallarynyň meýdany aşakdakylar üçin 1 orna inedördül metrde kabul edilmelidir:

1) ýylyň dowamynda işledilýän kinoteatrlar üçin ……..….1,0

2) möwsümleýin işledilýän kinoteatrlar üçin ……………...0,9

3) klublar üçin ………...…………………………………....0,65

4) teatrlar, konsert we uniwersal zallar üçin….…………....0,7

Bellik: Balkonly, lojiýaly we gatly aşakdaky tomaşaçylar zallarynyň meýdany germeýji gurnawlarynyň çäklerinde şu aşakdakylar kabul edilmelidir:

1) estradany goşmak bilen – kinoteatrlar üçin;

2) estradanyň, sahnanyň, sahnanyň öň tarapynyň, orkestr çukurynyň meýdanynyň we germewiniň öňündäki serhetlerine çenli –klublaryň, teatrlaryň, konsert we uniwersal zallarynyň.

**238.** Konferens zallaryň meýdany bir orun üçin şu aşakdakylara deň inedördül metrde kabul edilmelidir:

1) 150 orunlyga çenli zallarda:

2) kreslolarynyň ýany pýupitrliler……………..1,25

3) pýupitrsizliler…………………...…...……...1,1

150 orunlykdan köp zallarda:

1) kreslolarynyň ýany pýupitrliler……………..1,1

2) pýupitrsizliler………………………………..1,0

**239.** Mejlisler zalynyň we leksiýa auditoriýasynyň leksiýa zalynyň (estradasyz) meýdany zalda bir orna azyndan inedördül metrde kabul edilmelidir, ýagny:

1) umumybilim berýän mekdeplerde, ýörite bilim edaralary we orta hünär okuw mekdeplerinde…...........................................................................................................................0,65

2) ýokary hünär okuw mekdeplerinde …………………………………….……….….….0,8

**240.** Binadaky mejlisler zalynyň umumy meýdany 22-nji tablisa boýunça kabul edilmelidir.

**241.** Sport zallarynyň umumy meýdany (ýanlaryndaky kömekçi binalary, şeýle hem howuzlary we ýeňil atletikanyň meýdançasyny hasaba almazdan) Türkmenistanyň gurluşyk kadalaryna laýyklykda kabul edilmelidir:

1) doly däl orta we umumybilim berýän orta mekdeplerde….0,9

2) orta hünär okuw mekdeplerinde, şeýle hem ýokary hünär okuw mekdeplerinde …………..1,0

3) hünär bilimini ýokarlandyryş edaralarynda ……………………....0,2

Howuzlary we ýeňil atletikanyň meýdançalaryny gurmaklyk taslamaklyga tabşyryk tarapyndan bellenilýär.

22-nji tablisa

|  |  |
| --- | --- |
| Bilim edaralary | azyndan 1 okuwça (talyba) zalyň inedördül metr (m2)meýdany |
| Orta hünär okuw mekdepleri:  şäherdäkiler  oba ýerlerindäkiler  Aşakdaky sandaky talyplarda (sungat we medeniýet ýokary okuw mekdeplerinden başgasy) ýokary okuw mekdepleri  2000-e çenli  2000-den köp 6000-e çenli  6000-den köp | 0,22  0,32  0,3  0,22  0,15 |
| Bellik: Mejlisler zalynyň ýanyndaky klub jaýlarynyň meýdany taslamaklyga tabşyryk tarapyndan kabul edilýär. | |

**242.** Mejlisler zalyny we sport zallaryny, olaryň umumy meýdanyny, şeýle hem klub işleri üçin jaýlary ýerleşdirmeklik degişli sport-medeni aň-bilim edaralaryny we sport-sagaldyş binalaryny hem-de desgalaryny ulanylyşyndan ýa-da okuw binalarynyň görkezilen otaglarynyň ilata hyzmat edişinden ugur alnyp ýerli şertlerden baglylykda anyklanylmalydyr.

**243.** Kinoenjamlar bilen enjamlaşdyrylanda medeni-tomaşa edaralarynda kinoekranyň we tomaşaçylar zalynyň ölçegleri teklip ediji şu Kadalaryň “Sahnanyň üstündäki örtükde ýangyna garşy perde we tüsse çykar lýuklary gurmaklyga talaplar” atly 6-njy goşundysynda getirildi.

**244.** Aşakdakylaryň tomaşaçylar zallarynyň we auditoriýalarynyň göwrümi, düzgün bolşy ýaly, bir tomaşaçy ornuna aşakdaky m3-de kabul edilmelidir:

1) drama teatrlar……………...................4-5

2) kinoteatrlar…....…………..............…4-6

3) klublar …………………....................4-7

4) sazly-drama teatrlar we teatrlar

sazly komediýaly ……………….......5-7

5) auditoriýalar…………………….......4-5

Bellik: Zalyň göwrüm-meýilnama çözgüdinden baglylykda görkezilen ululyklaryň 20 göterim, degişli inžener çözgütler ulanylanda bolsa has-da uly möçberde artdyrylmagyna ýa-da azaldylmagyna ýol berilýär.

**245.** Merkezleşdirilen kitaphana ulgamyndaky köpçülikleýin kitaphanalarda umumy okalga zalynyň meýdany (okalga zaly bir ýa-da iki orunly stollar bilen enjamlaşdyrylanda) okyjylar ornunyň birine azyndan 2,4 inedördül metr kabul edilmelidir.

**246.** Kitaphana gorunyň we arhiw resminamalarynyň ýapyk saklanýan otaglarynyň meýdany saklanýanlaryň 1 müň birligine azyndan 2,5 inedördül metr kabul edilmelidir.

Açyk saklanylýan kitaphana gorunyň saklama meýdany saklanylýanlaryň 1 müň birligine 4,5 inedördül metr kabul edilmelidir.

**247.** Okuw mekdepleriniň kitaphanalarynyň umumy meýdany bir okuwça (talyba) azyndan aşakdaky inedördül metrde kabul etmelidir:

1) orta hünär okuw mekdeplerinde................................0,8

2) ýokary hünär okuw mekdeplerinde: tehniki ugurly.............1,1

3) gumanitar we saglyk ugurly......................................1,3

4) medeniýet ugurly.......................................................2,3

**248.** Naharlanylýan zalyň meýdany (nahar paýlaýjysyz) zaldaky orunlaryň her birine aşakdaky inedördül metrde kabul edilmelidir:

1) restoranlarda...............................................................1,8

2) ýokary okuw mekdepleriniň ýanyndaky we

umumy elýeterli naharhanalarda................................1,6

3) kafelerde, garbanyşhanalarda, piwo barlarynda........1,4

4) awtomat-kafelerde, çalt hyzmat ediş

kärhanalarynda we alkogolsyz içgileri satýan barlarda,

syýahat kepbelerinde we gonalgalarynda..................1,2

5) çagalaryň we ýokary synplaryň (tomusky)

sagaldyş merkezlerinde..............................................1,0

6) çagalaryň şypahana merkezlerinde.............................1,4

Umumybilim edaralarynda we ýörite bilim edaralarynda:

1) 80-e çenli orunly zalda...............................................0,75

2) 80-den köp orunly zalda............................................0,65

3) orta hünär okuw mekdeplerinde................................1,3

4) şypahana edaralarynda

dynç alyş öýlerinde (pansionatlarda), dynç alyş merkezlerinde,

ýaşlar sagaldyş merkezlerinde, öz-özüňe hyzmat edilýän

syýahat merkezlerinde................................................2,0

(paýlanýan zolagy

goşmak bilen)

5) ofisiantlaryň hyzmat etmeginde.....................1,4

Bellik: Jemgyýetçilik iýmitiniň ýöriteleşdirilen kärhanalaryndaky zallaryň meýdany taslama tabşyrygy boýunça kabul edilmelidir.

**249.** Jemgyýetçilik binalaryndaky we desgalaryndaky hajathanalaryň binalary (üsti açyk sport desgalaryndan başgasy) adamlaryň hemişe bolýan iň uzakdaky ýerinden 75 metrden köp bolmadyk aralykda ýerleşdirilmelidir.

Üsti açyk ýasy desgalarda türgenleşik geçýän ýerden ýa-da tomaşaçylar üçin münberden hajathana çenli aralyk 200 metrden geçmeli däldir.

**250.** Jemgyýetçilik binalarynda (has köp çalşykda) aýal-gyzlaryň şahsy arassaçylyk otaglary ýa-da gabaklary (kabina) işleýän aýal-gyzlaryň her 100-sine bir arassaçylyk duş hasabyndan göz öňünde tutulmalydyr, aýal-gyzlaryň şahsy arassaçylyk gabaklaryna (kabina) derek untyzyň golaýynda arassaçylyk duşy gurnamaklyga ýol berilýär. Aýal-gyzlaryň sany 14-den köp we 100-e çenli bolanda bir arassaçylyk duş (ýa-da bide) göz öňünde tutulmalydyr.

Mekdepleriň ýanyndaky ýörite bilim edaralarynyň ýatylýan binalarynda ýa-da ýatylýan toplumlarynda gyzlaryň şahsy arassaçylyk otaglarynyň ýa-da gabaklaryň (kabina) sany tehnologiýa tabşyrygy bilen kesgitlenilýär.

Bellik: enjamlaryň sany edaranyň niýetlenilmegine baglylykda taslamaklyga tabşyryga laýyklykda anyk bellenilýär.

Söwda-dynç alyş toplumlarynda, köpugurly merkezlerde, sergilerde, muzeýlerde gelýänleriň (alyjylaryň) her 1000-sine bir orun hasabyndan, çaga dolamak üçin stol, duşly poddon, unitaz we elýuwgyç bilen enjamlaşdyrylan enäniň we çaganyň otagyny göz öňünde tutmalydyr. Ulag obýektlerinde enäniň we çaganyň otagyny arassaçylyk talaplaryna laýyklykda göz öňünde tutmalydyr.

**251.** Häzirki zaman interaktiw multimediýa ulgamly we şahsy kompýuterli işçi ýerlerini uly ýaşly peýdalanyjylar üçin ýerzemin jaýlarynda ýerleşdirmeklige ýol berilmeýär. Häzirki zaman interaktiw multimediýa ulgamly we şahsy kompýuterli işçi ýerlerini ähli bilim edaralarynyň sokol we ýerzemin gatlarynda ýerleşdirmeklige ýol berilmeýär.

Önümçilik zerurlygy bolan ýagdaýlarda, tebigy ýagtylygy bolmadyk jaýlarda häzirki zaman interaktiw multimediýa ulgamly we şahsy kompýuterleri ulanmaklyk diňe Döwlet arassaçylyk we keselleriň ýaýramagyna garşy göreşmek gullugynyň edaralary bilen ylalaşmak boýunça geçirilýär.

**252.** Uly ýaşly peýdalanyjylar üçin häzirki zaman interaktiw multimediýa ulgamly we şahsy kompýuterli bir işçi ornunyň meýdany azyndan 6,0 inedördül metr, göwrümi bolsa azyndan 20,0 m3 bolmalydyr.

**253.** Okuw mekdepleriniň we mekdebe çenli çagalar edaralarynyň hemmesinde häzirki zaman interaktiw multimediýa ulgamly işçi orunlarynyň biriniň meýdany azyndan 6,0 inedördül metr, göwrümi bolsa azyndan 24 m3 bolmalydyr.

**254.** Orta hünär we ýokary hünär okuw mekdepleriniň täze gurluşygynda we hereket edýänleriniň durky täzelenende häzirki zaman interaktiw multimediýa ulgamly we şahsy kompýuterli otaglar (poldan potologa çenli) azyndan 3,9 metr beýiklikde taslanmalydyr.

**255.** Orta hünär we ýokary hünär okuw mekdeplerinde häzirki zaman interaktiw multimediýa ulgamly we şahsy kompýuterli okuw otaglaryna girelgäniň ýanynda okuwçylaryň we talyplaryň portfellerini, sumkalaryny saklamak üçin goşmaça gurlan ýa-da diwaryň ýanynda şkaflar (tekçeler) göz öňünde tutulmalydyr.

**256.** Iş üçin esasan häzirki zaman interaktiw multimediýa ulgamly we şahsy kompýuterli ulanylýan (nobatçylar, operatorlar, hasapçylar we beýleki) önümçilik binalary we (hasaplaýjy tehnikaly auditoriýalar, displeý okuw we iş otaglar hem-de beýlekiler) okuw otaglary galmagallaryň we sandyramalaryň derejeleri kadalaşdyryjy bahalaryň çäklerinden geçýän (mehaniki sehleriň, ussahanalaryň, maşk edilýän zallaryň we ş.m.) jaýlarynyň ýanynda ýerleşdirilmeli däldir.

**257.** Interaktiw multimediýa ulgamly we şahsy kompýuterli otaglaryň gurnawlaryny germeýän ses üzňeleýjiler arassaçylygyň talaplaryna laýyk gelmelidir we Türkmenistanyň Adalat ministrliginde 2012-nji ýylyň 16-njy fewralynda № 627 bellige alyş belgisi bilen döwlet belligine alnan Türkmenistanyň Gurluşyk ministriniň 2012-nji ýylyň 30-njy ýanwarynda çykaran MB-07 belgili buýrugy bilen tassyklanan, “Zen-zeleden goraýyş. Taslama kadalary” atly TGK 2.01.04-12 belgili Türkmenistanyň gurluşyk kadalarynyň 6-njy bölüminiň talaplaryna laýyklykda galmagalyň çäklendirilen ölçeglerini üpjün etmelidir.

**258.** Interaktiw multimediýa ulgamly we şahsy kompýuterli otaglar ýyladyş, howany kondisionirleýji ýa-da netijeli akymlaýyn-çekijili howa çalşyryjy ulgamlar bilen üpjün edilmelidir. Howa çalşygynyň hasaplamasy awtoulaglardan, adamlardan, gün radiasiýasyndan we emeli ýagtylykdan çykýan ýylylyk boýunça geçirilmelidir.

**259.**Hasaplaýjy tehnikanyň okuw otaglary ýa-da displeý auditoriýalary (okuw otaglary) okuw otagyna we basgançak meýdançasyna ýa-da rekreasiýa iki girelgeli, azyndan 18 inedördül metr meýdanly utgaşykly barlaghana otagly bolmalydyr.

**260.** Mekdebe çenli çagalar edaralaryndaky interaktiw multimediýa ulgamly we şahsy kompýuterli otaglar bilen utgaşdyrylan azyndan 24 inedördül metrmeýdany bolan oýun oýnalýan zal bolmalydyr.

**261.** Interaktiw multimediýa ulgamly we şahsy kompýuterli otagyň içki giňişliginiň interýeriniň timarlanmasyna: potolok üçin – 0,7-0,8; diwarlar üçin – 0,5-0,6; pol üçin – 0,3-0,5 koeffisiýentli diffuzion-serpikdiriji materiallar ulanylmalydyr.

**262.** Interaktiw multimediýa ulgamly we şahsy kompýuterli jaýlaryň içki giňişliginiň interýeriniň timarlanmasynda polimer materiallary ulanylanda Döwlet arassaçylyk we keselleriň ýaýramagyna garşy göreşmek gullugynyň edaralary we Döwlet ýangyn gözegçiligi tarapyndan ygtyýar berilmelidir.

**263.** Ýokary okuw mekdeplerini goşmak bilen mekdebe çenli çagalar we okuw edaralarynyň hemmesinde interaktiw multimediýa ulgamly we şahsy kompýuterli otaglaryň içki giňişliklerini bezemek üçin zyýanly himiki maddalary howa bölüp çykarýan polimer materiallary (agaç-ýonuşka plitalaryny, kagyz plastigini, sintetik haly örtgülerini) ulanmaklyk gadagan edilýär.

**VIII bap. INŽENER ENJAMLARY**

**§1 Howany ýylatmak, wentilýasiýalamak we kondisionirlemek**

**264.** Jemgyýetçilik binalaryny ýylatmaklyk, howasyny çalşyrmaklyk we kondisionirlemeklik hem-de zeper ýetme tüssä garşy şemallatmaklyk Türkmenistanyň Gurluşyk we arhitektura ministrliginiň 1994-nji ýylyň 16-njy dekabrynda çykaran 6 belgili karary bilen tassyklanan “Ýyladyş, wentilýasiýa we kondisionirlemek” atly TGK 3.05.02-94 belgili Türkmenistanyň gurluşyk kadalaryna (mundan beýläk - “Ýyladyş, wentilýasiýa we kondisionirlemek” atly TGK 3.05.02-94 belgili Türkmenistanyň gurluşyk kadalary ) we şu bölümiň talaplaryna laýyklykda taslanmalydyr.

**265.** Awtomatlaşdyrylan özbaşdak ýyladyş nokatlar (ÖÝN) daşarky (günüň, ýeliň) we içerki (ýylylyk bölüp çykarmagyň) faktorlaryň birmeňzeş täsiri bilen häsiýetlendirilýän aýry-aýry tehnologik zolak we fasadlar boýunça ýylylyk goýbermek üçin olarda sazlamak mümkinçiligi bolan ýyladyş döwründe 1000 GJ hasaplama ýylylyk sarp edilýän binalar üçin taslanmalydyr.

**266.** Hyzmat edilýän binalar üçin gurulýan özbaşdak ýyladyş nokatlar özbaşdak çykalgaly aýratyn binalarda ýerleşdirilmelidir we howany çalşyryjy hem-de kondisionirleýji enjamly otaglar bilen utgaşdyrylmalydyr.

Çykyp duran gurnawlaryň aşagyna çenli jaýyň beýikligi azyndan 2,2 metr bolmalydyr.

**267.** Suwly ýyladyş ulgamynyň aýry-aýry şahalary şu aşakdaky otaglar üçin göz öňünde tutulmalydyr:

1) konferens zal ýa-da ýanynda önümçilik otaglary bolan naharhanalardaky naharlanylýan zal (400-e çenli orun sany bolan konferens zal we 160-a çenli orun sany bolan naharlanylýan zal otagyň umumy göwrüminde ýerleşdirilende olar üçin aýratyn şaha göz öňünde tutulmaly däldir); (estradany goşmak bilen) tomaşaçylar zaly; sahna (uniwersal estrada); westibýul; foýe, kuluarlar; tans zaly; klublaryň, teatrlaryň binalaryndaky kiçi zallar, sahnany goşmak bilen;

2) 200 müň we ondan köp saklanylýan birlik gory bolan kitaphanalar (okalga, leksiýa zaly we aýawhanalar üçin);

3) bölek söwda kärhanalary (400 inedördül metr we ondan-da köp meýdany bolan ýük düşürilýän otaglar we söwda zallary üçin);

4) ýaşaýyş jaýlar.

**268.** Jemgyýetçilik binalaryndaky otaglara howany paýlamaklygyň tertibi howa paýlamaklygyň dürli usullarynyň hasaplamalarynyň esaslarynda kabul edilmelidir.

23-nji tablisa

|  |  |  |  |
| --- | --- | --- | --- |
| Otaglar | Howanyň hasaplama temperaturasy | 1 sagatda howanyň çalyşýan gezegi | |
| Akyp gelişi | Çykyşy |
| 1 | 2 | 3 | 4 |
|  |  |  |  |
| Toparlaýyn, 2-nji ýaş döwürli toparyň we 1-nji kiçi toparyň geýim çykarylýanlary  Toparlaýyn, geýim çykarylýanlar:  2-nji kiçi toparlaryňky  orta we uly toparlar  Ýatylýan otaglar:  bakja toparlar  mekdebe taýýarlaýyş toparlar  Hajathanalar:  bakja toparlar  mekdebe taýýarlaýyş toparlar  Garbanyşhanalar  Saz we gimnastika dersleri üçin zallar  Gezelenç üçin telärler  Çagalara ýüzmegi öwretmek üçin howuzyň otagy | 21  20  19  20  18  21  19  16  18  -  30 | -  -  -  -  -  -  -  -  -  - | 1,5  1,5  -  1,5  1,5  1,5  1,5  1,5  1,5  - |
| Hasaplama boýunça, ýöne 1 çaga azyndan 50 kub m/sag. | |

**269.** Jemgyýetçilik binalarynyň otaglarynda akym çüwdürimleriniň aerodinamiki we ýylylyk häsiýetleri, şeýle hem akyp gelýän howanyň mukdary we temperaturasy üýtgände hyzmat edilýän zolagyň radiusyny üýtgedýän howa paýlaýjy ulanylmalydyr. Howanyň akymynyň iň ýokary tizligini akustik hasaplamalar we howa paýlaýjynyň hasaplamalary bilen kesgitleýärler.

**270.** Mekdebe çenli çagalaryň hemişelik bolýan otaglarynda ýiti gyralary bolan ýyladyjy abzallary yzygiderli arassalamaga mümkinçilik berýän, aýrylýan agaç gözenekler bilen goralmalydyr.

Mekdebe çenli çagalar edaralarynyň toparlaýyn otaglarynyň penjire aşagynyň giňişliklerinde batareýalar oturdylanda abzalyň aşagyndan tä poluň derejesine çenli aralygy 50 mm. kabul edilmegine ýol berilýär.

**271.** Mekdebe çenli çagalar edaralarynyň toparlaýyn hemme görnüşleriniň birinji gatynda, şeýle hem direg-ýöriş bedenleri kemisli çagalar üçin edaralaryň ýatylýan we geýim çykarylýan otaglarynda ýyladylýan pol göz öňünde tutulmalydyr. Poluň üst ýüzüniň ortaça temperaturasy 23oС çäklerde saklanylmalydyr.

**272.** Zowwam geçýän ýa-da burçlaýyn şemmalladyşy bolan mekdebe çenli çagalar edaralarynyň ýatylýan otaglaryndan howany, toparlaýyn otaglaryň üsti bilen çykarmaklyk göz öňünde tutulmalydyr.

Nahar taýýarlanýan bloklardan gelýän howa çekiji geçirijileri, toparlaýyn ýa-da ýatylýan otaglaryň üstünden geçmeli däldir.

**273.** Mekdebe çenli çagalar edaralarynda howanyň hasaplama temperaturasy we howa alyş-çalşygynyň esseligi 23-nji tablisa boýunça kabul edilmelidir.

**274.** Umumybilim we ýörite bilim edaralarynda howa bilen ýyladyş ulgamynda howanyň iş wagtynda saklanylýan temperaturasy 40oС-dan geçmeli däldir.

**275.** Umumybilim edaralaryň okuw otaglaryndan howany çykarmaklyk rekrasion otaglaryň we arassaçylyk bölümleriniň üsti bilen, şeýle hem “Ýyladyş, wentilýasiýa we kondisionirlemek” atly TGK 3.05.02-94 belgili Türkmenistanyň gurluşyk kadalarynyň talaplaryny nazarda tutmak bilen daşky aýnalardan filtrasiýa arkaly göz öňünde tutulmalydyr.

Okuw otaglarynda mehaniki täsir bilen emele getirilýän akymly ýa-da merkezleşdirilmedik akymly howa taslananda, sagatda bir gezek çalyşmak hasabyndan tebigy çekijilikli howa çalşyryjy göz öňünde tutulmalydyr.

24-nji tablisa

|  |  |  |  |
| --- | --- | --- | --- |
| Otaglar | Howanyň hasaplama temperaturasy °С-da | 1 sagatda howanyň çalyşýan gezegi | |
| Akyp gelişi | Çykyşy |
| Okuw otaglary, okuw kabinetleri, barlaghanalar  Okuw ussahanalary  Mejlisler zaly – leksiýa auditoriýasy, aýdym-saz okadylýan otag – klub otagy  Gurnak (kružok) otaglary  Ýörite bilim edaralaryň ýatylýan otaglary | 17  15  18  17  16 | 1 adama sagatda 16 m3  1 adama sagatda 20 m3  1 adama sagatda 20 m3  1,5  1,5 | |

Howa bilen ýyladylanda okuw otaglaryndan howa çykaryjy kanal taslanylmaly däldir.

**276.** Howa çalşyryjy bilen utgaşdyrylyp howa bilen ýyladyş ulgamy umumybilim edaralarynyň binalarynda taslananda ulgamy dolandyrýan, şol sanda iş wagtynda otaglardaky hasaplama temperaturany we 30-60 göterimiň çäklerinde otnositel çyglylygy saklaýan, şeýle hem okuw däl wagtlary howanyň temperaturasyny azyndan 15oC üpjün edýän awtomatik enjam göz öňünde tutulmalydyr.

**277.** Okuw otaglarynyň howa bilen ýyladylýan ulgamynda howanyň aýlanyp durmazlygyna diňe iş däl wagtynda ýol berilýär.

**278.** Mekdep naharhanalaryndaky howa çalşygy nahar bişirilýän tehnologik enjamlaryň bölüp çykarýan ýylylygyny ýatyrýan edilip hasaplanylmalydyr. Nahar taýýarlanylýan blogyň önümçilik otagyna akymlaýyn howa bermeklik naharlanylýan zalyň üstünden göz öňünde tutulmalydyr.

Berilýän howanyň göwrümi naharlanylýan zalyň bir ornuna azyndan sagatda 20 kub metr bolmalydyr.

**279.** 200-e çenli okuwçysy bolan umumybilim edaralarynyň binalarynda mehaniki akymsyz howa çalşyryjyny gurnamaklyga ýol berilýär.

**280.** Umumybilim we ýörite bilim edaralaryň binalaryndaky howanyň hasaplama temperaturasy we howa çalşygynyň gezeklilgi 24-nji tablisa boýunça kabul edilmelidir.

**281.** Ýokary okuw mekdepleriň 150 we ondan köp orunly mejlisler zalynda we auditoriýalarynda tehniki-ykdysady esaslandyrmalar bolanda howa gurşawynyň iň ýokary ölçegleri kabul edilmelidir.

**282.** Howanyň hasaplama temperaturasy we howa çalşygy orta hünär bilimi edaralarynda 24-nji tablisa, ýokary hünär bilimi edaralarynda bolsa 25-nji tablisa boýunça kabul edilmelidir.

25-nji tablisa

|  |  |  |  |  |
| --- | --- | --- | --- | --- |
| Otaglar | Howanyň hasaplama temperaturasy, °С | 1 sagatda howanyň çalyşýan gezegi | |  |
| akyp gelişi | çykyşy |  |
| Auditoriýalar, okuw otaglary, zyýanly maddalary (ýaramaz yslary) bölüp çykarmaýan barlaghanalar, ýyllyk we diplom taslama zallary, okalga zallary - 30 orna çenli hasaba alnanda, gulluk otaglary  Auditoriýalar, zyýanly maddalary (ýaramaz yslary) bölüp çykarmaýan barlaghanalar, okalga zallary, 30-dan köp orunly ýyllyk we diplom taslama zallary, konferens zallary, mejlisler zallary  Zyýanly we radioaktiw maddalary bölüp çykarýan barlaghanalar we beýleki otaglar, howa çekiji şkaflary bolan barlaghanalaryň ýanyndaky gap-gaç ýuwulýan otaglar  Ýokary takyk ölçeýji enjamly barlaghanalar  Howa çekiji şkafsyz barlaghana gap-gaç ýuwulýan otag | 18  18  18  20  18 | Mehaniki açylýan framugalar arkaly  Bir orna 20 m3  Tehniki tabşyryklara laýyklykda hasaplamalar boýunça  Şolar ýaly   1. 6 | |  |

**283.** Medeni-tomaşa edaralarynda 375 adamdan köp umumy sygymy bolan kinoteatrlaryň, klublaryň tomaşaçylar zallarynda we eger-de iň sowuk bäş günlügiň ortaça temperaturasyna laýyk gelýän howanyň daşarky temperaturasynda (B ölçeglerde) çäreleriň aralaryndaky wagtda 8 °С-dan aşak pese düşmeýän bolsa teatrlarda gyzdyryjy enjamlaryň gurnalmagynyň göz öňünde tutulmazlygyna ýol berilýär. Şu ýagdaýda zalda çäreler başlanmazdan öň howa tämizleýji ýa-da kondisionirleýji ulgam arkaly howa akymlaýyn gyzdyrylmalydyr.

**284.** Teatrlarda we klublarda sahnalary ýylatmak üçin gyzdyryjy enjamlar hökmünde, düzgün bolşy ýaly, radiatorlar ulanylmalydyr. Şunda gyzdyryjy enjamlar sahnanyň ýa-da sahnanyň yzky diwarynda sahnanyň planşetiniň derejesinden ýokarda 0,5 metrden beýiklikde ýerleşdirilmeli däldir.

**285.** Tomaşa toplumynyň otaglary, sahna (estradalar) hyzmat edýän otaglar, şeýle hem dolandyryş-hojalyk otaglary üçin akymlaýyn-çekijili howa tämizleýji ulgamlar aýry-aýry göz öňünde tutulmalydyr.

Sygymlygy 375 adama çenli bolan üznüksiz kino görkezilýän kinoteatrlarda, medeniýet öýlerinde görkezilen ulgamy aýry-aýrylykda göz öňünde tutmazlyga ýol berilýär.

**286.** Çuň (kolosnik) sahnaly medeniýet öýleriniň ýa-da teatryň tomaşa edilýän uly otagyndan çykarylýan howanyň göwrümi uly otagda 10 göterim basyşy üpjün etmek bilen, girýän arassa howanyň 90 göterimine deň bolmaly, uly otagdan çykarylýan howanyň umumy möçberiniň 17 göterimine çenli bolsa sahnanyň üsti bilen çykarylmalydyr.

**287.** Kinoteatrlaryň we teatrlaryň tomaşaçylar zallarynda tomaşaçylaryň ýerleşýän zolaklarynda 26-njy tablisanyň talaplaryna laýyklykda howa çalşyryjy ýa-da kondisionirleýji ulgam bilen howanyň ölçegleri üpjün edilmelidir.

26-njy tablisa

|  |  |  |  |  |
| --- | --- | --- | --- | --- |
| Otaglar | Howanyň hasaplama temperaturasy,°С | Howanyň 1 sagatda çalyşýan gezegi | | Goşmaça görkezmeler |
| akyp gelişi | çykyşy |
| 1 | 2 | 3 | 4 | 5 |
| Sygymy 800 we ondan köp orunly estradaly tomaşa zaly,  sygymy 600-e çenli we ondan köp orunly sahnaly:  kinoteatrlarda\* | 16 | Hasaplama boýunça, ýöne bir tomaşaça sagat-da daşarky howanyň azyndan 20 m3 | | Ýylyň sowuk döwründe: ýyladyşy kinoteatrlarda\* taslamak üçin 14 °С; klublar we teatrlar üçin – 16 °С; howa çalşyryjyny taslamak üçin howanyň hasaplama temperaturasy- 16 °С (klublar we teatrlar üçin 20 °С);  B ölçegler boýunça daşarky howanyň hasaplama temperaturasynda otnositel |
| medeniýet öýlerinde we teatrlarda  800 oruna çenli sygymy bolan estradaly tomaşaçylar zaly,  600 oruna çenli sygymy bolan sahnaly  kinoteatrlarda  medeniýet öýlerinde we teatrlarda  Sahna, yzky sahna, Sahnanyň gapdal öýjügi | 20  16  20  22 | Şolar ýaly | | çyglylyk – 40-45 göterim  Ýylyň maýyl döwründe B ölçegler boýunça daşarky howanyň hasaplama temperaturasynda: 25 °С ýokary bolmadyk (kinoteatrlar üçin 26 °С ýokary bolmadyk) otnositel çyglylyk 50-55 göterim  Ýylyň sowuk döwründe:  Kinoteatrlaryň ýyladyşyny taslamak üçin 14 °С, klublaryňky we teatrlaryňky üçiň -16 °С; howa çalşygyny taslamak üçin howanyň hasaplama temperaturasy 16 °С (klublar we teatrlar üçiň 20 °С )  Ýylyň maýyl döwründe:  A ölçegler boýunça daşarky howanyň temperaturasyndan  3 °С ýokary bolmaly däl (IV howaly sebitler üçin 200 we ondanda köp orunly zallar üçin 600 we ondanda köp orunly tomaşaçylar zallarynyň maglumatlary boýunça). |

\*Haçan-da, kinoteatrlarda tomaşaçylar üçin eşik çykarylýan otag göz öňünde tutulmadyk ýagdaýlarda.

**288.** Seýrek kitaplaryň we golýazmalaryň saklanylýan binalarynda, umumy 1 million we ondan-da köp birlik saklanýan gorly kitaphanalaryň we 1-nji topar arhiwleriň ammarlarynda howany kondisionirlemek göz öňünde tutulmalydyr.

**289.** 200 müň we ondan köp birlik saklanýan gorly ylmy kitaphanalaryň okalga, leksiýa zallarynda we kitap saklanýan otaglarynda akymlaýyn howa çalşygy ýa-da howany kondisionirleýji ulgam bilen utgaşdyrylan howa bilen ýyladyşyň ulanylmagyna ýol berilýär.

**290.** Sygymy 0,3 milliondan köp birlik saklanýan arhiwleriň aýawhanalaryň otaglarynda, düzgün bolşy ýaly, akymlaýyn howa çalşygy ýa-da howany kondisionirleýji ulgam bilen utgaşdyrylan howa bilen ýyladyş ulanylmalydyr. Arhiwleriň binalarynyň beýleki otaglarynda suw bilen ýyladyş göz öňünde tutulmalydyr.

**291.** 200 müň we ondan köp birlik saklanýan gory bolan kitaphanalaryň binalaryndaky aýawhanalaryň, okalga we leksiýa zallarynyň otaglary üçin howa çalşygynyň aýry-aýry akymlaýyn ulgamy göz öňünde tutulmalydyr.

**292.** Okalga orunlarynyň zolagy kitap gorunyň we okyjylara hyzmat ediş zolagy bilen bilelikde bir otagda ýerleşdirilende 50 müňe çenli birlik saklanylýan gorly köpçülik kitaphanalarynda hem-de sygymy 0,3 million birlik saklanylýan arhiwlerde bir çalşygyň gezeklilik hasabyndan tebigy howa çalşygyny gurmaklyga ýol berilýär.

**293.** 200 müň we ondan köp birlik saklanýan gory bolan kitaphanalaryň aýawhanalarda, leksiýa we okalga zallarynda, şeýle hem arhiwleriň aýawhanalarynda howanyň çalşylyp durulmagy göz öňünde tutulmalydyr. Daşarky howanyň mukdary hasaplamalar bilen kesgitlenilmelidir. Ammarlaryň binalarynda ol umumy berilýän howanyň göwrüminiň 10 göterimden geçmeli däldir. Okalga we leksiýa zallarynda daşarky howanyň göwrümi her adama 20 kub metrden az bolmaly däldir.

**294.** Kitaphanalaryň leksiýa, okalga zallary we aýawhanalary üçin tebigy döredilýän çekýän howa çalşygy guralmalydyr.

**295.** Kitaphanalaryň aýawhanalary üçin tehnologik tabşyryk bilen kesgitlenen otagda howanyň ýol berilýän toplanma çäklerine çenli daşarky we çalşylyp durulýan howany tozandan arassalamaklyk göz öňünde tutulmalydyr. Çykarylýan howanyň göwrümi uly aýawhanalar boýunça her sagatda alty gezek çalşygyň hasabyndan kesgitlenilmelidir.

Kitaphanalarda we arhiwlerde howanyň hasaplama temperaturasy we howa çalşygynyň gezekliligi 27-nji tablisa boýunça kabul edilmelidir. Kitaphanalaryň we arhiwleriň binalaryndaky howanyň otnositel çyglylygy 55 göterim bolmalydyr.

27-nji tablisa

|  |  |  |  |
| --- | --- | --- | --- |
| Otaglar | Howanyň hasaplama temperaturasy, °С | 1 sagatda howa çalşygynyň gezekligi | |
| akyp gelişi | çykyşy |
| 1 | 2 | 3 | 4 |
| Okyjylara hyzmat edilýän zolak  Hasaba alynýan resminamalar saklanylýan otag, gulluk kataloglary saklanylýan otag | 18  18 | Hasaplama boýunça, ýöne 1 adama daşarky howanyň sagatda azyndan 20 m3  1 1 | |
| Reproduksiýa-köpeldiji barlaghana  Fotoresminamalaryň we mikro-filmleriň kitaphanalarynyň we arhiwleriniň aýawhanalary  Gorlary saklaýjylaryň jogapkärleriň otaglary | 18  18  18 | 2 3  hasaplama boýunça  2 1,5 | |

Bellikler: 1. 1 million we ondan köp birlikde saklanýan aýawhanaly kitaphanalaryň hem-de 1-nji topar arhiwlerde 18 °С -daky howanyň temperaturasy gije-gündiz saklanylmalydyr.

2. 1 milliondan az birlik saklanylýan gorly kitaphanalaryň hem-de II we III topar arhiwleriň aýawhanalarynda ýylyň maýyl döwründe içerki temperatura hasaplamalardan (A parametrlerden) 3 °С-dan köp bolmaly däldir.

**296.** 250 inedördül metre çenli söwda meýdany bolan dükanlarda tebigy döredilýän howa çalşygynyň taslanmagyna ýol berilýär.

**297.** 250 inedördül metrden köp söwda meýdany bolan dükanlaryň otaglarynda çykarylýan howanyň mukdarynyň bütinleý dolunmalydyr.

Dükanlarda howanyň hasaplama temperaturasy we howa çalşygynyň gezekliligi 28-nji tablisa boýunça kabul edilmelidir.

28-nji tablisa

|  |  |  |  |
| --- | --- | --- | --- |
| Otaglar | Howanyň hasaplama temperaturasy, oС-da | 1 sagatda howanyň çalyşýan gezegi | |
| akyp gelişi | çykyşy |
| 1 | 2 | 3 | 4 |
| Aşakdaky meýdanly söwda zally dükanlar  250 we şoňa çenli inedördül metr:  azyk önümleri  uniwersal we azyk däl  250 we ondan köp inedördül metr:  azyk önümleri  uniwersal we azyk däl | 12  15  12  15 | - 1  - 1  Hasaplama boýunça  Hasaplama boýunça | |

**298.** Sport we bedenterbiýe-sagaldyş edaralarynda türgenleşýänleriň zolagynda howanyň hereketi sekuntda aşakdaky metrlerden geçmeli däldir:

1) howuzlaryň wanna zallarynda (şol sanda sagaldyş ýüzüşler we ýüzüp bilmeýänleri okatmak üçin zallarda) – 0,2;

2) göreş, stol üstünde oýnalýan tennis, katok we gaýyk küreklenýän howuzlaryň zallarynda – 0,3;

3) galan sport zallarynda, howuzlarda taýýarlaýyş okuwlary geçirilýän zallarda hem-de bedenterbiýe-sagaldyş okuwlary geçirilýän otaglarda – 0,5.

**299.** Aşakdakylar üçin howanyň otnositel çyglygy göterimde aşakdaky ýaly kabul edilmelidir:

1) tomaşaçylar üçin orunlary bolmadyk sport we bedenterbiýe-sagaldyş okuwlary geçilýän

zallarda şeýle hem taýýarlaýyş okuwlary geçilýän zallarda – 30 – 60;

2) howuzlaryň zallarynda (şol sanda gaýyk küreklenýän zallarda) – 50 –60.

29-njy tablisada görkezilen temperaturalarda ýylyň sowuk döwri üçin howanyň iň pes çägi getirildi.

Howuzlaryň wannalarynyň zallarynyň germewleýji gurnawlarynyň ýylylyk-mehaniki hasaplamalarynda otnositel çyglylyk 67 göterim, temperatura bolsa 27 °С kabul edilmelidir.

Ýelimlenen agaç gurnawlar ulanylanda, olaryň ýerleşýän zolagynda gije-gündiziň we ýylyň dowamynda otnositel çyglylyk pesinden 45 göterim üpjün edilmelidir, temperatura bolsa 35°С-dan geçmeli däldir.

**300.** Tomaşaçylar üçin orunlary bolan emeli buzly konkide typylýan üsti ýapyk uniwersal zallarda howa çalşygynyň hasaplamasy aşakdakylar işlände aşakdaky ulanylýan tertipler üçin ýerine ýetirilmelidir:

1) buza we tomaşaçylar üçin orunlara;

2) buz ulanmazdan tomaşaçylar üçin orunlara;

3) tomaşaçylar üçin orunlary ulanmazdan buza.

Tomaşaçylar üçin orunly emeli buzsyz sport zallarynda howa çalşygynyň hasaplamasy iki tertip üçin – tomaşaçyly we olarsyz ýerine ýetirilmelidir.

Kondensadyň döremeginden örtükleri goramak maksady bilen konkide typylýan üsti ýapyk zallarda hyzmat edýän örtükleriň howa bilen ýyladyş ulgamynyň göz öňünde tutulmagyna ýol berilýär.

**301.** Çygly we öl otaglarda ýyladyjy enjamlary oturtmak üçin tagçalaryň göz öňünde tutulmagyna ýol berilmeýär. Arassaçylyk bölümlerinden çekiji howa çalşyk ulgamyny duşdaky çekiji howa çalşyk ulgamy bilen birleşdirmeklige ýol berilýär.

Howuzlaryň wanna zallaryndan beýleki zal otaglaryndan howany çykarmaklyk, düzgün bolşy ýaly, tebigy döredilýän howa çekiji ulgamly göz öňünde tutulmalydyr.

**302.** Az ilatly ýerlerde, ýaşaýyş sebitlerinde we ilatly oba ýerlerinde tomaşaçylar üçin orunsyz ýa-da 100-den köp bolmadyk orunly sport zallary üçin sagatda bir gezek howa çalşygyny üpjün edýän tebigy akymlaýyn-çekijili howa çalşyjyny taslamaklyga ýol berilýär.

29-njy tablisa

|  |  |  |  |
| --- | --- | --- | --- |
| Otaglar | Howanyň hasaplama temperaturasy, °С-da | 1 sagatda howanyň çalyşýan gezegi | |
| akyp gelişi | çykyşy |
| 1 | 2 | 3 | 4 |
| 800-den köp tomaşaçy üçin sport zallary, tomaşaçylar üçin üsti ýapyk katoklarda | Otnositel çyglylyk 30-45 göterim bolanda we B ölçegler boýunça daşarky howanyň hasaplama temperaturasynda ýylyň sowuk döwründe – 18;  Howanyň otnositel çyglylygy 60 göterime çenli (katoklarda 55 göterime çenli) bolanda we B ölçegler boýunça daşarky howanyň hasaplama temperaturasynda ýylyň maýyl döwründe – 26-a çenli (katoklarda 25-e çenli). | Hasaplama boýunça, ýöne daşarky howanyň 1 türgenleşýäne sagatda azyndan 80 m3 we 1 tomaşaça sagatda azyndan 20 m3 | |
| 800 we ondan az tomaşaçy üçin sport zallary (orunly) | Ýylyň sowuk döwründe – 18.  A ölçegler boýunça daşarky howanyň hasaplama temperaturasyndan  3 °С-dan köp bolmaly däl.  Ýylyň maýyl döwründe (IV howaly sebit üçin şu tablisanyň 1-nji bendi boýunça). | Şolar ýaly | |
| Tomaşaçylar üçin orunly ýa-da orunsyz howuz-laryň wanna zallary (şol sanda sagaldyş ýüzüşi we ýüzüp bilmeýänlere öwretmek üçin zallar)  Tomaşaçylar üçin (orunsyz) sport zallary  Howuzlarda taýýarlaýyş türgenleşikleri üçin zallar, horeografiýa okuw otaglary,  bedenterbiýe-sagaldyş maşklary üçin otaglar | Wannada suwuň temperaturasy 1-2 gradus ýokary  15  18 | Şolar ýaly Hasaplama boýunça, ýöne her bir türgenleşýäne azyndan sagatda 80m3 Şolar ýaly | |

30-njy tablisa

|  |  |  |  |  |  |
| --- | --- | --- | --- | --- | --- |
| Otaglar | Howanyň hasaplama temperatura-sy, oС-da | 1 sagatda howa çalşygynyň gezekliligi | | Arassalygy boýunça otaglaryň toparlary | Tebigy howa çalşygynda çekmekligiň gezekliligi |
| akyp gelilşi | çykyşy |
| 1 | 2 | 3 | 4 | 5 | 6 |
| Uly ýaşly hassalaryň ýatýan otaglary, çagalar bölümleriniň eneler üçin otaglary, gipoterapiýa otagy  Inçekesel hassalar (ulular, çagalar) üçin hassalar otag-lary  Gipotireozly hassalar üçin hassalar otaglary  Tireotoksikozom hassalar üçin hassalar otagy | 20  20  24  15 | 1 ýatylýan ýere sagatda 80 m3  100 göterim  1 ýatylýan ýere sagatda 80 m3  80 göterim 100 göterim  1 ýatylýan ýere sagatda 80 m3  100 göterim Şolar ýaly | | A  H  A  A | 2  2  2  2 |
|  |  |  | |  |  |
| Operasiýadan soňky hassalar otaglary, reanimasiýa zallary, intensiw terapiýanyň, çaga dogurylýan hassalar otaglary, bölümler, operasiýa, operasiýa-dia-lizasiýa,narkoz otaglar,  Ýanan hassalar üçin 1-2 orunlyk hassalar otaglary, barokameralar  Çaga dogulandan soň hassalar otaglary  Ýanan hassalar üçin 2-4 orunlyk hassalar otaglary, çagalar üçin hassalar otaglary | 22  22  22 | Hasaplama boýunça, ýöne azyndan on gezek çalşyk\*  100 göterim 80 göterim  aseptiki (20  göterim-narkoz,  steril we  başgalar arkaly)  80 göterim 100 göterim –  septiki  100 göterim\_1 100 göterim  100 göterim 100 göterim | | AA  A  A | Ýol berilmeýär  Ýol berilmeýär  “ |

A – arassa otaglar

H – hapa otaglar

AA – aýratyn arassa otaglar

|  |  |  |  |  |  |
| --- | --- | --- | --- | --- | --- |
| 1 | 2 | 3 | 4 | 5 | 6 |
| Wagtyndan öň dogan bäbekler we şikes alan çagalar üçin hassalar otaglary  Bokslar, ýarym bokslar, saýpallaýjy bokslar, boksyň öňündäkiler  Ýokanç keseller bölüminiň hassalar otaglarynyň bölümçeleri  Çaga dogmazdan öňki, filtler, kabul ediş-gözegçilik bokslary, gözegçilik, manipulýasiýa, operasiýadan öňki, sargy-sanjym otaglary, göwüs | 25  22  20  22 | Hasaplamalar boýunça, ýöne  100 göterim\_1 80 göterim  aseptikler  100 göterim\_1 100 göterim-  septikler  2,5 2,5  (dälizden  bermek)  100 göterim  Sag/80 m3 Sag/80 m3  2 2 | | AA  H  H  A | Ýol berilmeýär  2,5  –  2 |
| süýdi sagylýan, bir ýaşa çenli çagalary naharlamak üçin otaglar, |  |  | |  |  |
| sanjym otaglary  Operasiýa otag-larynyň ýanyndaky sterilizleýji otaglar | 18 | – 3 – septiki  bölüm  – 3 – aseptiki  bölüm | | H  A | 2  2 |
| \*Sterilizlenen howanyň berilmegi göz öňünde tutulmaly. | | | | | |

**303.** Howa çalşygy we kondisionirlemek bilen utgaşdyrylan sport zallarynyň howa bilen ýyladyş ulgamynda howanyň aýlanyp durmazlygyny göz öňünde tutmaga ýol berilýär.

Howanyň hasaplama temperaturasy we howa çalşygynyň gezekliligi 29-njy tablisa boýunça kabul edilmelidir.

**304.** Ýyladyş ulgamy ýylyň dowamynda işledilýän dynç alyş we syýahat binalary hem-de desgalary, şeýle hem tomusda işledilýän aşakdaky otaglar we binalar üçin göz öňünde tutulmalydyr:

çagalaryň sagaldyş merkezleri.

**305.** Şypahanalaryň we dynç alyş edaralarynyň otaglaryndan çekiji howa çykaryjy, düzgün bolşy ýaly, tebigy döredilýänli göz öňünde tutulmalydyr.

Bellik**:** IV howaly sebit üçin taslanylýan dynç alyş edaralarynyň ýaşalýan otaglarynda mehaniki döredilýänli çekiji howa çalşyryjynyň göz öňünde tutulmagyna ýol berilýär.

**306.** Arassaçylyk düwünleri bolan ýaşalýan otaglardan we myhmanhana otaglaryndan howany çykarmaklyk arassaçylyk düwünleriniň üstünden göz öňünde tutulmalydyr.

**307.** Ýokary derejeli (“A” we “B”) myhmanhanalarda nahar iýilýän zallarda we ep-esli ýylylyk işläp çykarýan jemgyýetçilik iýmiti kärhanalarynyň önümçilik otaglarynda howany kondisionirlemeklik, şeýle hem galan iş otaglarynda akymly-çekijili howa çalşygy göz öňünde tutulmalydyr.

**308.** Kesel bejeriji edaralaryň otaglarynda howanyň hasaplama temperaturasy 30-njy tablisa laýyklykda, kondisionirlenilýän otaglaryň içerki howasynyň hasaplama ölçegleri bolsa 31-nji tablisa boýunça kabul edilmelidir.

**309.** Hassahanalaryň binalaryndaky howa çalşygy hapa “H” otaglardan arassa “A” otaglara howa akymynyň gelmegini aradan aýyrmalydyr. Degişli zolaklar boýunça bölümleriň (otaglaryň) toparlary 30-njy tablisada görkezildi.

**310.** Howany kondisionirlemeklik operasiýa, narkoz, çaga dogmazyndan öňki, çaga dogrulýan, çaga doglandan soňky hassalar otaglarynda, reanimasiýa zallarynda, intensiw terapiýanyň hassalar otaglarynda, ýanan hassalar üçin bir we iki orunlyk hassalar otaglarynda, emdirilýän, täze doglan we şikesli çagalar üçin hassalar otaglarynda, steril zolagynda ýerleşýän patogen florasyn (PF) üçin wiwariýler (tejribe üçin haýwanlar saklanýan jaý).

Kiçi hassahanalaryň we saglyk öýleriniň operasiýa, şeýle hem hassalar otaglarynda howany kondisionirlemeklik taslamaklyga tabşyryk boýunça ýerine ýetirilýär.

**311.** Ilatly oba ýerlerinde gurmak üçin taslanylýan hassahanalaryň bölümleriniň hassalar otaglarynda akymly howa çalşygy enjamlarda howany çyglandyrmaklyk taslamaklyga tabşyryga laýyklykda göz öňünde tutulýar.

31-nji tablisa

|  |  |  |  |  |
| --- | --- | --- | --- | --- |
| Otaglar | Howanyň hasaplama temperaturasy, oС-da | Otnositel çyglylyk, göterimde | Iň ýokary hereketi, m/sek-da | 1 sagatda howanyň çalyşýan gezegi |
| 1 | 2 | 3 | 4 | 5 |
| Operasiýa otagy Narkoz, çaga dogrul-ýan, çaga doglandan soňky hassalar otaglary, intensiw terapiýanyň otaglary, ýanan hassalar üçin 1-2 orunlyk hassalar otaglary, wagtyndan öň dogan çagalar, bäbekler, emdirilýän çagalar, täze dogan we şikesli çagalar üçin hassalar otaglary  Sowmatiki we hirurgiýa ugurly hassalar otaglary (uly ýaşly çagalar üçin) | 23  25  26 | 55-60  55-60  35-55 | 0,15  0,15  0,2 | Hasaplama boýunça, ýöne azyndan 10 çalşyk  Hasaplama boýunça, ýöne 1 orna azyndan 80 m3  Bu hem şeýle |

**§2 Suw üpjünçiligi we lagym**

**312.** Jemgyýetçilik binalarynda hojalyk we agyz suwy, ýangyna garşy we gyzgyn suw üpjünçiligi, lagym we suw akarlar göz öňünde tutulmalydyr, olar “Lagym. Daşarky ulgamlar we desgalar” atly TGK 2.04.03-98 belgili Türkmenistanyň gurluşyk kadalarynyň 8-nji goşundysyna laýyklykda taslanmalydyr.

Lagym çekilmedik sebitlerde, şeýle hem oba ýerlerinde aşakdaky binalar we desgalar lýuft-klozetler (suw bilen mehaniki ýuwýan hajathana) ýa-da arassalanýan hajathanalar bilen enjamlaşdyrylmaga ýol berilýär:

1) hapa suwlary aýyrmaklygy guramak bilen sygymy 50 orna çenli mekdebe çenli çagalar edaralaryny;

2) mekdepleri, mekdepleriň ýanyndaky ýörite bilim edaralary.

Oba ýerlerinde nejasaty aýrylýan aýratyn duran hajathanalaryň aşakdaky edaralarda ulanylmagyna ýol berilýär:

1) sygymy 240 orna çenli bolan tomusky çagalary sagaldyş merkezlerinde;

2) sygymy 500 orna çenli kinoteatrlarda;

3) 25 we ondan az oturylýan orny bolan jemgyýetçilik iýmiti kärhanalarynda;

4) atyşhanalaryň düzümindäki tirleriň nyşana atylýan ýerinde;

5) aýratyn duran üsti açyk tirlerde;

6) üsti açyk ýasy desgalarda, şol sanda tomaşaçylar üçin 300 orny bolanda.

Möwsümleýin işledilýän gaýyk küreklenilýän merkezler üçin lagym suwlaryny sorujy awtoulag bilen wagtal-wagtal boşadylýan lagym suwlaryny toplaýjy gaplar göz öňünde tutulyp bilner.

Önümçiligiň hapa suwlarynyň goýberilýän ýerlerinde ýag toplaýjylary oturtmaklyk aşakdaky jemgyýetçilik iýmiti kärhanalary üçin göz öňünde tutulmalydyr:

1) zallarynda 500 we ondan-da köp orun sany bolanda – ýarym taýýar önümler bilen işleýänlerinde;

2) zallarynda 200 we ondan-da köp orunlary bolanda – çig mal öndürýänlerinde;

3) merkezleşdirilen gyzgyn suw üpjünçiligi bilen enjamlaşdyrylmadyk 5 we ondan-da köp ugurdaş synplary bolan umumybilim berýän mekdeplere hyzmat edýän iýmit taýýarlanýan bloklarda.

Mekdebe çenli çagalar edaralarynyň iýmit taýýarlanýan bloklary ýag toplaýjylar bilen enjamlaşdyrylmaýar.

**§3 Elektrotehniki gurluşlar**

**313.** Jemgyýetçilik binalarynda elektroenjam, elektrik yşyklandyryjy, şäher telefon aragatnaşyk gurluş, simli radio we telegepleşikler göz öňünde tutulmalydyr. Tehniki-ykdysady esaslandyrmalar bolanda, şeýle hem pudaklaýyn gurluşyk kadalarynyň ýa-da taslamaklyga tabşyrygyň ýörite talaplaryna laýyklykda binalaryň toplumlary, aýry-aýry binalar ýa-da otaglar ýerli oturdylan simli radio we telegepleşikli, ses beriji we ses gataldyjyly hem-de ugurdaş terjime edijili gurluşlar, wagty duýduryjy, ýangyn we gorag duýduryjy enjamlar, ýangyn barada habar beriji ulgamlar, gazlylygy, tüsseliligi we suw basýandygy barada duýduryjy gurluşlar, binalaryň inžener enjamlaryna awtomatlaşdyryjy we nobatçylyk ediji ulgamlar hem-de gurluşlaryň beýleki görnüşleri, şeýle hem toplumlaýyn elektrik bilen üpjün ediji ulgam bilen enjamlaşdyrylýar.

Awtomat ýangyn duýduryjylar göz öňünde tutulýan jemgyýetçilik binalarynyň otaglarynyň sanawy şu Kadalaryň “Ýangyna garşy awtomat duýduryjylar göz öňünde tutulmaly jemgyýetçilik binalarynyň otaglarynyň sanawy” atly 9-njy goşundyda, awtomat ýangyn duýduryjylara talaplar – şu Kadalaryň “Awtomat ýangyn söndüriji gurluşa talaplar” atly 10-njy goşundyda getirildi.

**314.** Jemgyýetçilik binalarynyň elektrotehniki gurluşlary GK we D II-4-79 “Tebigy we emeli ýagtylandyryşa”, BGK 59-88 “Ýaşaýyş we jemgyýetçilik binalarynyň elektrik enjamlaryna”, EGD-86 “Elektrogurluşlary gurnamaklygyň düzgünleri”, BGK 60-89 “Ýaşaýyş we jemgyýetçilik binalarynyň we desgalarynyň inžener enjamlarynyň aragatnaşyk, duýduryjy we nobatçy gurluşlaryna”, (HET) halkara elektrik toparynyň standartlaryna, şeýle hem beýleki ulanylýan kadalara we düzgünlere laýyklykda taslanmalydyr.

**315.** Jemgyýetçilik binalarynyň ýyldyrymdan goragy telewizion antennalaryň we telefon ulgamynyň ýa-da simli gepleşikleriň turbadan sütünleriniň bardygyny göz öňünde tutmak bilen SSSR-iň Energetika ministrliginiň Baş tehniki müdirligi tarapyndan 1987-nji ýylyň 12-nji dekabrynda tassyklanylan, RD 34.21.122-87 “Binalara we desgalara ýyldyrymdan gorag oturtmak boýunça gözükdirijä” hem-de halkara elektrotehniki toparyň (HET) standartlaryna laýyklykda ýerine ýetirilmelidir.

**§4. Gaz üpjünçiligi**

**316.** Jemgyýetçilik binalarynyň gaz bilen üpjünçilik ulgamlary Türkmenistanyň Adalat ministrliginde 2016-njy ýylyň 14-nji maýynda 989 bellige alyş belgisi bilen döwlet belligine alnan, Türkmenistanyň Gurluşyk we binagärlik ministriniň 2016-njy ýylyň 18-nji aprelinde çykaran МВ-30 belgili buýrugy bilen tassyklanylan, “Gaz üpjünçiligi ulgamy.Taslamagyň kadalary” atly TGK 2.04.04-16 belgili we Türkmenistanyň Adalat ministrliginde 2016-njy ýylyň 19-njy maýynda 992 bellige alyş belgisi bilen döwlet belligine alnan, Türkmenistanyň Gurluşyk we binagärlik ministriniň 2016-njy ýylyň 18-nji aprelinde çykaran MB-31 belgili buýrugy bilen tassyklanylan, “Gaz üpjünçiligi ulgamy. Işleri geçirmegiň we kabul etmegiň düzgünleri” atly TGK 3.05.01-16 belgili Türkmenistanyň gurluşyk kadalaryna laýyklykda taslanylýar.

Çagalar baglarynyň-bakjasynyň aşhanalarynda, teatrlaryň we kinoteatrlaryň garbanyşhanalarynda hem-de kafelerinde gaz enjamlarynyň oturdylmagyna ýol berilmeýär.

Kesel bejeriji edaralarda we hassahana-saglyk öýlerinde aýratyn duran binalarda ýerleşdirilýän diňe iýmit taýýarlaýyş gullugynyň, merkezi taýýarlaýyş, synaghana we diş bejeriji saglyk öýleriniň otaglarynda merkezleşdirilen gaz üpjünçiliginiň göz öňünde tutulmagyna ýol berilýär.

**IX bap. DINI DESGALARYŇ INŽENER ENJAMLARY**

**§1 Elektrotehniki gurluşlar**

**317.** Dini desgalaryň elektrik enjamlary EGD-86 “Elektrogurluşlary gurnamaklygyň düzgünleri” atly sanitar we ýangyna garşy göreş kadalarynyň talaplaryna laýyklykda ýerine ýetirilýär.

**318.** Dini desgalaryň ýyldyrymdan goragy bolmalydyr, olar dini desgalaryň metal elementleriniň (haç, ýarym aý we ş.m.) bardygyny nazarda tutmak bilen SSSR-iň Energetika ministrliginiň Baş tehniki müdirligi tarapyndan 1987-nji ýylyň 12-nji dekabrynda tassyklanylan, RD 34.21.122-87 “Binalaryň we desgalaryň ýyldyrymdan goragyny oturtmak boýunça gözükdirijä” laýyklykda ýerine ýetirilmelidir.

**319.** 200 we ondan-da köp adama niýetlenen dini desgalarda halas edip çykaryjynyň yşyklandyryjylary bolmalydyr.

§2 Ýangyn awtomaty

**320.** Dini binalaryň awtomat ýangyn duýduryjylary adamlaryň hemişe bolýan ýerine ýa-da golaýdaky ýangyn goraýjy edaralara duýduryşy hökmany netijesi bilen hemme otaglarda ýerine ýetirilmelidir.

**321.** Çokunylýan zaly, altar otagy we beýleki däp-dessurlar otaglaryny goramak üçin awtomat ýangyn duýduryjylaryň ýerine ýangyn söndüriji awtomat suw gurluşlary ulanmak bolar.

**322.** Ýangyn söndürmegiň we ýangyn duýduryjy awtomat ulgamlary SSSR-iň döwlet gurluşyk komitetiniň 1984-nji ýylyň 29-njy dekabryndaky 229 belgili karary bilen tassyklanylan, GK we D-nyň 2.04.09-84 belgili “Binalaryň we desgalaryň ýangyn awtomatlary” atly gurluşyk kadalarynyň talaplaryna laýyklykda ýerine ýetirilmelidir.

§3 Ýangyn söndürmekligiň ilkinji serişdeleri we ýangyna garşy suw üpjünçiligi

**323.** Dini desgalary ýangyn söndürmegiň ilkinji serişdeleri bilen üpjün etmegiň ölçegleri 32-nji

tablisa boýunça kabul edilýär.

32-nji tablisa

|  |  |  |
| --- | --- | --- |
| binalar we desgalar, otaglar | Meýdany, inedördül metr (m2) | Dürli görnüşli ýangyn söndürijiler |
| 1. Çokunylýan zallar   \*bir gata azyndan ikisi | 50 | 1\* |
| 2. Altar otagy  \*her otaga azyndan ikisi | 5 | 1\* |

**324.** Dini desgalarda içerki ýangyna garşy suw üpjünçiligi binanyň göwrümi 7,5 müň m3 we ondan-da köp bolanda göz öňünde tutulmalydyr.

Dini desgalar üçin ýangyn söndürmäge suwuň iň az sarp edilişi 33-nji tablisa boýunça kabul edilmelidir.

33-nji tablisa

|  |  |  |
| --- | --- | --- |
| Göwrümli dini desgalar, m3-de | Çüwdürimleriň sany | Içerki ýangyny söndürmeklige suwuň iň az harçlanylyşy  1 çüwdürime l sek. |
| 25-e çenli | 1 | 2,5 |
| 25-den ýokary | 2 | 2,5 |

**325.** Suw geçiriji ulgamyň birikdiriji we paýlaýjy şahalaryny hasaplamak üçin dini desgalaryň daşarky ýangynyny söndürmeklige suwuň sarp edilişi 34-nji tablisa boýunça kabul edilmelidir.

34-nji tablisa

|  |  |  |
| --- | --- | --- |
| Desgalar | Müň m3-de desganyň göwrümi bolanda olaryň oda çydamlylyk derejesine bagly bolmazdan1 ýangyny söndürmeklige – 1 ýangyna suwuň sarp edilişi, l-litr/sekuntda | |
| 25-e çenli | 25-den ýokary |
| Dini | 20 | 25 |

**326.** Oba ýerlerinde suw geçirijiler bolmasa 2 sagadyň dowamynda ýangyny söndürmekligi üpjün edýän suw howuzlary ýa-da gaplary göz öňünde tutulmalydyr.

**327.** Ybadathanalaryň ýanýan materiallardan taýýarlanan gümmezleriniň içindäki ýangyny söndürmek üçin awtotehnikadan suw bermeklik üçin birikdiriji kelleli enjamlaşdyrylan drençer suw berijili gury turbalar oturdylmalydyr.

**328.** Ýangyn söndüriji gidrantlaryň aralygynyň uzynlygyny ýangyn söndürijilige suwy harçlamagyň zerurlygyny hasaba alyp hasaplamany ýerine ýetirilmegine laýyklykda (hasaba laýyklykda) gurluşykda oba ýerlerinde 180 metrden köp däl, şäher ýerlerde 150 metrden köp däl kabul edilýär.

Beýikligi 50 metr we ýokary jemgyýetçilik we edara ediş binalarda ýangyna garşy suw geçiriji ulgam we awtomatlaşdyrylan ýangyn söndürijiler aýratyn bolmaly.

**“Jemgyýetçilik binalary we desgalary” atly**

**TGK 2.08.02-19 belgili Türkmenistanyň gurluşyk kadalaryna 1-nji goşundy**

**JEMGYÝETÇILIK BINALARYNYŇ, TOPLUMLARYNYŇ**

**WE DESGALARYNYŇ TOPARLARYNYŇ SANAWY**

**1. Bilim almagy, terbiýelenmegi bermek üçin nietlenen binalar:**

1) umumy görnüşli, ýöriteleşdirilen, sagaldyş we başlangyç mekdep bilen birleşdirilen mekdebe çenli çagalar edaralary;

2) umumybilim berýän we ýöriteleşdirilen mekdepler hem-de ýörite bilim edaralary;

3) çagalar öýleri;

4) başlangyç hünärmen bilim edaralary;

5) orta hünär bilimi edaralary;

6) ýokary hünär bilimi edaralary;

7) işgärleriň hünär derejesini ýokarlandyrmak we olary gaýtadan taýýarlaýan edaralar;

8) mekdepden daşary edaralar;

9) başlangyç hünär bilimi edaralary (aeroklublar, awtomekdepler, goranyş okuw mekdepleri we beýlekiler) .

Bellik: bentlerde beýan edilen binalar we desgalar gurluşyk kadalarynda beýan edilen ölçeglere laýyklykda taslanylýar.

**2. Ylmy-barlag edaralary, taslama we jemgyýetçilik guramalary:**

1) ylmy-barlag institutlar (iri ýörite desgalardan başgalary) üçin binalar;

2) taslama we gurnawçylyk guramalaryň binalary;

3) maglumat beriş merkezleriniň binalary;

4) dolandyryş edaralary üçin binalar;

5) jemgyýetçilik guramalary üçin binalar;

6) kazyýet, hukuk goraýjy edaralary üçin binalar;

7) maliýe, karz , ätiýaçlandyryş edaralary we täjirçilik maksatly edaralar (edara binalary) ;

8) arhiw üçin binalar.

**3. Saglygy goraýyş we dynç alyş binalary we desgalary:**

1) saglygy goraýyş edaralary (saglyk öýleri, hassahanalar, ýöriteleşdirilen saglyk öýleri, stasionarlar) ;

2) saglygy goraýyş merkezleri;

3) tiz kömek edaralary;

4) ene we çaga üçin niýetlenen saglygy goraýyş edaralary;

5) şypahana edaralary;

6) dynç alyş we syýahat edaralary;

7) durmuş üpjünçiligi edaralary.

**4. Bedenterbiýe-sagaldyş we sport binalary we desgalary:**

1) açyk sport-bedenterbiýe binalary we desgalary;

2) ýapyk sport-bedenterbiýe binalary we desgalary;

3) bedenterbiýe-sport we sagaldyş toplumlary.

**5. Medeni aň-bilim we tomaşa edaralarynyň binalary:**

1) kitaphanalar;

2) muzeýler we sergiler;

3) medeniýet öýleri, dynç alyş merkezleri we beýlekiler;

4) tomaşa binalary (teatrlar, aýdym-saz zallary, kinoteatrlar, sirkler we beýlekiler) ;

5) haýwanat baglary, suw jandarly seýilgähler, oýunbazly (attraksionly) seýilgähler, botanika baglary we ş.m.

**6. Dini binalar:**

1) metjitler;

2) çokunylýan zallar;

3) dürli konfessiýaly ybadathanalar we serkwler.

**7. Söwda, jemgyýetçilik iýmiti we durmuş hyzmatlary üçin binalar:**

1) bölek söwda kärhanalary üçin binalar;

2) jemgyýetçilik iýmiti kärhanalary üçin (senagat kärhanalarynyň kömekçi binalaryna we otaglaryna degişli jemgyýetçilik iýmitiniň binalaryndan we otaglaryndan beýleki) binalar;

3) gös-göni ilata hyzmat etmek üçin (önümçilik däl) niýetlenen durmuş hyzmaty edaralary üçin binalar;

4) aragatnaşyk kärhanalary.

**8. Ilata hyzmat etmek üçin niýetlenen ulag binalary:**

1) ulaglaryň hemme görnüşleri üçin menziller;

2) ýolagçylara hyzmat edýän edaralar we ulag ulgamynyň gulluklary, petek satylýan pawilýonlar.

**9. Jemagat hojalygy üçin (önümçilik, ammar we ulag binalaryndan hem-de desgalaryndan beýleki) binalar:**

1) däp-dessurlary üçin binalar, matam býurosy;

2) ýaşaýyş-ulanyş;

3) myhmanhanalar, moteller we kempingler üçin binalar;

4) jemgyýetçilik hajathanalary;

5) hammamlar we hammam-sagaldyş toplumlary;

6) ýangyn söndüriji depo.

**10. Dürli maksatlara niýetlenen otaglary öz içine alýan köp ugurly binalar we toplumlar**

Ulanyş zerurlygy, ykdysady maksadalaýyklyk we şähergurluşyk talaplary bilen şertlenip utgaşdyrylan, dürli jemgyýet we ýaşaýyş maksatly otaglardan we olaryň toparyndan, binalardan we binalardan doreýär.

**“Jemgyýetçilik binalary we desgalary” atly**

**TGK 2.08.02-19 belgili Türkmenistanyň gurluşyk kadalaryna 2-nji goşundy**

#### ADALGALAR WE KESGITLEMELER

Balkon **–** fasadyň diwarlarynyň tekizliginden çykyp duran germewlenen meýdança.

Eýwan – bina ýanaşdyrylyp gurlan ýa-da onuň içine gurnalan aýnalanan we ýyladylmaýan otag.

Hünärmenleri okatmak üçin ýörite enjamly barlaghana (auditoriýa) **-** hemişe çyglylygy we ýylylygy hem-de hemişe bir durkundaky howany talap edýän otag (olarda hasaplaýyş tehnikalary bar, aýratyn takyk işi we beýlekileri talap edýän stanokly barlaghanalar).

Lift holly **–** liftlere girelgäniň öňündäki otag.

Lojiýa –örtülen we üç taraplaýyn germewlenen daşky giňişlige açyk jübi.

Ykjam (inwentar)bina ýa-da desga **–** gurnawlary göçürmeklige mümkinçilik berýän kärhana tarapyndan toplumlaýyn iberilýän bina ýa-da desga.

Ýerzemin ýa-da sokol gatlaryň bölümi **–** ýangyna garşy germewleri (diwarlary, germewleri, örtükleri) çäkli giňişlik. Binanyň bölüminiň çäklerini “Binalary we desgalary taslamagyň ýangyna garşy kadalary” atly 2.01.02-15 belgili Türkmenistanyň gurluşyk kadalary boýunça oda çydamlylygy çäkli germewler bilen bölüp bolar.

Ýagtylyk jübüsi – dälize sepleşýän we oňa ýagtylyk beriji hökmünde hyzmat edýän tebigy ýagtylykly otag**.**

Ýagtylyk aýnasy – örtükdäki aýnalanan gurnaw.

Tambur **–** bina, basgançak gözenegine ýa-da beýleki otaglara girilende sowuk howanyň, tüssäniň we ysyň girmeginden goramak üçin hyzmat edýän gapylaryň aralyklaryndaky geçilýän giňişlik.

Münber **–** tomaşaçylar üçin orunlaryň hatarlaryny köpeldýän desga.

Saklanylýan arhiw resminamalarynyň şertli birligi **–** aşakdaky ölçegli şertli işlere laýyk gelýär:

(her bir 10 işde) 245х350х180 mm. ölçegli arhiwde saklanyşyň keseleýin ulgamy bolan arhiw ammarynda 210х297х17.

Kitaphanada saklanylyşyň şertli birligi **–** 1 metr tekjede saklanylýan birligiň 45-si goýlanda hemişelik oturdylan tekjelerde hemişe tertipli ýerleşdirilýän gorly köpçülikleýin kitaphanalaryň ammarlarynda 203х206х18 ölçegli şertli kitaplara laýyk gelýär.

Çerdak - üçegiň gurnamalarynyň arasynda binanyň ýokarky gatynyň üst örtügi bilen we adatça daşky diwarlar bilen gurşalan giňişlik. Çerdak haçan-da ýyladyjy gatlak ýokarky gatyň üstünde onuň üst örtüginiň çäklerinde ýerleşende «sowuk çerdak» diýlip atlandyrylýar, haçan-da ýyladyjy gatlak çerdagyň ýokarysyndaky gurnamalaryň çäklerinde ýerleşende «ýyly çerdak» diýlip atlandyrylýar.

Mansard gaty **–** üçek giňişliginiň içinde ýerleşdirilýän gat.

Ýerüsti gat **–** binanyň polunyň belligi ýeriň taslama belliginden ýokarda bolandaky gat.

Ýerzemin gat **–** poluň belligi ýeriň taslama belliginden otagyň beýikliginiň ýarysyndan köp bolandaky gat.

Tehniki gat **–** inžener enjamlaryny ýerleşdirmek we kommunikasiýa geçirmek üçin gat. Ony binanyň aşaky (pol asty tehniki), ýokarky (tehniki üçek) ýa-da ortaky gatlarynda ýerleşdirmek mümkindir.

Sokol gaty **–** otagyň polunyň belligi ýeriň taslama belliginden otagyň beýikliginiň ýarysyna çenli bolandaky gat.

**“Jemgyýetçilik binalary we desgalary” atly**

**TGK 2.08.02-19 belgili Türkmenistanyň gurluşyk kadalaryna 3-nji goşundy**

UMUMY PEÝDALY WE HASAPLAMA MEÝDANLARYŇ, GURLUŞYGYŇ

GÖWRÜMINI, GURLUŞYK MEÝDANLARYNY WE BINALARYŇ GATLYLYGYNY

HASAPLAMAGYŇ DÜZGÜNLERI

1. Jemgyýetçilik binanyň umumy meýdany gatlaryň (tehniki, mansard, sokol we ýerzemin gatlary goşmak bilen) hemmesiniň meýdanlarynyň jemi hökmünde kesgitlenilýär.

Binanyň gatlarynyň meýdany daşky diwarlaryň içki üst ýüzleriniň çäklerinde ölçelmelidir. Tomaşaçylar we beýleki zallaryň aýnalanan eýwanlarynyň, galereýalarynyň we balkonlarynyň antresollarynyň, beýleki binalara geçelgeleriniň meýdanlary binanyň umumy meýdanyna goşulmalydyr. Köp ýagtylykly otaglaryň meýdany diňe bir gatyň çäklerindäki binanyň umumy meýdanyna goşulmalydyr.

Daşky diwary ýapgyt bolanda gatyň meýdany poluň derejesinden ölçenýär.

2. Jemgyýetçilik binasynyň peýdaly meýdany basgançak gözeneklerinden, lift geçitlerinden, içerki açyk basgançaklardan we panduslardan başga, onda ýerleşdirilen otaglaryň, şeýle hem zaldaky balkonlaryň we antresollaryň hem-de ş.m. hemmesiniň umumy meýdanynyň jemi hökmünde kesgitlenilýär.

3. Jemgyýetçilik binasynyň hasaplama meýdany dälizlerden, tamburlardan, geçelgelerden, basgançak gözeneklerinden, lift geçitlerinden, içerki açyk basgançaklardan, şeýle hem inžener enjamlaryny we inžener ulgamlaryny ýerleşdirmek üçin niýtlenen otaglardan başga, onda ýerleşdirilen otaglaryň hemmesiniň meýdanynyň jemi hökmünde kesgitlenilýär.

Okuw mekdepleriniň binalaryndaky rekrasion otaglar hökmünde ulanylýan, hassahanalaryň, şypahanalaryň, dynç alyş öýleriniň, kinoteatrlaryň, medeniýet öýleriniň we beýleki edaralaryň hyzmat edilýänleriň dynç almaklary ýa-da garaşmaklary üçin ulanylýan binalarynyň dälizleriniň meýdany çäklendirilen meýdana goşulýar.

Ini azyndan 1 we beýikligi 1,8 metr we ondan-da beýik tagçaly (inženerçilige niýetlenen tagçalardan beýleki) estradalaryň we sahnalaryň, kinoabzally otaglaryň ýanyndaky radiodüwünleriň, kommutasiýa, kömekçi otaglaryň, şeýle hem (inženerçilige niýetlenip gurlan şkaflardan başgasy) gurlan şkaflaryň meýdany binanyň çäklendirilen meýdanyna goşulýar.

4. Poldan tä çykyp duran gurnawlaryň aşagyna çenli azyndan 1,8 metrden pes beýiklikdäki binalary, üçekleri, tehniki polastlaryny (tehniki üçekleri), şeýle hem lojiýalary, tamburlary, daşky balkonlary, portikleri, ganatlary, açyk basgançaklary şemallatmak üçin poluň astyndaky meýdan binanyň umumy peýdaly we hasaplama meýdanyna goşulmaýar.

5. Binanyň otaglarynyň meýdany poluň derejesinde (plintuslary hasaba almazdan) diwarlaryň we germewleriň timarlanan üst ýüzleriniň aralygynda ölçelýän ölçegler boýunça kesgitlenýär. Mansard otagynyň meýdany kesgitlenende eňňitli potologynyň azyndan 1,6 metr beýikligi bolan bu otaglaryň meýdany hasaba alynýar.

6. Binanyň gurluşyk göwrümi bellikden + 00 ýokardaky (ýerüsti bölegi) we şu bellikden aşakdaky (ýerasty bölegi) gurluşyk göwrüminiň jemi ýaly kabul edilýär.

Binanyň ýerüsti we ýerasty bölekleriniň gurluşygynyň göwrümleri çykyp duran binagärlik we gurnaw elementlerini, poluň astyndaky ganawlary, portikleri, terraslary, balkonlary, direglerdäki binalaryň astyndaky geçelgeleri we giňişlikleri (arassalygyna) hasaba almazdan, binanyň her bir böleginiň arassa polunyň belliginden başlap, germewleýji gurnawlary, gümmezleriň ýagtylyk aýnalaryny we beýlekileri goşmak bilen çäklendiriji üst ýüzleriň çäklerinde kesgitlenilýär.

7. Binanyň gurluşygynyň meýdany çykyp duran bölümleri goşmak bilen sokolyň derejesinde binanyň daşky gabarasy boýunça keseleýin kesişmäniň meýdany ýaly kesgitlenilýär.

8. Binanyň gatlylygy kesgitlenende gatlaryň sanyna ýeriň üstündäki gatlaryň hemmesi, şol sanda tehniki gat, mansard gaty, şeýle hem eger-de örtüginiň ýokarsy ýeriň taslama belliginden azyndan 2 metr ýokarda duran bolsa sokol gaty goşulýar.

Binanyň dürli böleginde gatlaryň sany dürli bolanda, şeýle hem bina ýapgyt ýerde ýerleşdirilende we haçan-da eňňidiň hasabyna gatlaryň sany köpelende gatlylyk binanyň her bir bölegi üçin aýratynlykda kesgitlenilýär.

Tehniki gat ýokarky gatyň üstünde ýerleşdirilende, binanyň gatlylygy kesgitlenende hasaba alynmaýar.

9. Dükanyň söwda meýdany söwda zallarynyň, buýurmalar kabul edilýän we berilýän otaglaryň, kafeteriýanyň zalynyň meýdanlarynyň, alyjylara goşmaça hyzmat etmek üçin meýdançalaryň jemi ýaly kesgitlenilýär.

**“Jemgyýetçilik binalary we desgalary” atly**

**TGK 2.08.02-19 belgili Türkmenistanyň gurluşyk kadalaryna 4-nji goşundy**

JEMGYÝETÇILIK BINALARYNYŇ ÝERZEMIN WE SOKOL GATLARYNDA ÝERLEŞDIRMEKLIGE ÝOL BERILÝÄN OTAGLARYŇ SANAWY

**Ýerzemin gaty**

1. Suw geçiriji we lagym ulgamlarynyň boýlerleri, suw sorujylary, howany çalşyryjylaryň we kondisionirleýjileriň kameralary, dolandyryjy bölümler we binanyň inžener hem-de tehnologik enjamlaryny dolandyrmak üçin beýleki otaglar, liftleriň awtoulag bölümleri.

2. Birinji gatyň üstünden daşyna çykalga gurlandaky westibýul, üstki eşik asylýan otag, hajathana, el-ýüz ýuwulýan otag, duş, eşik çalşyrylýan otaglar, zenanlaryň şahsy arassaçylyk düwünleri.

3. Ammarça we ammar binalary (ýeňil ot alýan we ýanýan suwuklyklary saklamak üçin binalardan başgalary).

4. 400 inedördül metr çenli meýdany bolan azyk harytlaryň dükanlarynyň, azyk däl harytlaryň dükanlarynyň otaglary (ýeňil ot alýan materiallary, ýanýan suwuklyklary satmak boýunça dükanlardan we bölümlerden başgalary), aýna gaplary kabul edýän, konteýnerler, arassaçylyk abzallary saklanýan otaglar.

5. Jemgyýetçilik iýmiti kärhanasy.

6. Arassaçylyk-sanitar, zyýansyzlandyryş (dezinfeksiýa), zähmet we tehniki howpsuzlyk otaglary, geýim, hassalaryň goşlaryny saklanýan otaglar, jesetleriň wagtlaýyn saklanýan otaglary, ýük düşürilýän, goş-golam açylýan otaglar, radioaktiw maddalaryň saklanýan otaglary, radioaktiw galyndylaryň we radioaktiw maddalary bilen hapalanan geýimleri saklanýan otaglary, steril gaplaryň we kleýonkalaryň saklanýan otaglary, krowatlaryň dezinfeksiýa edilýän we abzallaryň sterilizirlenýän otaglary, regenerasiýa we bejeriji palçygyň gyzdyrylýan otaglary, düşek örtümleriniň, kendirleriň we brezentleriň ýuwulýan we guradylýan otaglary, kompressorlar.

7. Geýim ütüklenýän we arassalanýan otaglary, geýimleri we aýakgaplary guratmak, kir ýuwmak üçin otaglar.

8. Ýörite mowzugy öwrenmek üçin ýörite enjamly barlaghanalar we auditoriýalar.

9. Ussahanalar (bejeriş-öňüni alyş edaralarynyň okuw otaglaryndan we ussahanalaryndan başgalary).

10. Durmuş hyzmatynyň toplumlaýyn kabul ediş nokatlary, gelýänler üçin otaglar, görkeziş zallary, barlaghanaly surat atelýeleriniň surata düşürilýän zallary, kireýine zat berilýän nokatlaryň otaglary, maşgala dabaralary geçirilýän zallar.

11. Radiodüwünler, kino-surat barlaghanalary, telewideniýäniň ýapyk ulgamlary üçin otaglar.

12. Ok atyşmak üçin tirler, türgenleşik we bedenterbiýe-sagaldyş okuwlary üçin sport zallary we otaglary (tomaşaçylar üçin münbersiz), lyžalary saklamak üçin otaglar, bilýard, kegelbanlar, stol üstünde oýnalýan tennis üçin otaglar.

13. Kino ammarlary, arhiw ammarlary, lukmançylyk arhiwleri.

14. 300-e çenli orunly kinoteatrlar ýa-da olaryň zallary, sergi zallary, ulularyň öwreniş (kružok) sapaklary üçin otaglar, foýe.

15. Oýnalýan awtomatlaryň zallary, stol üstünäki oýunlar üçin otaglar, bellige alynýan zallar (her bölümde bir gezekde gelýänleriň sany 100 adamdan köp bolmasa). Şunda diwarlar we potoloklar ýanmaýan materiallardan timarlanmalydyr.

16. Sahnanyň, estradanyň we arenanyň trýumy, orkestr çukury, orkestriň müdiriniň we orkestrantlaryň iş otagy.

17. 50 jübüt tansçylara diskotekalar.

18. Küşül toplanýan we gaplanýan otaglar.

19. El goşlary saklanýan ammarlar, el goşlarynyň düşürilýän we saýpallanýan otaglary.

#### Sokol gaty

1. Ýerzeminde ýerleşdirmäge ýol berilýän otaglaryň hemmesi.

2. Ygtyýarnama berilýän, sorag-jogap alyşylýan, bellige alynýan otaglar, süýşürintgi we beýleki pulhanalar, ulag gulluklary, hassalaryň çykarylýan otaglary, geýim saklanýan merkezi otaglar.

3. Gulluk we edara jaý otaglary.

4. Howuzlar, tomaşaçylar üçin münbersiz üsti ýapyk emeli buz katoklary.

5. Nusgalaýjy-köpeldiji gulluklaryň otaglary.

6. Bellige alyş zallary.

7. Gury gyzgynlykly hammamlar.

8. Suw bilen bejeriji şypahanalarda radion we kükürtli wodorod suwlaryny taýýarlamak boýunça barlaghanalar.

Bellikler: 1. Sokol gatynda poly ýanýodanyň ýa-da ýolsekiniň meýilleşdiriş belliginden 0,5 metr aşak bolmasa, mekdebe çenli çagalar edaralarynda çagalaryň bolýan ýerlerinden, umumybilim edaralarynyň we ýörite bilim edaralaryndan we orta hünär okuw mekdeplerinden, elektrik togy bilen bejeriş otaglaryndan, çaga dogrulýan, operasiýa we rentgen otaglaryndan, sargy-sanjym we lukmanlaryň otaglaryndan we ýaşaýyş otaglaryndan beýlekileriniň hemmesini ýerleşdirmäge ýol berilýär.

2. Jemgyýetçilik binalarynyň ýerzemin ýa-da sokol gatlarynda (Mekdebe çenli çagalar edaralaryndan, umumybilim we ýörite bilim edaralaryndan, hassahanalary bolan bejeriş edaralardan başgasy) ýeňil awtoulaglar üçin duralga ýerleşdirilende “Şäher gurluşygy. Şäherleri we ilatly ýerleri meýilleşdirmek hem-de gurmaklyk” atly TGK 2.07.01-08 belgili Türkmenistanyň gurluşyk kadalarynyň, 12-nji goşundydan hem-de awtoulaglara hyzmat etmegiň kadalaryndan ugur alynmalydyr.

**“Jemgyýetçilik binalary we desgalary” atly**

**TGK 2.08.02-19 belgili Türkmenistanyň gurluşyk kadalaryna 5-nji goşundy**

#### Ykjam binalar we desgalar

**(inwentar)**

1. Ykjamlyk görnüşi boýunça ykjam (senetçilik) binalar we desgalar aşakdakylara bölünýär:

konteýnerli;

ýygnama-sökme.

2. Ykjam binalarda ýerleşdirilýän jemgyýetçilik binalaryň we desgalaryň sanawy:

radiodüwünli edara,

çagalar bagy-bakjasy,

mekdep,

saglyk nokady,

stasionarly feldşer-akuşer nokady,

garyşyk söwda dükany (gündelik sarp edilýän),

naharhana (çörek bişirmek bilen çig mala),

çörek bişirilýän kärhana,

durmuş hyzmaty edaralarynyň kabul ediş nokady,

durmuş hyzmaty edaralary,

hammam-kir ýuwulýan kärhana,

hammam,

kir ýuwulýan kärhana,

klub,

üzňeleýjili saglyk nokady,

sport zallary we desgalar.

**“Jemgyýetçilik binalary we desgalary” atly**

**TGK 2.08.02-19 belgili Türkmenistanyň gurluşyk kadalaryna 6-njy goşundy**

#### Sahnanyň üstündäki örtükde ýangyna garşy perde we tüsse çykar lýuklary gurmaklyga talaplar

1. Ýangyna garşy tutunyň matasy gurluşyk portalynyň boş aralygynyň gapdal tarapyndan 0,4 metr we ýokarysyndan 0,2 metr ýapmalydyr we gaz geçirmeýän bolmalydyr.

Bezeg esbaplarynyň ammarlarynyň ýangyna garşy tutularynyň we ýangyna garşy gapylarynyň (tutularynyň) karkaslary hasaplananda planşetden tä üçek örtüginiň konkisine çenli 1,2 agram koeffisiýentli sahnanyň her metrine 10 Pa kabul edilýän tomaşaçylaryň zaly tarapyndan keseleýin basyş hasaba alynýar. Karkasyň metal elementleriniň egrelmesi hasaplama boş aralygyň 1/200-den geçmeli däldir.

Ýangyna garşy tutunyň süýşmesi öz hususy agramynyň güýjüne azyndan 0,2 m/sek. tizlikde bolup geçmelidir. Tutunyň süýşmesini merkezden dolandyrmaklyk üç ýerden amala aşyrylmalydyr: ýangyn nobatçysynyň otagyndan, sahnanyň planşetinden we ýangyna garşy tutunyň göteriji-goýberiji enjamy üçin otagdan.

Tutunyň galdyrylýandygy we goýberilýändigi barada habar berýän sesli we yşykly duýduryjylar bolmalydyr.

2. Lýuklaryň açyk kesişmeleriniň meýdany hasaplama bilen kabul edilýär ýa-da trýumyň polyndan tä sahnanyň örtgüsine çenli her bir 10 metr beýiklikde kolosnik sahnanyň meýdanynyň 2,5 göterimine deň kabul edilýär.

Lýuklaryň klapanlaryny açmaklyk olary saklaýan senetden boşamaklyk hususy agramynyň täsiri astynda bolup geçýär, şunda 0,3 kHm/m-de ulanylýan klapanlaryň perimetri boýunça gyralarynyň sepleşme güýçleri hasaba alynmalydyr.

Lýuklaryň klapanlaryna hyzmat edýän galdyryjy-goýberiji enjamyň sahnanyň planşetinden, ýangyn söndüriji nobatçynyň otagyndan we şu enjam üçin otagdan merkezleşdirilen dolandyryjysy bolmalydyr.

Tüsse çykaryjy lýuklaryň ýokarsynda sazlaýjylar ýanmaýan materiallardan, klapanlar bolsa – kyn ýanýan materiallardan ýerine ýetirilmelidir.

Sahna gutusynyň garşysyndaky sahnada tüsse çykar lýuklar oturdylanda olaryň çişmezligi üpjün edilmelidir.

**“Jemgyýetçilik binalary we desgalary” atly**

**TGK 2.08.02-19 belgili Türkmenistanyň gurluşyk kadalaryna 7-nji goşundy**

Kino görkezilende tomaşaçylar zalynyň we kinoekranyň ölçeglerine talaplar

Kino görkezilende tomaşaçylar zalyndaky tomaşaçylar üçin orunlar çyzgyda şekillendirilen zolagyň çäklerinde taslanmalydyr, bu çyzgyda:

D – zalyň oky boýunça ekrandan tä soňky hataryň arka diregine çenli uzynlyk;

G – tomaşaçylar zalynyň oky boýunça kinoekrandan tä birinji hataryň arka diregine çenli aralyk;

G = 0,36D.

Kinoekranyň ölçegleri çyzgyda görkezildi, onda:

Ş – kinoekranyň işçi meýdanynyň ini (horda boýunça egri çyzyk);

W – ekranyň işçi meýdanynyň beýikligi.

W we Ş-nyň gatnaşyklary aşakdaky ýaly kabul edilýär:

W(f)\_1\*:Ş(f) = 1 :2,2

W(ş) : Ş(ş) = 1 : 2,35

W(k) : Ş(k) = 1 : 1,66

W(o) : Ş(o) = 1 : 1,37

Tomaşaçylar zalynyň uzynlygyna baglylykda ekranyň uzynlygyny aşakdaky ýaly kabul etmeklik teklip edilýär:

Ş(f) = 0,6D (0,54D) \_2\*

Ş(ş) = 0,4D (0,39D)

Ş(k) = 0,34D (0,3D)

Ş(o) = 0,25D (0,22D)

Ekrandan tä birinji hataryň arka diregine (G) çenli aralyk ekranyň inine (Ş) baglylykda aşakdaky ýaly kabul etmeklik teklip edilýär:

G(f) azyndan 0,6 Ş(f)

G(ş)” ” ” 0,84 Ş(ş)

G(o)” ” ”1,44Ş(o)

Kinoteatryň egrisiniň radiusy azynda D deň kabul edilýär.

Kinoproýeksiýa enjamy oturdylanda tomaşaçylar zalynyň ölçegleri çyzgyda görkezildi, onda:

P – proýeksion aralyk-azyndan 0,85D;

Kinoekranyň kadaly merkezinden proýeksiýanyň optiki okunyň gyşarma burçy \_3\*.

g – 7-ä çenli;

w – 8-e çenli;

i – 3-e çenli.

K – proýeksiýanyň ýokarky şöhlesinden tä potologyň iň ýakyn üst ýüzüne çenli aralyk – azyndan 0,6 m.

L – tomaşaçylar orunlarynyň zolagynda proýeksiýanyň aşaky şöhlesinden tä pola çenli aralyk – azyndan 1,9 m.

T – ekranyň aňyrsyndaky giňişligiň çuňlugy \_4\*:

giň ekran bolanda – 0,9 m;

giň ölçegli ekran bolanda – 1,5 m;

R – ekranyň gyrasyndan diwara çenli aralyk;

ýasy ekran bolanda – azyndan 1,0 m;

tegelenýän ekran bolanda – azyndan 0,1 Ş.

Görmek üçin hasaplama nokadyna\_5\* görnüş sazlananda şu nokada gönükdirilen göz şöhlesi öňde oturan tomaşaçynyň gözüniň derejesinden ýokary geçmesini 0,14 metr kabul etmeklik teklip edilýär (durky täzelenende 0,12 metr kabul etmeklik mümkindir).

Oturan tomaşaçynyň gözüniň derejesiniň poluň derejesinden beýikligi 1,2 metr kabul edilýär.

\_\_\_\_\_\_\_\_\_\_\_\_\_\_\_\_\_\_


\_1\* Ş, W we G ölçeglerde indeksler indiki ekranlary aňladýar: f – giň ölçegli; ş – giň; k – kaşetirlenen; o – adaty.

\_2\* Goşa aý içindäki maglumatlar – möwsümleýin işleýän kinoteatrlar, medeniýet öýleri we teatrlar üçin.

\_3\* Medeniýet öýlerinde we teatrlarda 9 gradusa çenli kabul etmäge ýol berilýär.

\_4\* Bir şahadan ses berlende ýa-da güýçli seslendirijiler ekranyň gapdal taraplarynda ýerleşdirilende 0,1 – 0,3 metr kabul etmäge ýol berilýär.

\_5\* Kinoteatrlarda – kinoekranyň aşaky gyrasy.

****

Kino görkezilende tomaşaçylar zalynyň we kinoekranyň ölçegleri

**“Jemgyýetçilik binalary we desgalary” atly**

**TGK 2.08.02-19 belgili Türkmenistanyň gurluşyk kadalaryna 8-nji goşundy**

**Medeni-tomaşa edaralarynyň, kitaphanalaryň, arhiwleriň we sport**

**desgalarynyň binalarynyň ýangyna garşy içerki suw geçirijilerine talaplar**

1. Medeni-tomaşa edaralarynda şu aşakdakylar göz öňünde tutulmalydyr:

1) estradaly kinoteatrlarda we klublarda sygymy 700 orna çenli bolan tomaşaçylar zalynda – ýangyna garşy kranlar; kolosnigi bolanda 700-den köp orunda – şu goşundynyň 9-njy bendine laýyklykda ýangyna garşy kranlar we drençer gurluşlar;

2) tomaşaçylar zalynyň sygymy 700 orna çenli bolanda 12,5 х 7,5, 15 х 7,5; 18 х 9 we 21 х 12 metr ölçeglerdäki sahnaly klublarda – ýangyna garşy kranlar we drençer gurluşlar;

3) tomaşaçylar zalynyň sygymy 700-den köp orunly bolanda 18х9, 21хх12 metr ölçeglerdäki sahnaly, sygymyna bagly bolmazdan 18х12 we 21х15 metr ölçegdäki sahnaly klublarda, şeýle hem teatrlarda – ýangyna garşy kranlar, drençer we sprinker gurluşlar;

4) panorama, üç taraply we merkez kysymly sahnaly 600 we ondan-da köp orunly teatrlaryň görkezme toplumlarynda – ýangyn söndüriji gurluşlar.

2. Teatryň binanyň meýdançasynda aýratyn ýerde ýerleşdirilýän önümçilik otaglarynda we ätiýaçlyk ammarlarda ýa-da teatryň binasynda kömekçi-önümçilik otaglary ýerleşdirilende şu goşundynyň 4-nji we 11-nji bölekleriniň talaplaryna laýyklykda ýangyna garşy içerki kranlar we sprinkler gurluşlar göz öňünde tutulmalydyr.

Önümçilik otaglary we ätiýaçlyk ammarlar teatryň binasynyň meýdançasyndan daşynda aýratyn binada ýerleşdirilende sprinkler gurluşlar, şu goşundynyň 11-nji böleginiň talaplaryna laýyklykda göz öňünde tutulýar, ýangyna garşy kranlaryň suw harçlaýyşlary bolsa Türkmenistanyň Ministrler Kabinetiniň ýanyndaky binagärlik-gurluşyk işlerine gözegçilik edýän Milli komitetiniň 1998-nji ýylyň 30-njy sentýabrynda çykaran 6a/НК belgili karary bilen tassyklanylan “Binalaryň içki suwgeçirijileri we lagym ulgamy” atly TGK 2.04.01-98 belgili Türkmenistanyň gurluşyk kadalarynyň talaplaryna laýyklykda kabul edilýär.

3. Ýangyna garşy kranlardan içerki ýangyny söndürmek üçin suwuň harçlanylyşy aşakdakylaryň binalarynda aşakdaky möçberlerde kabul edilmelidir:

1) 300 oruna çenli sygymy bolan estradaly kinoteatrlarda we klublarda – 2 çüwdürimden azyndan 2,5 l/sek, 300 orundan köp bolanda – 2 çüwdürimden her biriniň suw harçlaşy 5 l/sek.;

2) sygymyna bagly bolmazdan sahnaly klublarda we teatrlarda – 2 çüwdürim azyndan 2,5 l/sek. we 2 çüwdürimden, her biriniň suw harçlaşy azyndan 5 l/sek.

4. Ýangyna garşy kranlar tomaşaçylar zalyna we sahna ýa-da estrada, basgançak gözeneklerine girelgeleriň ýanynda oturdylýar.

Sahnasynyň ölçegleri 18х12, 21х12, 21х15 metr bolan klublaryň binalarynda, şeýle hem teatrlaryň binalarynda 65 mm diametrli we çüwdürimiň ýogynlygy 19 mm we uzynlygy 10 metr bolan ýangyna garşy goşmaça kranlar sahnanyň planşetinde oturdylýar.

Çüwdüriminiň ýogynlygy 16 mm we uzynlygy 10 metr bolan 50 mm diametrli ýangyna garşy kranlar kolosniklerde we işçi galereýalarda oturdylýar; teatrlaryň galan otaglarynyň hemmesinde hem şolar suw çüwdüriminiň uzynlygy boýunça 20 metr.

5. 500 inedördül metr çenli meýdany bolan sahnanyň planşetinde ýangyna garşy kranlaryň 3-si, uly meýdanlysynda bolsa – 4-si oturdylýar.

Işçi galereýalaryň we kolosnikleriň her birinde sahnanyň sag we çep taraplarynda ýangyna garşy kranlaryň biri ýerleşdirilýär.

Kranlary şkafsyz oturtmaklyga ýol berilýär.

6. Ýangyna garşy kranlar otagyň islendik nokady çüwdürimleriň ikisi bilen suw sepiler ýaly edilip ýerleşdirilmelidir.

7. Ýangyna garşy kranlaryň içerki ulgamy halkalaýyn bolmalydyr we daşarky ulgama hem-de sprinkler we drençer ulgamlarynyň paýlaýjy daragyna iki turba bilen birikdirilmelidir. Ulgamdaky paýlaýjy demkeş ikä çenli şahasy bolan meýdançany öçürmeklige hasaplanyp oturdylýar. Ýangyna garşy kranlaryň ikisinden köpüsi bolan sütünleriň esaslarynyň ýanynda wentiller ýa-da demkeşler oturdylýar.

8. Ýangyna garşy kranlardaky erkin basyş alynýan ykjam çüwdürim hasaplama binanyň iň ýokarky bölegine suw çüwdürer ýaly edilip göz öňünde tutulmalydyr. Sahnanyň planşetindäki ýangyna garşy kranlaryň basyşy planşetden tä kolosnik düşegine çenli aralyga 2 metrden geçýän beýiklikde ykjam çüwdürimi üpjün etmelidir.

9. Drençerler sahnanyň we yzky sahnanyň kolosniginiň aşagynda, işçi galereýanyň aşaky böleginiň aşagynda we olary birleşdirýän aşaky geçelge köprüjiginde, süýşürme bezegleriň seýfinde hem-de portalyň, jübileriň we yzky sahnanyň, şeýle hem sahnanyň gurlan enjamlarynyň gurnawlary we galdyryjy-goýberiji gurluşy bilen eýelenen trýumyň böleginiň boş aralyklaryny goşmak bilen sahnanyň boş aralyklarynyň hemmesinde oturdylýar.

Ýangyna garşy perdä suw çüwdürmeklik sahna tarapdan göz öňünde tutulmalydyr.

10. Sprinkler gurluş bilen: aşaky trýumdan beýleki (sahnanyň enjamlary gurlandan beýleki) sahnanyň we yzky sahnanyň örtügi, işçi galereýalaryň we geçelge köprüjikleriň hemmesi, sahnanyň jübileri, yzky sahna, şeýle hem ammar binalary, ammarçalar, ussahanalar, stanokly we göwrümli bezeg binalary, tozan çykaryjy kamera enjamlaşdyrylýar.

11. Drençer we sprinkler suwlylandyryjylar aşakdaky şertlerden ugur alnyp tertipli ýerleşdirilýär:

1) poluň meýdanynyň 1 inedördül metrine ortaça 0,1 l/sek. tizlik bilen suw çüwdirilende suw pürküjileriň biri bilen goralýan poluň meýdany 9 inedördül metre çenli kabul edilýär;

2) sahnanyň boş aralygyny suwlylandyrmaklyga suwyň harçlanylyşy boş aralygyň 1 metrine 0,5 l/sek. kabul edilýär, sahnanyň portalyny suwlylandyrmak üçin – onuň beýikligi 7,5 metre çenli bolanda portalyň ininiň 1 metrine azyndan 0,5 l/sek we beýikligi 7,5 metrden ýokary bolanda 1 metrine 0,7 l/sek. kabul edilýär.

Has uzakdaky we ýokarda ýerleşen suwlylandyryjydaky erkin basyş 500 gPa-dan (5 metr suw bek) az bolmaly däldir.

Bir binada suw berijileriň hemmesinde suw çykýan deşik birmeňzeş bolmalydyr.

12. Drençer gurluşy dolandyrmaklyk aşakdakylar ýaly göz öňünde tutulmalydyr, ýagny:

1) sahna, yzky sahna we sahnanyň boş aralyklary gorag bölümi üçin iki ýerden – sahnanyň planşetinden we ýangyn söndüriji nobatçynyň otagyndan elektrikli we basyşly howa bilen;

2) ýokarda görkezilen ýerlerden elektrikli merkezden we sahna portalynyň drençer perdesi üçin sahnanyň sprinklerini dolandyryjy bölümindäki awtomat görkezijiden;

3) süýşürme bezegleriň seýfini goramak bölümi üçin – paýlaýjy darak oturdylan otagdan merkezden.

13. Sahnanyň we yzky sahnanyň kolosnikleriniň, işçi galereýanyň aşaky bölüminiň we olary birleşdirýän, geçilýän köprüjikleriň drençerleri bir ýa-da birnäçe bölümlere birleşdirilýär.

Sahnanyň gapy boş aralyklarynyň we yzky sahnanyň boş aralyklarynyň ýokarsyndaky drençerler bir bölüme birleşdirilýär. Sahnanyň portalynyň we süýşürme bezegleriň seýfiniň drençerleri aýratyn iki bölüme bölünýär.

14. Sahnada, yzky sahnada, sahnanyň gapdal jübilerinde, trýuminde oturdylýan sprinklerler aýratyn dolandyryjysy bilen bir bölüme birleşdirilmelidir. Sahnadaky işçi galereýasynyň ýangyna garşy kranlaryny sahnanyň sprinkler ulgamynyň diregine birikdirmeklige ýol berilýär.

15. Suwuň jemi hasaplama harçlanylyşy içerki ýangyn söndüriji serişdeleriň işleriniň aşakdaky iki ýagdaýynyň ulusyndan kabul edilýär:

1) sahnanyň sprinklerleri (sahnanyň örtgüsi, işçi galereýalaryň we geçilýän köprüjikleriň hemmesi) umumy azyndan 10 *l*/sek suw harçlaýan planşetdäki ýangyna garşy kranlaryň ikisiniň we umumy azyndan 5 l/sek suw harçlaýan ýokarky galereýadaky kranlaryň ikisiniň bir wagtda işlemegi, şeýle hem sahnanyň drençerler bölüminiň işlemegi bilen;

2) sahnanyň we yzky sahnanyň kolosnikleriniň, işçi galereýalarynyň aşaky bölümleriniň we olary birleşdirýän geçelge köprüjikleriniň aşaklaryndaky drençerleriň hemmesi umumy azyndan 10 l/sek suw harçlaýan sahnanyň planşetindäki ýangyna garşy kranlaryň ikisiniň we 5 l/sek suw harçlaýan ýokarky işçi galereýalaryndaky kranlaryň ikisiniň bir wagtda işlemegi, şeýle hem sahnanyň portalynyň drençer bölüminiň işi bilen.

16. Haçan-da ýangyna garşy göreş gurluşynyň hasaplama işini üpjün etmek üçin daşarky ulgamyň basyşy ýeterlik bolmadyk ýagdaýynda suw sorujylary oturtmaklyk göz öňünde tutulmalydyr, olary işletmeklik aşakdaky ýaly taslanmalydyr:

1) sprinkler we drençer gurluşlar bolmasa – ýangyna garşy kranlaryň ýanyndaky merkezleşdirilen düwmejiklerden;

2) sprinkler we drençer gurluşlar bolanda - suw sorujylary ýangyn söndüriji nobatçynyň otagyndan işletmek we saklamak üçin merkezden gaýtalamak bilen awtomatdan.

17. Ýangyna garşy suw sorujy enjamlaryň 100 göterim ätiýaçlyklary bolmalydyr we olar gös-göni daşaryk ýa-da basgançak gözeneklerine çykýan çykalgalary bolan ýyladylýan aýratyn otaglarda oturdylmalydyr. Diňe ýangyna garşy kranlar bilen enjamlaşdyrylan kinoteatrlaryň we klublaryň binalarynda suw sorujylary bug gazanlarynyň binalarynda oturtmaklyga ýol berilýär.

18. Basyşly şahadan ýangyna garşy göreş göçme suw sorujylary birikdirmek üçin suw sorujylar bilen sprinkler we drençer gurluşlaryň paýlaýjy daraklarynyň aralarynda yzlykly klapanly we ýangyna garşy kellejikli standart birikdirijili 80 mm diametrde maýyşgak turbalaryň ikisi daşyna çykarylmalydyr.

19. Hojalyk-agyz suwuny üpjün edýän sorujylar sandyramalary üzňeleşdiriji esaslarda oturdylmalydyr we maýyşgak goýumlar bilen girýän we içerki ulgamdan bölünip aýrylmalydyr.

20. Eger-de daşarky suw üpjünçilik ulgamynyň kuwwaty ýangyn söndürmek üçin suwy hasaplama harç etmeklige ýeterlik bolmadyk ýagdaýynda ýa-da ujy tamamlanýan ulgamlara birikdirilende ýerasty suw gaplaryny oturtmaklyk göz öňünde tutulmalydyr, olaryň göwrümi aşakdakylary üpjün etmelidir:

1) üç sagadyň dowamynda hasaplama harçlanylyşy bilen içerki ýangyna garşy kranlaryň hasaplama sanynyň işini;

2) bir sagadyň dowamynda suwyň hasaplama harçlanylyşy bilen sprinkler ýa-da drençer gurluşlaryň işini;

3) üç sagadyň dowamynda daşarky ýangyny söndürmeklige suwyň harçlanylyşyny.

21. Kitaphanalaryň we arhiwleriň binalarynda ýangyna garşy suw üpjünçiligi binanyň göwrümi 7500 we ondan-da köp kw. metr bolanda göz öňünde tutulmalydyr. Içerki ýangyny söndürmeklige suwyň harçlanmaly paýy we çüwdürimleriň sany “Binalaryň içki suwgeçirijileri we lagym ulgamy” atly TGK 2.04.01-98 belgili Türkmenistanyň gurluşyk kadalary boýunça kabul edilmelidir.

22. Sporta niýetlenen binalarda sprinkler gurluş ulanylanda suwuň berliş tizligi ulgamyň işleşiniň 30 min. dowamlylygynda 120 inedördül metr meýdany bir wagtda suw bilen üpjün etmekligiň hasaplamasyndan 1 inedördül metr0,08 l/sek. kabul edilmelidir.

**“Jemgyýetçilik binalary we desgalary” atly**

**TGK 2.08.02-19 belgili Türkmenistanyň gurluşyk kadalaryna 9-njy goşundy**

**Ýangyna garşy awtomat duýduryjylar göz öňünde tutulmaly jemgyýetçilik binalarda otaglarynyň sanawy**

|  |  |
| --- | --- |
| Binalar | Otaglar |
| 1. Mekdebe çenli çagalar edaralary 2. 360-den köp okuwçy sygýan umumybilim we ýörite bilim edaralary we mekdepleriň ýanyndaky ýörite bilim edaralary 3. Başlangyç hünär okuw mekdebi, orta hünär okuw mekdebi, ýokary hünär okuw mekdepleri 4. Ylmy-barlag edaralary 5. Bejeriş-öňüni alyş edaralary 6. Şypahanalar, dynç alyş we syýahat edaralary | Gök önümler üçin ammarçalardan we 1-nji bellikde getirilen otaglardan beýleki otaglaryň hemmesi  Umumybilim dersleriniň synplaryndan, okuw otaglaryndan, rekrasion, okuw-sport zallaryndan, taýýarlaýyş we taýýarlaýyşa çenli sehlerden, direktoryň we onuň orunbasarlarynyň, mugallymlaryň iş otaglaryndan, 1-nji bellikde getirilen otaglardan beýleki otaglaryň hemmesi  Türkmenistanyň Içeri işler ministrliginiň Ýangyn howpsuzlygy müdirligi tarapyndan tassyklanan awtomat ýangyn duýduryjylar ulgamy bilen hökman enjamlaşdyrylmaga degişli ýokary hünär we orta hünär okuw mekdepleriniň binalarynyň we otaglarynyň sanawyna laýyklykda  Türkmenistanyň Içeri işler ministrliginiň Ýangyn howpsuzlygy müdirligi bilen ylalaşmak boýunça  Türkmenistanyň Içeri işler ministrliginiň Ýangyn howpsuzlygy müdirligi bilen ylalaşmak boýunça  1-nji bellikde getirilen otaglardan beýleki kabul ediş-westibýul topary, 40 we ondan-da köp orunly ýatylýan binalar, naharhana, medeni-köpçülik, syýahat, sport-sagaldyş we gulluk-durmuş hyzmatlaryna niýetlenen otaglar |
| 1. Myhmanhanalar we moteller 2. Taslama we gurnawçylyk guramalarynyň müdirlikleri 3. 150 müň we ondan-da köp birlik saklanýan arhiwler 4. 500 müň we ondan-da köp birlik saklanýan gorly kitaphanalar 5. 500 müň inedördül metrden köp meýdany bolan üsti ýapyk sport we bedenterbiýe-sagaldyş desgalary 6. Teatrlar, medeniýet öýleri we kinoteatrlar   13. Menziller  14. Dükanlar  15. Jemgyýetçilik iýmiti  kärhanalary   1. Gury bugly hammamlar (saunalar) 2. Gös-göni ilata hyzmat etmek üçin niýetlenen durmuş hyzmaty edaralary | Otaglar, myhman otaglary, daşky eşik çykarylýan otaglar, el goşlarynyň ammarçalary, dälizler, nobatçylaryň, durmuş hyzmatlary, medeni-köpçülik maksatly otaglar, syýahat esbaplaryny we abzallaryny kireýine berýän nokatlar, gulluk we durmuş hyzmatlary otaglary, şeýle hem şu sanawyň 15-nji bendine laýyklykda jemgyýetçilik iýmiti kärhanalarynyň otaglary.  1-nji bellikde getirilen westibýullardan we otaglardan beýleki otaglaryň hemmesi  Bu hem ýokardaky ýaly.  "­"  "­"  1-nji bellikde getirilen westibýullardan we otaglardan beýleki otaglaryň hemmesi  Operasiýa we pulhana zallary, ýolagçylaryň birleşdirilen zallary, petek we el goşlarynyň pulhana düwünleri, eneleriň we çagalaryň otaglary, ýükleriň we el goşlarynyň kabul edilýän we berilýän otaglary, ýolagçylaryň uzak wagtlap bolýan otaglary, deputatlaryň otaglary, daşary ýurt syýahatçylary üçin otaglar, aragatnaşyk bölümleriniň we süýşürintgiler bankynyň otaglary, dellekhanalar, ýolagçylara durmuş hyzmaty edaralaryň otaglary, saglyk nokatlary, gulluk otaglary, işgärleriň daşky geýim çykarýan otaglary, kiçi menzillerde ýük we el goşlary saklanýan ammarçalaryň otaglary, elektrik hasaplaýjy awtoulaglar üçin gözükdirijä laýyklykda hasaplaýyş tehnikalary üçin otaglar, şu Sanawyň 15-nji bendine laýyklykda jemgyýetçilik iýmiti kärhanalarynyň otaglary.  Et, balyk, miwe we gök önüm (ýanmaýan gaplarda), metal gaplary, ýanmaýan gurluşyk materiallaryny satmak üçin saklanýan we taýýarlanýan otaglardan, şeýle hem 1-nji bellikde getirilen otaglardan beýleki otaglaryň hemmesi  Zallar, gury azyk önümleriniň ammarçalary, gulluk otaglary, işgärler üçin otaglar we işgärleriň daşky geýim çykarýan otaglary.  1-nji bellikde getirilen otaglardan beýleki otaglaryň hemmesi  10 orundan köp işçi sany bolan kärhananyň geýim, tahýa-telpek, trikotaž önümleri taýýarlanylýan we bejerilýän, 20-den köp işçi orny bolan kärhanalaryň öý elektrik abzallary, radio, tele, foto abzallar, sagat bejerilýän önümçilik hem-de ammar binalary, himiki arassalaýjylar |
| Bellikler:1. Hajathanalarda, el-ýüz ýuwulýan, aýallaryň şahsy arassaçylyk otaglarynda, sowadylýan kameralarda, kir ýuwulýan, bugardyjy sabynlaýjy otaglarda, duşlarda, howuzlarda we beýleki çyglylykda işlenilýän otaglarda, howa çalşyryjy kameralarda, suw soryjylarda, boýlerlerde hem-de ýanýan materiallar ýok binalardaky inžener enjamlary üçin beýleki otaglarynda, şeýle hem awtomat ýangyn söndüriji goýulan otaglarda awtomat ýangyn duýduryjylar goýulmaly däldir.  2. Şu sanawda getirilmedik binalar we desgalar üçin awtomat ýangyn duýduryjylary oturtmak zerurlygy taslamaklyga tabşyryk bilen bellenilýär. | |

**“Jemgyýetçilik binalary we desgalary” atly**

**TGK 2.08.02-19 belgili Türkmenistanyň gurluşyk kadalaryna 10-njy goşundy**

#### Awtomat ýangyn söndürijiniň gurluşyna talaplar

Awtomat ýangyn söndürijiler aşakdaky ýagdaýlarda göz öňünde tutulmalydyr:

1. Şu Kadalaryň maglumatlarynda, awtomat ýangyn söndüriji serişdeler we awtomat ýangyn duýduryjylar bilen enjamlaşdyrylanda degişli Türkmenistanyň halk hojalygynyň desgalarynyň binalarynyň we jaýlarynyň sanawynda, şeýle hem ulanylýan beýleki resminamalarda görkezilen ýagdaýlarda.

2. Kitaphanalaryň we Döwlet arhiwleriniň binalaryndaky gulluk kataloglarynyň we ýazgylarynyň saklanylýan otaglarynda. 500 müňden az birlik saklanýan gorly kitaphanalarda görkezilen otaglaryň hem-de welaýat we etrap ähmiýetli arhiwlerde (her biri) 400 kw. metr bolan binalaryň gaz bilen ýangyn söndüriji ýa-da göterilýän kömürturşy gazly ýangyn söndüriji gurluşlar bilen enjamlaşdyrylmagyna ýol berilýär.

3. 3500 inedördül metrden giň söwda meýdany bolan dükanlaryň iki gatly binalarynda we bir gatly binalarda söwda zaly sokol ýa-da ýerzemin gatlarda ýerleşdirilende.

4. 3 we ondan-da köp gatly dükanlaryň binalarynda, şeýle hem söwda meýdanynyň ululygyna bagly bolmazdan iki gatly binalarda söwda zaly sokol ýa-da ýerzemin gatlarda ýerleşdirilende.

5. Ýolagçylaryň aşakdaky hasaplama sygymly menzilleriniň binalaryndaky ýük we el goşlary saklanýan ammarçalarynda (awtomat bölümçeler bilen enjamlaşdyrylandan başgalary) hem-de ýanýan materiallaryň ammarlarynda:

1) 700 – demir ýol we deňiz menzillerini;

2) 400 – derýa menzillerini;

3) 300 – awtomenzillerini;

4) 1000 – aeromenzillerini we howamenzillerini.

6. 500 inedördül metr we ondan-da giň meýdany bolan ýeňil ot alýan suwuklyklar (ÝOAS), ýanýan suwuklyklar (ÝS) we ýanýan himikatlar ammarlarynda, ÝOAS-leriň we ÝS-leriň gündelik ätiýaçlygy saklanýan otaglarynda (ammarçalarynda). ÝOAS-leriň we ÝS-leriň ulanylmagy bilen synag geçirilýän otaglarynda (düwünlerde, bokslarda). Seýrek duş gelýän enjamly we materially otaglar; seýrek önümleriň, hasabatlaryň, golýazmalaryň we beýleki aýratyn gymmatly resminamalaryň saklanylýan we berilýän otaglary.

7. Aşakdaky ýerlerde ýerleşdirilende ýanýan materiallary ýa-da ýanýan gaplarda saklanýan ýanmaýan materiallary saklamak üçin niýetlenen 100 kw. metr we ondan-da köp meýdany bolan ellinglerde, şeýle hem ammarlarda we beýleki otaglarda:

1) üsti açyk sport desgalarynda 3000 we ondan-da köp tomaşaçy sygýan münberleriň aşagynda;

2) üsti ýapyk sport desgalaryndaky islendik sygymly münberleriň aşagynda;

3) 800 ondan-da köp tomaşaçy sygýan üsti ýapyk sport desgalarynyň binalarynda.

8. Kitaphanalaryň we arhiwleriň ammar binalarynda, ammarçalarda, abatlaýyş ussahanalarynda, sahaplaýjy we kitap gönüşine getiriji taýýarlaýjylarda, dolandyryjy binalardaky kagyz galyndylary toplanýan, gaýtadan işlenýän we gaplanylýan otaglarda, 10 we ondan-da köp gatly konstruktorçylyk we taslama guramalarynda, şeýle hem gatlylygyna bagly bolmazdan döwlet dolandyryşynyň binalarynda.

9. Sahnanyň we yzky sahnanyň kolosnikleriniň aşagynda, işçi galereýalarynyň aşaky böleginiň we olary birleşdirýän geçelge köprüjikleriniň aşagynda, portalyň, yzky sahnanyň jübüleriniň boş aralyklarynda, şeýle hem sahnany enjamlaşdyrmak üçin gurlan gurnawlar we göteriji-goýberiji gurluş bilen eýýelenen trýumyň bölegini goşmak bilen süýşürme bezegleriniň seýfinde we sahnanyň boş aralyklarynyň hemmesinde drençerler enjamlaşdyrylmalydyr.

Sahnanyň we yzky sahnanyň örtgüleri, aşaky trýumdan beýleki (sahnanyň gurlan enjamlaryndan beýleki) işçi galereýalarynyň we geçelge köprüjikleriniň hemmesi, sahnanyň jübüleri, şeýle hem kolosnikleri we trýumlary bolan sahnaly binalardaky otaglar, ammar otaglary, ammarçalar we ussahanalar, stanok we göwrümli bezegleri gurnamak üçin otaglar, tozan çykaryjy kameralar sprinkler gurluşlar bilen enjamlaşdyrylmalydyr.

Bellik: Awtomat ýangyn söndüriji gurluş şu Kadalaryň “Ýangyna garşy awtomat duýduryjylar göz öňünd tutulmaly jemgyýetçilik binalarynyň otaglarynyň sanawy” atly 9-njy goşundynyň 1-nji belliginde sanalan otaglarda hökman däldir.

**“Jemgyýetçilik binalary we desgalary” atly**

**TGK 2.08.02-19 belgili Türkmenistanyň gurluşyk kadalaryna 11-nji goşundy**

Gurlan (goşmaça gurlan) transformator beketlerine talaplar

1. Gurlan ýa-da goşmaça gurlan transformator beketlerinde diňe gury transformatorlar oturdylmalydyr.

2. Transformator bekediniň jaýyny ýerleşdirmeklik binanyň 1-nji gatynda daşky diwarlaryň ýanynda göz öňünde tutulmalydyr.

3. Transformator bekedinde gös-göni köçeden aýratyn girelge, daşyna açylýan gapylar göz öňünde tutulmalydyr.

4. Transformator bekediniň jaýy beýleki jaýlardan suw geçirmeýän 1-nji görnüşli, ýangyna garşy diwarlar we örtükler bilen germäp bölünmelidir, oda çydamlylyk çägi 2 sagat gapylar ýerine ýetirilmelidir.

5. Transformator beketleriniň jaýlarynyň ýokarsynda ýaşaýyş jaýlarynyň we çygly işlenilýän jaýlaryň ýerleşdirilmegine ýol berilmeýär.

6. Transformator beketleriniň jaýlarynda tebigy howa çalşygy göz öňünde tutulmalydyr.

7. Transformator beketleriniň jaýlary göterilýän 50 kilogramlyk kömürturşyly ýangyn söndürijiniň biri we göterilýän 10 kilogramlyk kömürturşyly ýa-da tozly ýangyn söndürijileriň ikisi bilen üpjün edilmelidir.

8. Transformator bekedini doly öçürmek üçin binanyň çäginden daşynda söndüriji enjamyň oturdylmagy (hemme tarapdan) göz öňünde tutulmalydyr.

9. Transformator bekediniň goragy elektrogurluşlary gurnamaklygyň düzgünleriniň talaplaryna berk laýyklykda geçirilmelidir.

10. Iş möhleti tamamlanan gury transformatorlary çalşyrmaklyk şol transformatorlaryň tehniki şertlerine we häsiýetnamalaryna berk laýyklykda ýerine ýetirilmelidir.

**“Jemgyýetçilik binalary we desgalary” atly**

**TGK 2.08.02-19 belgili Türkmenistanyň gurluşyk kadalaryna 12-nji goşundy**

Ýerasty garažlara (awtoduralgalaryna) talaplar

1. Ýerasty garažlary (awtoduralgalaryny) binalaryň aşagyndaky ýerasty, ýerzemin, sokol gatlarynda ýerleşdirip bolar. Awtoduralgalaryň ýerasty gatlaryna otagyň polunyň belligi ýeriň meýilleşdiriş belliginden otagyň beýikliginiň ýarysyndan köp aşakda ýerleşen gatlary degişli edip bolar. Ýerasty garažlar (awtoduralgalar) bir gatly taslanmalydyr.

2. Ýerasty garažlary (awtoduralgalary) saglygy goraýyşyň, bedenterbiýäniň, durmuş üpjünçiliginiň, umumybilim we ýörite bilim edaralarynyň, mekdebe çenli çagalar edaralarynyň, çagalar öýleriniň, medeniýet edaralarynyň, sungat edaralarynyň we kärhanalarynyň, dini desgalaryň, söwda we jemgyýetçilik iýmiti kärhanalarynyň binalaryndan beýleki ýaşaýyş we jemgyýetçilik binalarynyň aşagynda ýerleşdirmeklige ýol berilýär.

Ýerasty garažlary (awtoduralgalary) şeýle hem gurluşyk geçirilmedik ýerlerde (geçelgeleriň, köçeleriň, meýdançalaryň, ýadygärlikli seýilgähleriň, gazonlaryň we beýleki meýdançalaryň aşaklarynda) ýerleşdirmeklige ýol berilýär.

Jemgyýetçilik binalarynyň we desgalarynyň aşagyndaky ýerasty garažlarda (awtoduralgalarda) diňe raýatlar üçin ýeňil awtoulaglary saklamaklyga ýol berilýär.

3. Awtomobilleriň saklanylýan binalarynyň ýokarsynda jemi 50-den köp adam bolýan binalaryň ýerleşdirilmegine ýol berilmeýär.

4. Ýerasty garažlarda (awtoduralgalarda) diňe awtomobilleri saklamak üçin binalar göz öňünde tutulmalydyr. Ýerasty garažlarda (awtoduralgalarda) gaz ballonly awtomobilleriň saklanylmagyna ýol berilmeýär.

Ýerasty garažlarda (awtoduralgalarda) nobatçy we hyzmat edýän işgärler üçin iş otaglaryny, arassaçylyk bölümlerini, ýangyn söndüriji we suw üpjünçiliginiň suw sorujylaryny, diňe gury transformatorly transformator beketlerini, müşderileriň goşlary üçin ammarçalary, maýyplar üçin otaglary, şeýle hem jemgyýetçilik telefonlaryny ýerleşdirmeklige we adamlar üçin liftleri oturtmaklyga ýol berilýär. Olaryň zerurlygy, düzümi we meýdany awtoduralgalaryň ölçeglerine we olaryň ulanyş aýratynlyklaryna baglylykda taslama tarapyndan kesgitlenilýär.

Ýolagçylar liftiniň biriniň düwüniniň ölçegi kürsi-kolýaska ulanýan maýyplary gatnatmagy üpjün etmelidir.

5. Ýerasty garažlar (awtoduralgalar) her birinde 100-e çenli awtomobil saklamak üçin (oda çydamlylyk çägi 1 sagat bolan) ýanmaýan diwarlar bilen bölümlere bölünmeldir.

6. Garažyň (awtoduralganyň) her bir bölüminiň çykmak üçin aýratyn ýerleşdirilen azyndan iki derwezesi bolmalydyr (utgaşykly bölümiň biriniň üstünden 2 çykalganyň göz öňünde tutulmagyna ýol berilmeýär). Awtoduralganyň ýerzemin gatyndan birinji ýa-da sokol gatlardaky awtomobilleriň saklanýan zolagyndan girmeklige (çykmaklyga) ýol berilmeýär. Ýerasty awtoduralgalardan çykalgalar aýry-aýry bolmalydyr.

Ýerasty garažlara (awtoduralgalara) girelgeler we olardan çykalgalar jemgyýetçilik binalarynyň we desgalarynyň penjirelerinden azyndan 30 metr uzakda ýerleşdirilmelidir.

7. Ýerasty garažyň (awtoduralganyň) her bir bölümi adamlary halas edip çykaryjy üçin gös-göni daşaryk çykýan azyndan aýry-aýry iki sany çykalgasy bolmalydyr (awtomobiller üçin derwezede göz öňünde tutulan gapylardan başga).

Ýerasty garaždan (awtoduralgadan) iň ýakyn halas edip çykaryjy çykalgasyna çenli aralyk binanyň tamamlanýan böleginde 20 metrden köp bolmaly däldir, halas edip çykaryjy çykalgalaryň aralary bolsa 40 metrden geçmeli däldir. Halas edip çykaryjy ýolunyň uzynlygyny ölçemeklik awtomobilleriň ýerleşişi nazara alnyp, pyýada we awtoulag geçelgeleriniň ortaky çyzygy boýunça geçirilýär.

8. Awtoduralganyň her bir bölümi ýançukurjyklaryň ýa-da tüsse çykaryjylaryň şahtalarynyň ýanynda ýerleşdirilen azyndan 0,9х1,2 metr ölçegdäki penjiresi bolmalydyr; penjireleriň ýa-da şahtalaryň umumy meýdany bölümiň polunyň meýdanynyň azyndan 0,2 göterimine deň bolmalydyr; eger-de zeper ýetme ýangyna garşy howa çalşygyna bildirilýän talaplara laýyk gelýän bolsa, ýerasty garažlaryň (awtoduralgalaryň) binalarynda tüssäni aýyrmak üçin mehaniki döredilýän çekiji howa çalşygynyň göz öňünde tutulmagyna ýol berilýär.

9. Ýerasty garažyň (awtoduralganyň) jaýyny binanyň birinji gatyndan we başga maksatlara niýetlenen beýleki utgaşykly otaglardan, şeýle hem jaýyň basgançaklaryndan we liftlerinden üzňeleşdirilen bolmalydyr. Binadaky jaýlary awtoduralgalaryň beýleki jaýlaryndan bölýän basyrgylaryň oda çydamlylyk çägi azyndan 1 sagat ýanmaýan we tozan, gaz geçirmeýän bolmalydyr; ýerasty awtoduralgalaryň sütünleriniň we göteriji diwarlarynyň oda çydamlylyk çägi azyndan 2 sagat bolmalydyr.

10. Ýerasty garažlarda (awtoduralgalarda) nejasat suwuklyklaryny we zibilleri, zäherli, kesel ýaýradyjy we çalgy ýag-ýangyç materiallaryny daşamak üçin awtomobilleri saklamaklyga ýol berilmeýär.

11. Utgaşykly ýerleşýän binanyň ýerzemini bilen ýerasty garažyň (awtoduralganyň) baglanyşygyny azyndan 1,5 metr çuňlukdaky tamburyň üsti bilen göz öňünde tutmaklyga ýol berilýär. Tamburyň gapylary sepişikde jebislendirijili özi ýapylýan bolmalydyr.

12. Ýerasty garažlaryň (awtoduralgalaryň) basyrgylarynda ýangyn söndürilen ýagdaýda suwyň akyp çykmagy üçin gurluş göz öňünde tutulmalydyr. Suw ganawjyklaryny çabga suwlarynyň lagym ulgamyna birikdirmeklige ýa-da ykjam arassalaýjy desga gurmazdan meýdana akdyrmaklyga ýol berilýär.

13. Ýerasty garažlarda (awtoduralgalarda) ýangyn ýaýratmaýan örtükli elektrik kabeli ulanylmalydyr.

14. Ýerasty garažlarda (awtoduralgalarda) meýdanyna bagly bolmazdan içerki ýangyna garşy suw geçiriji, awtomat ýangyn söndüriji, awtomat ýangyn duýduryjy we ýangyn barada habar beriji ulgam göz öňünde tutulmalydyr.

15. Ýerasty awtoduralgalarda iş, zeper ýetme we halas edip çykaryjy yşyklandyryjylar göz öňünde tutulmalydyr.

16. Gös-göni binalaryň aşagynda ýerleşýän ýerasty garažlarda (awtoduralgalarda) howa çalşyryjy çekiji şahtalar olaryň 15 metr radiusynda ýerleşen iň beýik binalaryň üçeginiň depesinden azyndan 2 metr ýokaryk çykarylmalydyr. Howanyň atmosfera “fakel” görnüşli çykarylmagy teklip edilýär.

17. Gurluşyk geçirilmedik ýerlerde (geçelgeleriň, ýollaryň, ýadygärlikli seýilgähleriň we beýleki meýdançalaryň aşagynda) ýerleşýän ýerasty garažlardaky (awtoduralgalardaky) howa çalşyryjy çekiji şahtalar ýeriň derejesinden azyndan 3 metr ýokarda taslanmalydyr we binalarda, çagalaryň oýun meýdançalaryndan, sport meýdançalaryndan hem-de ilatyň dynç alýan meýdançalaryndan azyndan 15 metr daşlykda ýerleşdirilmelidir.

**“Jemgyýetçilik binalary we desgalary” atly**

**TGK 2.08.02-19 belgili Türkmenistanyň gurluşyk kadalaryna 13-nji goşundy**

#### Kadalaşdyryjy hukuk namalaryň we kadalaşdyryjy resminamalaryň sanawy

1. “Ýangyn howpsuzlygy hakynda” Türkmenistanyň Kanuny (Türkmenistanyň Mejlisiniň maglumatlary, 2004- ý, № 4, 29-njy madda), (Türkmenistanyň 14.12.2007 ý. № 156-III we 18.04.2009 ý. № 32-IV we № 43-V Kanunlaryň esasynda girizilen üýtgetmeler we goşmaçalar bilen).

2. “Hukuk namalary hakynda” Türkmenistanyň Kanuny, Aşgabat ş. 2017-nji ýylyň 26-njy awgusty.

3. “Raýatlaryň saglygyny goralmagy hakynda” Türkmenistanyk Kanuny (Türkmenistanyň Mejlisiniň maglumatlary, 2015 ý, № 2, 57-nji madda), (Türkmenistanyň 03.06.2017 ý. № 576-V we 25.11.2017 ý. № 659- V Kanunlary esasynda girizilen üýtgetmeler we goşmaçalar bilen) Aşgabat ş. 2015-nji ýylyň 23 maýy № 223-V.

4. “Türkmenistanda şäher gurluşyk işi hakynda” Türkmenistanyň Kanuny (Türkmenistanyň Mejlisiniň maglumatlary 1993 ý. № 11-12, 107-nji madda) (Türkmenistanyň 18.04.2009 ý. № 32-IV Kanuny esasynda girizilen üýtgetmeler we goşmaçalar bilen).

5. “Syýahatçylyk hakynda” Türkmenistanyň Kanuny (Türkmenistanyň Mejlisiniň maglumatlary 2010 ý, № 2, 31-nji madda), (Türkmenistanyň 22.06.2013 ý. № 414-IV Kanuny esasynda girizilen üýtgetmeler bilen).

6. Türkmenistanyň Adalat ministrliginde 2016**-**njy ýylyň 30**-**njy maýynda 995 bellige alyş belgisi bilen döwlet belligine alnan, Türkmenistanyň Gurluşyk we binagärlik ministriniň 2016-njy ýylyň 12-nji maýynda çykaran МВ-37 belgili buýrugy bilen tassyklanylan, “Hemaýata mätäç we saglyk mümkinçilikleri çäklendirilen adamlaryň ýaşaýşa ukyplylyk şertlerini taslamak” atly TGK 3.04.03-16 belgili Türkmenistanyň gurluşyk kadalary.

7. Türkmenistanyň Adalat ministrliginde 2016-njy ýylyň 14-nji maýynda 989 bellige alyş belgisi bilen döwlet belligine alnan, Türkmenistanyň Gurluşyk we binagärlik ministriniň 2016-njy ýylyň 18-nji aprelinde çykaran МВ-30 belgili buýrugy bilen tassyklanylan, “Gaz üpjünçiligi ulgamy.Taslamagyň kadalary” atly TGK 2.04.04-16 belgili Türkmenistanyň gurluşyk kadalary.

8. Türkmenistanyň Adalat ministrliginde 2016-njy ýylyň 19-njy maýynda 992 bellige alyş belgisi bilen döwlet belligine alnan, Türkmenistanyň Gurluşyk we binagärlik ministriniň 2016-njy ýylyň 18-nji aprelinde çykaran MB-31 belgili buýrugy bilen tassyklanylan, “Gaz üpjünçiligi ulgamy. Işleri geçirmegiň we kabul etmegiň düzgünleri” atly TGK 3.05.01-16 belgili Türkmenistanyň gurluşyk kadalary.

9. Türkmenistanyň Adalat ministrliginde 2015**-**nji ýylyň 2**-**nji sentýabrynda 903 bellige alyş belgisi bilen döwlet belligine alnan, Türkmenistanyň Gurluşyk we binagärlik ministriniň 2015-nji ýylyň 19-njy awgustynda çykaran МВ-65 belgili buýrugy bilen tassyklanylan, “Binalary we desgalary taslamagyň ýangyna garşy kadalary” atly TGK 2.01.02-15 belgili Türkmenistanyň gurluşyk kadalary.

10. Türkmenistanyň Adalat ministrliginde 2015-nji ýylyň 26-njy oktýabrynda 927 bellige alyş belgisi bilen döwlet belligine alnan, Türkmenistanyň Gurluşyk we binagärlik ministriniň 2015-nji ýylyň 21-nji awgustynda çykaran MB-66 belgili buýrugy bilen tassyklanylan, “Ýaşaýyş jaýlary”atly TGK 2.08.01-15 belgili Türkmenistanyň gurluşyk kadalary.

11. Türkmenistanyň Adalat ministrliginde 2017-nji ýylyň 28-nji iýunynda № 1066bellige alyş belgisi bilen döwlet belligine alnan, Türkmenistanyň Gurluşyk we binagärlik ministriniň 2017-nji ýylyň 31-nji maýynda çykaran MB-41 belgili buýrugy bilen tassyklanan, “Mekdebe çenli çagalar edaralary” atly TGK 2.08.06-17 belgili Türkmenistanyň gurluşyk kadalary.

12. Türkmenistanyň Adalat ministrliginde 2017-nji ýylyň 28-nji iýunynda № 1067bellige alyş belgisi bilen döwlet belligine alnan, Türkmenistanyň Gurluşyk we binagärlik ministriniň 2017-nji ýylyň 31-nji maýynda çykaran MB-39 belgili buýrugy bilen tassyklanan, “Umumybilim we ýörite bilim edaralary” atly TGK 2.08.07-17 belgili Türkmenistanyň gurluşyk kadalary.

13. Türkmenistanyň Adalat ministrliginde 2008-nji ýylyň 30-nji awgustynda 476 bellige alyş belgisi bilen döwlet belligine alnan, Türkmenistanyň Gurluşyk ministriniň 2008-nji ýylyň 24-nji noýabrynda çykaran MB-234 belgili buýrugy bilen tassyklanan, “Şäher gurluşygy. Şäherleri we ilatly ýerleri meýilleşdirmek hem-de gurmak” atly TGK 2.07.01-08 belgili Türkmenistanyň gurluşyk kadalary.

14. Türkmenistanyň Gurluşyk we arhitektura ministrliginiň 1994-nji ýylyň 16-njy dekabrynda çykaran 6 belgili karary bilen tassyklanan “Önümçilik binalary” atly TGK 3.04.08-94 belgili Türkmenistanyň gurluşyk kadalary.

15. Türkmenistanyň Gurluşyk we arhitektura ministrliginiň 1994-nji ýylyň 16-njy dekabrynda çykaran 6 belgili karary bilen tassyklanan “Ýyladyş, wentilýasiýa we kondisionirlemek” atly TGK 3.05.02-94 belgili Türkmenistanyň gurluşyk kadalary.

16. Türkmenistanyň Ministrler Kabinetiniň ýanyndaky binagärlik-gurluşyk işlerine gözegçilik edýän Milli komitetiniň 1998-nji ýylyň 30-njy sentýabrynda çykaran 6a/МК belgili karary bilen tassyklanan “Lagym. Daşarky ulgamlar we desgalar” atly TGK 2.04.03-98 belgili Türkmenistanyň gurluşyk kadalary.

17. Türkmenistanyň Ministrler Kabinetiniň ýanyndaky binagärlik-gurluşyk işlerine gözegçilik edýän Milli komitetiniň 1998-nji ýylyň 30-njy sentýabrynda çykaran 6a/НК belgili karary bilen tassyklanylan “Binalaryň içki suwgeçirijileri we lagym ulgamy” atly TGK 2.04.01-98 belgili Türkmenistanyň gurluşyk kadalary.

## 18. Gurluşyk işleri boýunça SSSR-iň döwlet komitetiniň 1979-njy ýylyň 27-nji iýunyndaky 100 belgili karary bilen tassyklanylan GK we D-nyň II-4-79 belgili “Tebigy we emeli ýagtylandyryş” atly gurluşyk kadalary.

19. SSSR-iň döwlet gurluşyk komitetiniň 1984-nji ýylyň 29-njy dekabryndaky 229 belgili karary bilen tassyklanylan GK we D-nyň 2.04.09-84 belgili “Binalaryň we desgalaryň ýangyn awtomatlary” atly gurluşyk kadalary.

20. SSSR-iň döwlet gurluşyk komitetiniň binagärlik we şäher gurluşygy boýunça döwlet komitetiniň 1988-nji ýylyň 7-nji dekabrynda çykaran 326 belgili buýrugy bilen tassyklanan WGK 59-88 “Ýaşaýyş we jemgiýetçilik binalarynyň elektrik enjamlary” atly gurluşyk kadalary.

21. SSSR-iň döwlet gurluşyk komitetiniň binagärlik we şäher gurlyşygy boýunça döwlet komitetiniň 1989-njy ýylyň 12-nji iýunynda çykaran 125 belgili buýrugy bilen tassyklanan WGK 60-89 “Ýaşaýyş we jemgyýetçilik binalarynyň inžener enjamlarynyň aragatnaşygyny, duýduryjylaryny we nobatçylyk enjamlaryny gurnamaklyk” atly gurluşyk kadalary.

22. SSSR-iň Energetika ministrliginiň Baş tehniki müdirligi tarapyndan 1987-nji ýylyň 12-nji dekabrynda tassyklanylan RD 34.21.122-87 “Binalara we desgalara ýyldyrymdan gorag gurnamak boýunça gözükdiriji”.

23. SSSR-iň Energetika ministrliginiň Baş tehniki müdirligi tarapyndan 1983-nji ýylyň 27-nji dekabrynda tassyklanylan E-8/83 kararyna laýyklykda EGD-86 “Elektrogurluşlary gurnamaklygyň düzgünleri” atly sanitar we ýangyna garşy göreş kadalary.

24. Gaz hojalygynda howpsuzlyk düzgünleri. SSSR-iň atom senagatynyň Gözegçiliginiň 1990-njy ýylyň 26-njy dekabryndaky karary.Türkmenistanyň gurluşyk we gurluşyk materiallary senagaty ministrliginiň 2003-nji ýylyň 11-nji martynda çykaran MK-1 belgili karary.

**MAZMUNY**

Giriş

|  |  |
| --- | --- |
| I bap. Umumy düzgünler |  |
| II bap. Ýer meýdançalaryna talaplar |  |
| III bap. Göwrüm-meýilleşdiriş çözgütlerine umumy talap |  |
| IV bap. Halas edip çykaryş ýollary |  |
| V bap. Zibilleri aýyrmak we tozanlary süpürmek |  |
| VI bap. Tebigy ýagtylandyryş we otaglara gün şöhlesini düşürmek. |  |
| VII bap. Jemgyýetçilik binalarynyň esasy otaglaryna talaplar |  |
| VIII bap. Inžener enjamlary |  |
| IX bap. Dini desgalaryň inžener enjamlary |  |
| 1-nji goşundy. Jemgyýetçilik binalarynyň, toplumlarynyň we desgalarynyň toparlarynyň sanawy |  |
| 2-nji goşundy. Adalgala wey kesgitlemeler. |  |
| 3-nji goşundy. Umumy peýdaly we hasaplama meýdanlaryň, gurluşygyň göwrümini, gurluşyk meýdanlaryny we binalaryň gatlylygyny hasaplamagyň düzgünleri |  |
| 4-nji goşundy. Jemgyýetçilik binalarynyň ýerzemin we sokol gatlarynda ýerleşdirmeklige ýol berilýän otaglaryň sanawy |  |
| 5-nji goşundy. Ykjam binalar we desgalar (inwentar) |  |
| 6-njy goşundy. Sahnanyň üstündäki örtükde ýangyna garşy perde we tüsse çykar lýuklary gurmaklyga talaplar |  |
| 7-nji goşundy. Kino görkezilende tomaşaçylar zalynyň we kinoekranyň ölçeglerine talaplar |  |
| 8-nji goşundy. Medeni-tomaşa edaralarynyň, kitaphanalaryň, arhiwleriň we sport desgalarynyň binalarynyň ýangyna garşy içerki suw geçirijilerine talaplar |  |
| 9-njy goşundy. Ýangyna garşy awtomat duýduryjylar göz öňünde tutulmaly jemgyýetçilik binalarynyň otaglarynyň sanawy |  |
| 10-njy goşundy. Awtomat ýangyn söndüriji gurluşa talaplar |  |
| 11-nji goşundy. Gurlan (goşmaça gurlan) transformator beketlerine talaplar |  |
| 12-nji goşundy. Ýerasty garažlara (awtoduralgalaryna) talaplar  13-nji goşundy. Kadalaşdyryjy hukuk namalaryň we kadalaşdyryjy resminamalaryň sanawy |  |